SunOnline: Hoamaigai hulhuvanee BML Customer Service Center aai Rahrashuge Branch thah\nހޯމައިގައި ހުޅުވާނީ ބީއެމްއެލްގެ ކަސްޓަމާ ސާވިސް ސެންޓަރާއި ރަށްރަށުގެ ބްރާންޗްތައް\nމާހިލް މުހައްމަދު 30 May 2020, 21:13\nއޭޕްރީލް 2، 2020: ބީއެމްއެލް ކަސްޓަމާ ސާވިސް ސެންޓަރުގެ އޭޓީއެމް -- ސަން ފޮޓޯ/ ފަޔާޒު މޫސާ\nމާލޭގެ ފުރަބަންދު ދެ ހަފްތާއަށް އިތުރުކޮށް ދިން ލުއިތަކުގެ ތެރޭގައި ހަފްތާގެ ތިން ދުވަހު ބޭންކިންގް ހިދުމަތަށް ބޭންކުތައް ހުޅުވޭނެ އެވެ. އަދި މަރުކަޒީ ބޭންކު އެމްއެމްއޭ އިން ވަނީ އަންނަ ޖޫން 1-16 އަށް ކޮންމެ ހަފުތާއަކު ތިން ދުވަހު ބޭންކްތައް ހުޅުވަން ނިންމައިފަ އެވެ.\nކާޑާ ހަވާލުވާން އައުމުގެ ކުރިން، އެޕޮއިންޓްމަންޓް ހެދުމަށް 455 އަށް އެސްއެމްއެސް ކުރަން ޖެހެ އެވެ. އެގޮތުން އެސްއެމްއެސް ކުރާއިރު ފޮނުވަން ޖެހޭ މައުލޫމާތުތަކަކީ؛\n9990200 ނުވަތަ ކީވޯޑް\nމީގެ ކޮންމެ މައުލޫމާތެއް ވަކި ލައިނެއްގައި ލިޔުމަށް ބީއެމްއެލްއިން ވަނީ އިރުޝާދު ދީފަ އެވެ.\nއެޕޮއިންޓްމަންޓު ހަމަޖެހޭ ކަސްޓަމަރުން ކާޑާ ހަވާލުވާ އަންނައިރު ހުންނަ ޖެހޭނީ މާސްކު އަޅައިގެންނެވެ. މީގެ އިތުރުން ކަސްޓަމާ ސާވިސް ސެންޓަރުގައި ބަހައްޓާފައިވާ ގައިދިރުކަމުގެ ނިޝާންތަކާ އެއްގޮތަށް އަމަލު ކުރަން ޖެހޭނެ ކަމަށް ވެސް ބޭންކުން ބުންޏެވެ.\nމީގެ އިތުރުން ބޭންކުން ބުނީ އަތޮޅުތެރޭގައި ގާއިމުކޮށްފައި ހުރި ބީއެމްއެލްގެ ބްރާންޗުތައްވެސް، އެ ރަށެއް މޮނީޓަރިން ހާލަތުގައި ނެތް ނަމަ، އޮންލައިން އަދި ސެލްފް ސާވިސް ބޭންކިން މެދުވެރިކޮށް ނުލިބޭ އެހެން ހިދުމަތްތައް ދިނުމަށް ހޯމަ ދުވަހު ހުޅުވާލާނެ ކަމަށް ބޭންކުން ބުނެ އެވެ.\nބޭންކުން އިތުރަށް ބުނީ ޖޫން އަށް ވަނަ ދުވަހުން ފެށިގެން މާލޭގެ ބައެއް ބްރާންޗުތަކާއި ސެންޓަރުތައްވެސް ހުޅުވާނެ އެވެ. އެގޮތުން ބީއެމްއެލް މެއިން ބްރާންކް، ހުޅުމާލެ ބްރާންޗް، ވިލިމާލެ ބްރާންޗް، ބީއެމްއެލް އިސްލާމިކް، ލޯން އަދި އެކައުންޓް އޯޕަނިން ސެންޓަރު އަދި ބިޒްނަސް ސެންޓަރު ހުޅުވުމަށް ހަމަޖަހިފައި ވެއެވެ.\nބޭންކުން އޮންލައިންކޮށް ބައެއް ހިދުމަތްތައް މިހާރު ދެމުން ގެންދާ އިރު، އޮންލައިންކޮށް އަދި ސެލްފް ސާވިސް ބޭންކިން މެދުވެރިކޮށް ނުލިބޭ ހިދުމަތްތައް ފޯރުކޮށްދޭނީ ކުރިން އެޕޮއިންޓްމަންޓް ހައްދަންޖެހޭ ގޮތަށް ކަމަށް ވެސް ބީއެމްއެލްއިން ބުންޏެވެ.\nޖޫން އަށްވަނަ ދުވަހު ވިލިމާލޭ އަދި ހުޅުމާލޭ ބްރާންޗް ހުޅުވާ އިރު، އެ ދުވަހުން ފެށިގެން އެ ދެ ބްރާންޗުން ކާޑު ދޫކުރުމަށްވެސް ހަމަޖެހިފައިވާ ކަމަށް ބޭންކުން ބުންޏެވެ.


ޔޫތު ލީޑަރޝިޕް ޕްރޮގްރާމް މިއަހަރުވެސް!\n16 ޖުލައި 2017 - 00:07\nދިވެހި ޒުވާނުންގެ ލީޑަރޝިޕް ކުރިއެރުވުމުގެ ގޮތުން ކޮންމެ އަހަރަކުވެސް ތަފާތު އެކިއެކި ޕްރޮގްރާމްތަކެއް ޒުވާނުންނަށް އަމާޒުކޮށްގެންދަނީ ޒުވާނުންގެ ވުޒާރާއިން ހިންގަމުންނެވެ. މިގޮތުން މިނިސްޓްރީއޮފް\nޔޫތު އެންޑް ސްޕޯޓްސް އާއި މޯލްޑިވްސް ނޭޝަނަލް ޑިފެންސް ފޯސްއާއި ވެވިފައިވާ އެއްބަސްވުމެއްގެދަށުން ކޮންމެ އަހަރަކުވެސް އަންނަނީ ޔޫތު ލީޑަރޝިޕް ޕްރޮގްރާމެއް ހިންގަމުންނެވެ.\nޔޫތު ޑިޕާޓްމެންޓްއިން މައުލޫމާތު ލިބޭގޮތުގައި މިޕްރޮގްރާމް ބޭއްވުމަށް ހަމަޖެހިފައިވަނީ އޮގަސްޓް މަހުގެ 03 އިން 09 ވަނަ ދުވަހުގެ ނިޔަލަށެވެ. ޕްރޮގްރާމްގެ ފުރަތަމަ ބައި އޮންނާނީ އޮގަސްޓް މަހުގެ 03 އިން 06 އަށް ގިރިފުށީގައެވެ. އަދި އޮގަސްޓް މަހުގެ 06 ވަނަ ދުވަހުން 07 ވަނަ ދުވަހަށް މި ޕްރޮގްރާމްގެ ދެވަނަ ބައި މާލޭގައި އޮންނާނެއެވެ. ޕްރޮގްރާމްގެ އެންމެ ފަހުގެ ހަރަކާތްތައް ކުރިޔަށްދާނީ ހުރާ\nކޭމްޕްގައެވެ. މިނިސްޓްރީ އޮފް ޔޫތު އެންޑް ސްޕޯޓްސްގެ ޔޫތު ސެންޓަރުތަކުން ބައިވެރިވާ 25 މުވައްޒަފުންގެ ތަމްރީނުތައްވެސް މި ޕްރޮގްރާމްގައި ހިމާނައިފައިވާކަން ފާހަގަކޮށްލަންޖެހެއެވެ. މީގެ އިތުރުން އިމިގްރޭޝަނުންވެސް މި ތަމްރީނު ޕްރޮގްރާމްގައި ބައިވެރިވާނެކަމަށް މައުލޫމާތުވަނީ ލިބިފައެވެ.\nޔޫތު ލީޑަރޝިޕް ޕްރޮގްރާމްވަނީ މިދިޔަ އަހަރުގައިވެސް ބާއްވާފައެވެ. މިދިޔަ އަހަރުގެ ޕްރޮގްރާމްގައި ވަނީ 23 ކުދިން ބައިވެރިވެ ތަމްރީނު ފުރިހަމަކޮށްފައެވެ. މި ޕްރޮގްރާމްގެ އަމާޒަކީ 500 ޔޫތު ލީޑަރުން\nއުފެއްދުމެވެ. މިނިސްޓްރީ އޮފް ޔޫތު އެންޑް ސްޕޯޓްސްއިން އަންނަނީ ޒުވާނުންގެ ސިއްޙަތާއި ދުޅަހެޔޮކަމާއި އަދި އެކިކަހަލަ ކުރިއެރުންތަކަށް ބިނާކޮށްގެން ތަފާތު އެކިކަހަލަ ޕްރޮގްރާމްތައް އިންތިޒާމް ކުރަމުންނެވެ. މި އަހަރުގެ ފިތުރު ޢީދުގެ މުނާސަބަތުގައި ސަރުކާރު ހިއްސާވާ ކުންފުނިތަކާއި ބައެއް މުއައްސަސާތަކާއި އަދި އެކިއެކި ޖަމްއިއްޔާތައް އިސްނަގައިގެން މާލޭގައި ބޭއްވިގެންދިޔަ ލިޓަސް ޢީދު ފެސްޓިވަލަށްވަނީ މިނިސްޓްރީގެ ވަރަށްބޮޑު އެއްބާރުލެއްވުމެއް ދެއްވާފައެވެ.


ކޮޅުމަޑުލު ވިލުފުށީ ކައުންސިލްގެ އިދާރާ\nމަޤާމް :ފައިނޭންސް އޮފިސަރ\nކޮޅުމަޑުލު ވިލުފުށީ ކައުންސިލްގެ އިދާރާ، ތ.ވިލުފުށި\nމަހަކު 5,610.00 ރުފިޔާ\nދިވެހިރާއްޖޭގެ ޕެންޝަނާއިބެހޭ ޤާނޫނުގެ ދަށުންލިބިދޭ ޕެންޝަން ކޮންޓްރިބިއުޝަން.\nސިވިލްސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ.\nކައުންސިލް އިދާރާގެ ޚަރަދު އެކައުންޓްތަކުގެ ހިސާބު ބެލެހެއްޓުން\nކައުންސިލަށް ގަންނަ ތަކެއްޗައް ފައިސާ ދޫކުރުން\nފައިސާ އާއި ގުޅޭ ޚަރަދު ރިޕޯޓްތައްހަދައި ރެކޯޑްބެލެހެއްޓުން\nކައުންސިލްގެ ލަފާކުރާ އިދާރީ ބަޖެޓް ތައްޔާރުކުރުމުގެ މަސައްކަތްތައް ކުރުން\nކައުންސިލް އިދާރާގެ ބަޖެޓުން ކުރެވޭ ޚަރަދުތަކުގެ ހިސާބު ބެލެހެއްޓުން.\nއޮފީހުގެ ބަޖެޓަށް ލިބޭފައިސާއި، އެހެނިހެން ފައިސާގެ އެންމެހައި މުޢާމަލާތްތައް، ދައުލަތުގެމާލިއްޔަތުގެ ޤާނޫނާއި،ޤަވާޢިދުގައިވާގޮތުގެމަތިން ޒިންމާދާރު ކަމާއެކުހިންގާބެލެހެއްޓުން.\nއޮފީހުގެ ތިޖޫރި ބެލެހެއްޓުމާއި، ތިޖޫރީގައި ހުންނަ ފައިސާގެ ހިސާބު ލިޔެ ބެލެހެއްޓުން.\nފިޠުރުޒަކާތާއި މުދަލުޒަކާތުގެ ފައިސާނެގުމާއި، ފަޤީރުންނާއި މިސްކީނުންގެ ލިސްޓްނެގުމާއި،އެ ލިސްޓްތައް ކަމާއިބެހޭ ފަރާތްތަކަށް ފޮނުވުމާއި، އަދި ޒަކާތަށް ލިބޭ ފައިސާއި ތަކެތި، މިނިސްޓްރީއޮފް އިސްލާމިކް އެފެއާޒުން އަންގަވާ ގޮތެއްގެ މަތިން ފަޤީރުންނާއި މިސްކީނުންނަށް، ބެހުމުގެ މަސައްކަތް ކުރުން.\nއެކައުންޓިންގ ނުވަތަ ފައިނޭންސް ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nނޯޓް: މަގާމަށް ޢައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު މާކްސްގެ ޖުމުލަ %45 (ސާޅީސްފަހެއް) އިންސައްތަ އަށްވުރެ މަތިވާން ޖެހޭނެއެވެ.\nވަޒީފާއަށް އެދޭ ފޯމް ކޮޅުމަޑުލު ވިލުފުށީ ކައުންސިލް އިދާރާއިން ލިބެން ހުންނާނެއެވެ. އަދި ސިވިލް ސަރވިސް ކޮމިޝަންގެ www.csc.gov.mv ވެބްސައިޓުން ޑައުންލޯޑްވެސް ކުރެވެނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޯބަރ 22 ވާ އަންގާރަ ދުވަހުގެ 13:30 ގެ ކުރިން، މިއިދާރާ އަށެވެ. އަދި މިމުއްދަތުގެ ތެރޭގައި ވަޒީފާއަށް އެދޭ ފޯމާއި ލިޔުންތައް އީމެއިލް council.vilufushi@gmail.com / info@vilufushi.gov.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nއިންޓަވިއު އަދި ޕްރެޒެންޓޭޝަން އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެޒެންޓޭޝަން އޮންނާނީ، 2019 އޮކްޓޯބަރ 23 ން 2019 އޮކްޓޯބަރ 31 އާ ދެމެދު، ކޮޅުމަޑުލު ވިލުފުށީ ކައުންސިލް އިދާރާގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމިއިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6780701 ނަންބަރު ފޯނާއެވެ. އީ-މެއިލް ކުރާނީ council.vilufushi@gmail.com / info@vilufushi.gov.mv އަށެވެ.\nޕަބްލިޝްކުރި ގަޑި: 0923\nސުންގަޑި: 22 އޮކްޓޫބަރު 2019 1330


Dhagandey team gai, Syria match ge thayyaaree Saudi gai | Mihaaru\nޗައިނާ މެޗުގެ ފަރިތަކުރުންތަކުގެ ތެރެއިން ދަގަނޑޭ (މ).-- ފޮޓޯ: ހުސެއިން ވަހީދު/ މިހާރު\nދަގަނޑޭ ޓީމުގައި، ސީރިއާ މެޗުގެ ތައްޔާރީ ސައުދީގައި\n04 އޮކްޓޯބަރ 2019 - 10:576comments\nދޮޅު އަހަރަށް ފަހު މިދިޔަ މަހު 10 ވަނަ ދުވަހު ޗައިނާއާ ދެކޮޅަށް ކުޅުނު ވޯލްޑް ކަޕް ކޮލިފައިން މެޗުގެ ސްކޮޑުން ގައުމީ ޓީމުން އަލުން ފުރުސަތު ދިން ރާއްޖޭގެ އެންމެ މޮޅު ފުޓްބޯޅަ ކުޅުންތެރިޔާ އަލީ އަޝްފާގު (ދަގަނޑޭ) އަށް އަންނަ ބުރާސްފަތި ދުވަހު ސީރިއާއާ ދެކޮޅަށް ކުޅޭ މެޗުގެ ސްކޮޑުން ވެސް ފުރުސަތު ދިންއިރު، ގައުމީ ޓީމުގެ ތައްޔާރީތައް ކުރިއަށްގެންދާނީ ސައުދީ އަރަބިއްޔާގަ އެވެ.\nގިނަ ފިއްތުންތަކާ އެކު ވެސް ގައުމީ ޓީމުގައި ދަގަނޑޭ ހިމަނައި ޗައިނާއާ ދެކޮޅަށް ކުޅުނު މެޗަށް ފަހު ގައުމީ ކޯޗު ޕީޓަ ސެގާޓް ބުނީ ޓީމުގައި ދަގަނޑޭގެ ޖާގަ ދެމެހެއްޓުމަކީ އޭނާގެ އަތްމަތީގައި އޮތް ކަމެއް ކަމަށެވެ. އަދި އޭނާގެ އުއްމީދަކީ ދަގަނޑޭ ގައުމީ ޓީމުގައި ހުރުން ކަމަށް އޭރު ސެގާޓް ބުންޏެވެ.\nގައުމީ ޓީމުން އަލުން ފުރުސަތު ލިބުނު ފަހުން ލީގުގައި ގްރީން ސްޓްރީޓްސް ކުޅުނު މެޗުތަކުގައި ވެސް ދަގަނޑޭ ވަނީ މޮޅު ކުޅުމެއް ދައްކައިފަ އެވެ. އެ ގޮތުން އެންމެ ހާއްސަ މެޗަކީ ދާދި ފަހުން ގްރީން ސްޓްރީޓްސް އިން 8-2 ޔުނައިޓެޑް ވިކްޓްރީ ބަލިކުރި މެޗެވެ. އެ މެޗުގައި ދަގަނޑޭ ވަނީ ފަސް ގޯލު ޖެހުމުގެ އިތުރުން އަނެއް ތިން ގޯލު ޖަހަން ފުރުސަތު ތަނަވަސްކޮށްދީފަ އެވެ.\nއެ މެޗަށް ފަހު ތަޖުރިބާކާރު ކޯޗު އަލީ ސުޒޭން ވަނީ ގައުމީ ޓީމުގައި ހިމެނުމުން އުމުރުން 34 އަހަރުގެ ދަގަނޑޭ އަށް އަނެއްކާ ވެސް ރަނގަޅު ފެށުމަކާ އެކު މޮޅު ކުޅުން ދައްކަން ފުރުސަތު ލިބިއްޖެކަމަށް ބުނެފަ އެވެ.\n"އަޝްފާގު ގައުމީ ޓީމަށް ނަގައި އެ ފުރުސަތު އޭނަ އަށް ލިބުނީމަ ވެސް އޭނަގެ ކޮންފިޑެންސް ލެވެލް ތަންކޮޅެއް ހައި ވާނެ. އެއީ ކޮންމެ އަކަސް އޭނަ ވަރަށް އުއްމީދުކުރި ކަމެއް ގައުމީ ޓީމުގައި ކުޅެލުން. އޭނަ ބާކީކޮށްލާފައި ހުއްޓާ ފަހުން ޖާގަ އެއް ލިބުން. އެ ޖާގަ ލިބުން ވެސް އެއީ އިތުބާރަކާ ހިތްހަމަޖެހުމެއް. އެ ކޮންފިޑެންސް އެ ރޫހުގައި އެ ކުޅެލަނީ އޭނާ،" ސުޒޭން ބުންޏެވެ.\nސީރިއާ މެޗަށް ގައުމީ ޓީމުން ސައުދީގައި ކޭމްޕް ކޮށްފައިވާއިރު، މި ފަހަރު ޓީމުގައި އަނިޔާ އާއި ސަސްޕެންޝަނުގެ ސަބަބުން ބައެއް މުހިއްމު ކުޅުންތެރިން ނުހިމެނެ އެވެ. އަނިޔާގެ ސަބަބުން އިބްރާހިމް ވަހީދު (އިއްބެ) ޓީމާ ދުރުގައި ހުރިއިރު، ދެ ކާޑު ހަމަވުމުގެ ސަބަބުން އިބްރާހިމް މަހުދީ (ފޭދޫ އިއްބެ) ހުރީ ސަސްޕެންޝަނުގަ އެވެ. އެކަމަކު ޗައިނާ މެޗުގައި ރަތް ކާޑު ދެއްކި ކެޕްޓަން އަކުރަމް އަބްދުލް ގަނީ (އަކޫ) އަދި އެ މެޗުގައި އަނިޔާވެގެން ކުޅުމާ ދުރަށްދާން ޖެހުނު އަހުމަދު ނޫމާން (ހެލްމެޓް) ވަނީ ޓީމުގައި ހިމަނައިފަ އެވެެ.\nގުއާމް މެޗަށް އަމިއްލަ ސަބަބެއްގައި ގައުމީ ޓީމާ އެކު ނުދާން ނިންމި އީގަލްސްގެ ދެ ކުޅުންތެރިން ކަމަށްވާ އަލީ ފާސިރު (ސެންޓޭ) އާއި އަހުމަދު ރިޒުވާން (ރިޒޭ) މި ފަހަރު ޓީމުން ފުރުސަތު ނުދެ އެވެ. ރިޒޭ އާއި ސެންޓޭ އެ ފަހަރު ގައުމީ ޓީމާ އެކު ނުދިއިއުމުން އެ ދެ ކުޅުންތެރިން ވަނީ 50،000ރ އިން ޖޫރިމަނާކޮށްފަ އެވެ.\nކޯޗު ސެގާޓް ވަނީ ދާދި ފަހުން ސާފް ޗެމްޕިއަންޝިޕްގެ ތިން ވަނަ ހޯދި 18 އަހަރުން ދަށުގެ ގައުމީ ޓީމުގައި ހިމެނޭ ބައެއް ކުޅުންތެރިންނަށް ސީނިއާ ގައުމީ ޓީމުން ފުރުސަތު ދޭނެ ކަމަށް ބުނެފަ އެވެ. އެ ޓީމުގެ ކެޕްޓަން ހަސަން ނަޒީމް (ޗޯޓު) އަކީ އެންމެ ފަހުން ނެގި ސީނިއާ ގައުމީ ޓީމުގައި ވެސް ހިމެނޭ ކުޅުންތެރިއެކެވެ. އޭނާގެ އިތުރުން އެހެން ކުޅުންތެރިން ނަގާނަމަ އެކަން ކުރާނީ 18 އަހަރުން ދަށުގެ ޓީމުގެ ކޯޗު މުހައްމަދު ޝާޒްލީ (ޝާޒް)އާ މަޝްވަރާކުރުމަށް ފަހު ކަމަށް ސެގާޓް ވަނީ ބުނެފަ އެވެ.\nއަށާރަ އަހަރުން ދަށުގެ ޓީމު މިހާރު އަންނަނީ އަންނަ އަހަރު ބާއްވާ 19 އަހަރުން ދަށުގެ އޭއެފްސީ މުބާރާތުގެ ކޮލިފައިންގައި ވާދަކުރަމުންނެވެ. ކޮލިފައިންގައި ކުޅުނު ފުރަތަމަ މެޗުން ތަޖިކިސްތާން އަތުން 9-0 އިން ބަލިވިއިރު، މިއަދު ދެ ވަނަ މެޗުގައި ސީރިއާއާ ބައްދަލުކުރާނެ އެވެ.\nސީރިއާ މެޗަށް ނެގި ސްކޮޑުގައި ވެސް ޖުމްލަ ގޮތެއްގައި ހިމެނެނީ އެންމެ ފަހުން ޗައިނާ އާއި ގުއާމް މެޗަށް ނެގި ޓީމުގައި ހިމެނޭ ކުޅުންތެރިންނެވެ. ލީގުގައި އެންމެ ފަހުން ކުޅުނު މެޗުތަކުގައި ރަނގަޅަށް ކުޅުނު ބައެއް ކުޅުންތެރިންނަށް ފުރުސަތެއް ނެތެވެ.\nވޯލްޑް ކަޕް ކޮލިފައިން ގްރޫޕް އޭގައި ގުއާމް ނޫން ކޮންމެ ޓީމަކަށް ވެސް ވަނީ ތިން ޕޮއިންޓް ލިބިފަ އެވެ. ޗައިނާ އެއް ވަނައިގައި އޮތްއިރު، ދެ ވަނައިގައި އޮތީ ސީރިއާ އެވެ. ތިން ވަނައިގައި ފިލިޕީންސް އޮތްއިރު، ރާއްޖެ އޮތީ ހަތަރު ވަނައިގަ އެވެ. ފަސް ވަނައިގައި އޮތީ ޕޮއިންޓެއް ނުލިބި ގުއާމް އެވެ.\nބުރާސްފަތި ދުވަހު ސީރިއާއާ ދެކޮޅަށް ރާއްޖެ ކުޅޭ މެޗު އޮންނާނީ ޔުއޭއީގަ އެވެ. އެއީ ސީރިއާގެ ހޯމް މެޗުތައް ފަހަކަށް އައިސް ކުޅެމުން އަންނަނީ ޔޫއޭއީގަ އެވެ. ރާއްޖޭން ވަނީ 2012 ވަނަ އަހަރު އިންޑިއާގައި އޮތް ނެހްރޫ ކަޕްގައި ސީރިއާ އަތުން 2-1 އިން މޮޅުވެފަ އެވެ. ދަގަނޑޭގެ ގޯލުން ރާއްޖެ ލީޑުނަގާފައިވަނިކޮށް ސީރިއާ އަށް އެއްވަރުކޮށްދިނީ މެޗުގެ 81 ވަނަ މިނިޓްގައި އަލާ ޝިބްލީ އެވެ. ރާއްޖެ މޮޅުވީ އިތުރު ވަގުތުގައި އަހުމަދު ރަޝީދު (އައްމަޑޭ) ވައްދާލި ގޯލުންނެވެ.


Apple iPhone 13 India gai ufahdhanee\nއެޕަލް އައިފޯން 13 އިންޑިއާގައި އުފައްދަނީ\nއެޕަލް އައިފޯން 13 އިންޑިއާގައި އަދި އުފައްދަނީ އިންޑިއާ ކަސްޓަމަރުންނަށް ވާވަރަށް ކަމަށް އެޕަލްއިން ބުނެފި އެވެ. އެޕަލުން ބުނާ ގޮތުން އައިފޯން 13 ނޫން މޮޑެލްތައް، އައިފޯން 12 އަދި އައިފޯން 11 ވެސް އިންޑިއާ ކަސްޓަމަރުންނަށް މިހާރު އުފައްދަނީ އިންޑިއާގަ އެވެ.\nޗައިނާ / ޓައިވާން ފޮކްސްކޮން ފެކްޓަރީގެ ގޮފިތައް އިންޑިއާގައި ވެސް ހުރީ ބިނާ ކޮށްފަ އެވެ. އެޕަލްއަށް އައިފޯން އެންމެ ގިނައިން އުފައްދައި ދެނީ ފޮކްސްކޮން، ޗައިނާއިންނެވެ. އެހެން ނަމަވެސް އެޕަލުން ބުނާ ގޮތުން މުސްތަގުބަލުގައި އިންޑިއާގައި އައިފޯން އުފައްދާ އަދަދު އިތުރު ކުރާނެ އެވެ.\nއެޕަލުން އުންމީދު ކުރަނީ ޗައިނާއަށް ބަރޯސާ ކުރުން ކޮންމެވެސް ވަރަކަށް މަދު ކުރުމަށެވެ. އެޕަލް އުންމީދު ކުރާ ގޮތަށް އެކަން ވާން އޮތީ އިންޑިއާގައި އުފައްދާ އަދަދު އިތުރު ކޮށްގެންނެވެ. އަނެއްކޮޅުން އިންޑިއާގައި ފޯނު އުފެއްދުމުން އެޕަލްއަށް ފައިދާ ބޮޑު ކަމަށް ވެސް ވަނީ ބުނެފަ އެވެ.\nއެމެރިކާ އިސްވެ ޗައިނާއަށް ދަތިކުރަން އަޅާފައި ހުރި ފިޔަވަޅުތަކުގެ ސަބަބުން، ޗައިނާގައި އުފައްދައި އެމެރިކާއަށް އެތެރެކުރާ އިލެކްޓްރޯނިކް އާލާތްތައްކަށް ނަގާ ޓެކްސް، އެމެރިކާ ކަސްޓަމަށް ފެނިއްޖެ ހިނދެއްގައި ބޮޑުކުރެ އެވެ. މި ބިރުވެރި ކަމުން ސަލާމަތްވުމަށް އެޕަލްއަށް އޮތް ގޮތަކީ އެ ގައުމެއްގައި އެގައުމަކަށް ބޭނުންވާ ވަރަށް ފޯނު އުފެއްދުމެވެ.\nއައިފޯން އުފައްދަން އެޕަލްއިން ގައުމުތައް ކަނޑައަޅާފައި ހުރިއިރު ސައުތު އެފްރިކާގައި ވެސް އަދި ފޯނު އުފައްދާނެ އެވެ. އެއީ ބައްރުގެ އާބާދީއަށް ބަލައި އަދި ޓެކުހުން ރެކެވެން ހުރި ބާގަނޑުތައް ހޯދައިގެން އެޕަލުން ކުރާ މަސައްކަތެކެވެ.\nއައިފޯން 14 ގައި އައިފޯނެއްގައި ނެތް ފީޗާތަކެއް


އެމެރިކާއިން ވެކްސިންގެ5މިލިއަން ޑޯޒު އޭޝިއާ ތިން ގައުމަކަށް ފޮނުވައިފި\nއެމެރިކާއިން އޭޝިއާގެ ތިން ގައުމަކަށް ފަސް މިލިއަން ކޯވިޑް-19 ގެ ވެކްސިން ފޮނުވައިފިއެވެ.\nމިއީ އެކި ޤައުމުތަކަށް އެމެރިކާއިން ހަދިޔާކުރަން ނިންމާފައިވާ ކޮވިޑް ވެކްސިންގެ 80 މިލިޔަން ޑޯޒުގެ ތެރެއިން ދޭ އެހީއެކެވެ. އެގޮތުން އޭޝިއާއިން މިއެހީ ދިންގައުމުތަކުގެ ތެރޭގައި ހިމެނެނީ އިންޑޮނޭޝިއާ، ނޭޕާލް އަދި ބޫޓާނެވެ.\nއެމެރިކާއިން އިންޑޮނޭޝިޔާއަށް ފޮނުވީ މޮޑަނާ ވެކްސިންގެ ތިން މިލިޔަން ޑޯޒެވެ. ވައިޓް ހައުސް ބުނާގޮތުން އެމެރިކާއިން އިންޑޮނޭޝިޔާއަށް ފޮނުވީ އެ ގައުމަށްދިނުމަށް އެމެރިކާ ނިންމާފައިވާ ހަތަރު މިލިޔަން ޑޯޒުގެ ތެރެއިން ތިން މިލިޔަން ޑޯޒެވެ. އިތުރު އެއްމިލިޔަން ޑޯޒު ފަހުން ފޮނުވާނެއެވެ. މިއީ އެމެރިކާއިން މިހާތަނަށްގައުމަކަށް ހަދިޔާކުރާ އެންމެ ގިނަ އަދަދެއްގެ ވެކްސިން ޑޯޒުތަކެވެ.\nނޭޕާލަށް ފޮނުވީ ޖޯންސަން އެންޑް ޖޯންސަން ވެކްސިންގެ 1.5 މިލިޔަން ޑޯޒެވެ. ބޫޓާނަށް ފޮނުވީ މޮޑަނާ ވެކްސިންގެ 500,000 ޑޯޒެވެ.\nވައިޓް ހައުސްއިން ބުނާގޮތުން ވިއެޓްނާމް، ފިލިޕީންސް، ތައިލެންޑް، ލާއޯސް، ޕަޕުއާ ނިޔު ގިނީ ، ކެމްބޯޑިއާ އަދި މެލޭޝިއާއަށްވެސް ވެކްސިން ގެ ޑޯޒުތަކެއް ދިނުމުގެމަސައްކަތް ދަނީ ކުރިއަށެވެ.\nއޭޝިއާގެ ގައުމުތަކުގައި ކޯވިޑް-19 ފެތުރޭތީ ވެކްސިން ޖެހުން އިތުރު ކުރުމަށް ބޮޑެތި ގައުމުަތަކުން ދަނީ ބާރު އަޅަމުންނެވެ. އޭޝިއާގެ ގިނަ ގައުމުތަކުގައި ޑެލްޓާވޭރިއަންޓު ވެސް ދަނީ ހަކުވިކަމާއެކު ފެތުރެމުންނެވެ.


Chocolate Keumun Barudhan Lui Kohdhey: Dhiraasaa - Vaguthu\nޗޮކްލެޓް ކެއުމަކީ މީހާ ފަލަވެ ހަށިގަނޑު ބަރުކޮށްދޭ އެއްޗެއް ކަމަށް ވަރަށް ގިނައިން އަޑުއިވެއެވެ.\nނަމަވެސް ފަހުގެ ދިރާސާ ތަކުން ދައްކާ ގޮތުގައި ޗޮކްލެޓް ކެއުމުން ބަރުދަން ލުއިކޮށްދެއެވެ.\nނިޔުޓްރިޝަނަލް ބަޔޮކެމިސްޓްރީގެ ޖާނަލްއެއްގައި ޝާއިޢު ކޮށްފައިވާ މި ދިރާސާއިން ދައްކާ ގޮތުގައި ޗޮކުލެޓް ތައްޔާރު ކުރުމަށް ބޭނުންކުރާ މައިގަނޑު ވަސީލަތް ކަމަށްވާ ކޮކޯ ޕައުޑަ އަކީ ޑައިޓްގައި ހިމެނުމަށް މުހިންމު ބާވަތެކެވެ. މީގެ ސަބަބުން ޑީއެންއޭ ހަލާކުވުން ދަށްކޮށްދީ އަދި ލިވާގައި ސަރުބީ އުފައްދައިދޭ މިންވަރު ވެސް ދަށްކޮށްދެއެވެ.\nކޮކޯއަކީ އޭގެ ޒާތުގައި އެތައް ފައިދާއެއް ލިއްބައިދޭ އެއްޗެކެވެ. ކޮކޯގައި ފައިބަރ، ދަގަނޑުގެ ބައި، ދިފާޢީ ނިޒާމް ވަރުގަދަ ކޮށްދިނުމަށް ބޭނުންވާ ކެމިކަލް ހިމެނެއެވެ. މިކަމުގެ ސަބަބުން ހަނދާން ނެތުމުގެ ބައްޔާއި، ކެންސަރާއި ހިތުގެ ބަލިތަކާއި ހަކުރު ބަލިން ރައްކާތެރިކޮށްދިނުމަށް އެހީތެރިވެދޭ ކަމަށް ޕެންސެލްވޭނިޔާ ސްޓޭޓް ޔުނިވަރސިޓީގެ ޕްރޮފެސަރ ޖޯޝުއާ ލެމްބާޓް ބުނެފައިވެއެވެ.\nއިންސާނުންގެ ހަށިގަނޑުގައި ޖަހާ ސަރުބީ އާއި ކޮކޯއާ ގުޅޭ އިތުރު ހޯދުންތަކެއް ހޯދުމަށް ޖޯޝުއާ ބޭނުންވިއެވެ. މި ދިރާސާ ކުރުމަށް ލިވާ އަށް ބަލި ޖެހިފައިވާ މީދަލަކަށް 80 މިލިގުރާމް ކޮކޯ ޕައުޑަރ ދިނެވެ. މި ދިރާސާއިން ހޯދުނު ގޮތުގައި މި މީދަލުގެ 21 އިންސައްތަ ސަރުބީ މަދުކޮށްދީފައިވެއެވެ.\nލިވާގެ މައްސަލަ ޖެހޭ ފަރާތްތަކުން ކޮކޯ ޕައުޑަރ ބޭނުން ކުރުމުން ސަރުބީ މަދުކޮށްދޭ ކަމަށާއި ހަށިގަނޑުގައި ހަރުނުލާ ސަރުބީތައް ހަށިގަނޑުން ނިކުތުމަށް އެހީތެރިވެދޭ ކަމަށް ވެސް މި ދިރާސާގައި ވެއެވެ.\nނަމަވެސް މާގިނައިން ކޮކޯ ޕައުޑަރ ބޭނުން ނުކުރުމަށް ވެސް ޖޯޝުއާ އިލްތިމާސް ކޮށްފައިވެއެވެ.\nޖޫން 9, 2021 14:46\nޗޮކްލެޓް ގެ ފައިދާ ލިބެނީ %75 ކޮކޯ ހުންނަ ޗޮކްލެޓުންނެވެ. ނުވަތަ %75 އަށް ވުރެ މަތިން ކޮޮކޯ ހުންނަ ޗޮކްލެޓުންނެވެ. އަދި ކޮކޯ ގެ ފައިދާ ހޯދުމަށް ޗޮކްލެޓް ކާންވަނީ-ވެސް ދުވާލަކަށް ވަރަށް ކުޑަކުޑަ އެތިކޮޅެކެވެެ. ދުވާލަކަށް އެއް އިންޗި އިންޗީ ގެ އެތިކޮޅަކަށް ވުރެ ގިނައިން ކައިފިނަމަ، ރަނގަޅެއް ނޫނެވެ. އަދި ގެއްލުން ވެސް ލިބެއެވެ. ދުވާލަކު މިވަރަށް ޗޮކްލެޓް ކެއުމަކީ ބަރުދަން ލުއި ކުރުމުގެ އިތުރުން ހަނދާން ގަދަ ކުރުމާއި، ސިކުނޑީގެ ވެސް ބޭހެކެވެ.\nޖޫން 9, 2021 17:08\nބުނެއެއް ނުދޭތަ ކޮކޯޕައުޑަރ ދުވާލަކު ބޭނުން ކުރަންވީ ވަރެއް. ޑރ. ރާމީ ހަސަން މަނިކު ބުނެދީ ބަލަ.\nޖޫން 10, 2021 00:25\nދުވާލަކު ބޭނުން ކުރާނީ ބޮޑުސަމުސަލުގެ އެކެއް ނުވަތަ ދެ ސަމުސާ. ތާފަނާ ފެނުގައި ގިރުން ރަނގަޅެއެވެ. ބައެއް ބޭފުޅުންނަށް ނެސްޕްރޭ، ކޯސްޓް-ކިރު، އެންކަރ ފަދަ ދަޅުކިރު އަޅައިގެން ގިރީމާ ވެސް ރަނގަޅެވެ. ބޯން ރަނގަޅީ ހެނދުނު ބްރެކްފަސްޓް ގަޑީ ގައެވެ. ކޮކޯ ޕައުޑަރ ގަންނައިރު އޭގައި ވީހާ ވެސް ގިނަ ޕަސަންޓޭޖް އެއްގެ ކޮކޯ ހުރޭތޯ ބަލަންވާނެއެވެ. ރަނގަޅީ، ޝުގަރ (ހަކުރު) އާއި އެހެން އެއްވެސް އެއްޗެއް ނާާޅާ ހަދާފައިހުރި % 100 ގެ ކޮކޯ ޕައުޑަރ އެވެ. ހެޔޮއެދެން!\nޖޫން 9, 2021 22:39\nވީމާ ސިކުނޑި ރަގަޅުވޭތޯ މަގޭ ބޯބާލާފައި ބޮލުގައި ޗޮކްލެޓް ވެށިއްޔާ ރަގަޅުވާނެތޯ!\nޖޫން 10, 2021 00:27


''Coke, Food and Football'' promotion ge furathama buruge naseebuverin hovaifi - One Online\nކޯކް، ފުޑް އެންޑް ފުޓްބޯލް ޕްރޮމޯޝަންގެ ނަސީބުވެރިންނަށް އިނާމު ހަވާލު ކުރަނީ -- ފޮޓޯ: ކޮޮކާކޯލާ\n''ކޯކް، ފުޑް އެންޑް ފުޓްބޯލް'' ޕްރޮމޯޝަންގެ ފުރަތަމަ ބުރުގެ ނަސީބުވެރިން ހޮވައިފި\nކޮކާކޯލާގެ "ކޯކް، ފުޑް އެންޑް ފުޓްބޯލް" ޕްރޮމޯޝަންގެ ފުރަތަމަ ބުރުގެ ނަސީބުވެރިން ހޮވައިފިއެވެ.\nރާއްޖޭގެ ފުޓުބޯޅަ ސީޒަނާ ދިމާކޮށް، ޓީވީ އާއި ސްމާޓްފޯން އަދި އެނޫންވެސް ތަފާތު އެތައް އަގުހުރި އިނާމުތަކެއް ހޯދުމުގެ ފުރުސަތު ލިބޭ އެ ޕްރޮމޯޝަން ކޮކާކޯލާ އިން ފެށީ މިދިޔަ މަހުގެ 15 ވަނަ ދުވަހުއެވެ.\nކޮކާކޯލާ އިން ބުނީ، އެ ޕްރޮމޯޝަންގެ ފުރަތަމަ ބުރުގެ ނަސީބުވެރިންނަށް ހޮވިފައިވަނީ އައިޝަތު ނާއިފާއާއި ހުސައިން ރިޔާޒާއި ފަހީމާ ގާސިމްގެ އިތުރުން ފަރުހަމަތު ރަޝީދެވެ. އެ މީހުންނަށް ވަނީ ސްމާޓް ފޯނާއި 50 އިންޗީގެ ސްމާޓް ޓީވީގެ އިތުރުން ކޮކާކޯލާ ބްރޭންޑުގެ މިނީ ފުރިޖެއް ދީފައެވެ.\nމިމަހުގެ 30ގެ ނިޔަލަށް ކުރިއަށް ގެންދާ އެ ޕްރޮމޯޝަންގައި ބައިވެރިވެވޭނީ، އެ ޕްރޮމޯޝަނަށް ހާއްސަކޮށް ނެރޭ ރަން ކުލައިގެ މަތިޖެހި ކޯކު ފުޅި ގަތުމުންނެވެ. އެގޮތުން 300 މިލިލީޓަރާއި 500 މިލިލީޓަރާއި 1.25 ލީޓަރާއި ދެ ލީޓަރުގެ ކޯކު ފުޅި ގަނެވިދާނެއެވެ. އަދި އެ ފުޅިއެއްގެ މަތިގަނޑުގެ އެތެރޭގައި ޖަހާފައިވާ ކޯޑު 2626 އަށް ފޮނުވުމުން ޕްރޮމޯޝަނުގައި ބައިވެރިވެވޭނެއެވެ.\nއެ ޕްރޮމޯޝަނުން ހުށަހަޅާފައިވާ އިނާމުތަކުގެ ތެރޭގައި 20 ސްމާޓްފޯނާއި 50 އިންޗީގެ 25 ޓީވީ ހިމެނެއެވެ. އަދި ކޯކުގެ ލޯގޯ ޖަހާފައިވާ 45 ލިމިޑެޓް އެޑިޝަން ކުދި ފްރިޖާއި ކޯކުގެ ބްރޭންޑު ޖަހާފައިވާ އެކި ބާވަތުގެ 225 މާޗެންޑައިސްވެސް ހިމެނެއެވެ. އޭގެ ތެރެއިން ކޯކުގެ ލޯގޯ ޖަހާފައިވާ ކުދި ފްރިޖަކީ ޕްރޮމޯޝަން ކުރިއަށްދާ ކޮންމެ ދުވަހަކު ދޭ އިނާމެކެވެ.


ލިވަޕޫލަށް އެހީވީ ނަސީބު، ލެސްޓާއަށް ޕޮއިންޓެއް ހައްގު: ރޮޖާސް\nލެސްޓާގެ ކޯޗު ރޮޖާސް. ރޭ އެޓީމު ލިވަޕޫލް އަތުން ބަލިވީ ފަހުވަގުތު ވަން ޕެނަލްޓީން.\nއިނގިރޭސި ޕްރިމިއާ ލީގުގައި ރޭ ލިވަޕޫލަށް މެޗުގެ ފަހު ވަގުތު ޕެނަލްޓީއެއް ލިބި މެޗުން މޮޅުވެވުނީ ނަސީބު އެހީވުމުން ކަމަށާއި، ލެސްޓަ ސިޓީއަށް ޕޮއިންޓެއް ހައްގު ކަމަށް ކޯޗު ބްރެންޑަން ރޮޖާސް ބުނެފި އެވެ.\nރޭގެ މެޗު 1-1 އިން އެއްވަރުވާން ދަނިކޮށް ލިވަޕޫލަށް ޕެނަލްޓީ ލިބުނީ އިތުރު ވަގުތުގެ ފަހު މިނެޓުގަ އެވެ. ލެސްޓާގެ މާކް އޯލްބްރައިޓަން ލިވަޕޫލްގެ ސަޑިއޯ މާނޭއަށް ކުރި ފައުލަށް ލިބުނު ޕެނަލްޓީ ވައްދާލައިގެން ލިވަޕޫލަށް މޮޅެއް ކަށަވަރުކޮށްދިނީ ތަޖުރިބާކާރު ކުޅުންތެރިޔާ ޖޭމްސް މިލްނާ އެވެ.\nރޭގެ މެޗުގެ ފުރަތަމަ ގޯލު މިލްނާ ދިން ޕާހަކުން ފުރަތަމަ ހާފުގެ ފަހުކޮޅު ލިވަޕޫލަށް ކާމިޔާބުކޮށްދިނީ މާނޭ އެވެ. ލިވަޕޫލުން ލީޑުގައި އޮއްވައި މެޗުގައި ލެސްޓާއަށް ނަތީޖާ ހަމަހަމަ ކޮށްދިނީ ޖޭމްސް މެޑިސަން އެވެ.\n“އެއީ ވަރަށް އާދައިގެ ޕެނަލްޓީއެއް. އަހަރެންނަށް ގަބޫލުކުރާ ގޮތުގައި އެއީ ޔަގީންކަމާއެކު ރެފްރީއަށް ދެވޭނެ ޕެނަލްޓީއެއް ނޫން. އެއީ އެވަރުގެ ފައުލެއް އެތަނުގަ ނުވޭ. އެކަމަކު ރެފްރީ ޕެނަލްޓީ ދިނުމަށް ފަހު ވީއޭއާރަށް ވެސް އެކަމާ ދެކޮޅަށް ދާން އުނދަގޫވީ ކަންނޭނގެ” ކުރިން ލިވަޕޫލަށް އިރުޝާދުދިން ކޯޗު ބުންޏެވެ.\nރޮޖާސް ބުނީ ޔޫރަޕްގެ ޗެމްޕިއަނުންނާ ދެކޮޅަށް އޭނާގެ ކްލަބުން ދެއްކި ކުޅުމާމެދު ފަހުރުވެރިވާ ކަމަށާއި، އެކަމުން ދައްކުވައިދެނީ ލެސްޓާ ކުރިއަށް ދަނީ ރަނގަޅު މިސްރާބަށް ކަމަށެވެ.\n“95 ވަނަ މިނެޓުގައި ޕެނަލްޓީއަކުން ގޯލު ވަނުން ބަލައިގަންނަން އުނދަގޫ. އަހަރެން ގަބޫލުކުރާ ގޮތުގައި އަހަރެމެނަށް މި މެޗުން ޕޮއިންޓެއް ހައްގު” ފަހު ވަގުތުގެ މެޗުން ބަލިވުމުން މާޔޫސްވެފައިހުރި ކޯޗު ރޮޖާސް ބުންޏެވެ.\nރޮޖާސް އިތުރަށް ބުނީ ރެފްރީ މެޗުގައި ޕެނަލްޓީ ނުދިންނަމަ އެއީ ޕެނަލްޓިއެއް ކަމަށްބުނެ އެއްވެސް މީހަކު އެވާހަކަ ނުދައްކާނެ ކަމަށެވެ.\n“މިހާރުގެ ފޯވާޑުން ވަރަށް ވިސްނުންތޫނު ވާނެ. އޭނަ (މާނޭ) ގައިގައި ޖެހުމާއެކު ވެއްޓުނު. ރެފްރީ ޕެނަލްޓީއެއް ނުދިންނަމަ އަހަރެންނަށް ހިއެއްނުވޭ އެއްވެސް މީހަކު އެއީ ހެދުނު ގޯހެކޭ ބުނާނެހެނެއް. ނަސީބު ދެރަކަމުން މިފަހަރު އަހަރެމެނަށް މިކަން ދިމާވީ” ރޮޖާސް ބުންޏެވެ.\nރޭގެ މޮޅާއެކު ލިވަޕޫލް ވަނީ ލީގުގެ ފުރަތަމަ އަށް މެޗުގައި ސަތޭކަ އިންސައްތަ ރެކޯޑް ދަމަހައްޓައިފަ އެވެ. އަދި، ރޭގެ މޮޅާ އެކު އެޓީމު ވެފައިވަނީ ލީގުގެ ތާރީހުގައި ފުރަތަމަ އަށް މެޗުން ދެ ސީޒަނެއްގައި މޮޅުވި ފުރަތަމަ ޓީމަށެވެ. އަނެއްކޮޅުން ޖެހިޖެހިގެން 17 މެޗުން ލިވަޕޫލުން މިހާރު މޮޅުވެފައިވާއިރު މެންޗެސްޓަރ ސިޓީން ހަދާފައިވާ 18 މެޗުގެ ރެކޯޑާ ހަމަކުރަން އެޓީމަށް ބޭނުންވަނީ އެންމެ މެޗެކެވެ. ލީގުގައި ލިވަޕޫލް ދެން އެންމެ އަވަހަށް ނުކުންނާނީ ރަށުން ބޭރުގައި މެންޗެސްޓަރ ޔުނައިޓެޑާއި ދެކޮޅަށެވެ.\nރޭގެ މެޗަށް ފަހު ލިވަޕޫލްގެ ކޯޗު ޔާގެން ކްލޮޕް ވަނީ މެޗު ނިމެން އުޅެނިކޮށް ލެސްޓާގެ ހަމްޒާ ޗޯދުރީ މުހައްމަދު ސަލާހް އަށް ކުރި ފައުލަކީ ސީދާ ރަތް ކާޑެއް ކަމަށް ބުނެފަ އެވެ.\nލީގުގެ ފުރަތަމަ އަށް މެޗުން މޮޅުވެ ލިވަޕޫލް އެއް ވަނައިގައި އޮތީ 24 ޕޮއިންޓާއެކު އެވެ. ދެ ވަނައިގައި 16 ޕޮއިންޓާއެކު އޮތް މެންޗެސްޓަރ ސިޓީ ލީގުގައި މިރޭ އަމިއްލަ ދަނޑުގައި ވުލްވްސް ބަލިކޮށްގެން ލިވަޕޫލާ ދެމެދު އޮތް ފަރަގު ފަސް ޕޮއިންޓަށް ކުޑަކުރެވޭނެ އެވެ. ސިޓީގެ އިތުރުން މިރޭ އާސެނަލް އަމިއްލަ ދަނޑުގައި ބޯންމައުތާ ދެކޮޅަށް ނުކުންނައިރު މެންޗެސްޓަރ ޔުނަޓެޑް ރަށުން ބޭރުގައި ނުކުންނާނީ ނިއުކާސަލް ޔުނައިޓެޑާ ދެކޮޅަށެވެ.\nލިވަޕޫލަށް މުހިއްމު މޮޅެއް، ޗެލްސީ ބަލިވުމުގެ ފައިދާ ޓޮޓެންހަމުން ނަގައިފި ސިޓީ އާއި ޗެލްސީ ބަލިވެއްޖެ، އުފާވެރިކަން ލިވަޕޫލަށް ފަސޭހަ މޮޅަކާއެކު ލިވަޕޫލުން ރަގަޅަށް ތައްޔާރުވެފައި އޮތްކަން ދައްކާލައިފި


BTS Ah 8 Aharu Faahaga Kurumah Online Bodu Haflaa Eh Baahvany - Vaguthu\nއަނެއްކާވެސް ކޮވިޑަށް ޓެސްޓް ކުރާ އަދަދު ދަށަށް - 8 ގަޑިއިރު ކުރިން\nބީޓީއެސްއަށް 8 އަހަރުފުރުން ފާހަގަކުރުމަށް އޮންލައިން ބޮޑު ހަފުލާއެއް ބާއްވަނީ\n5 ދުވަސް ކުރިން ( މެއި 29, 2021 )\nދެކުނު ކޮރެޔާގެ ލަވަކިޔާ ބޭންޑެއް ކަމުގައިވާ ބެންގްޓަން ބޯއީސް ނުވަތަ ބީޓީއެސް، ބޭންޑު ވުޖޫދަށް އައިތާ މި އަހަރު 8 އަށް އަހަރު ފުރެނީއެވެ. 2013 ވަނަ އަހަރުގެ ޖޫން މަހުގެ 13 ވަނަ ދުވަހު އުފެދުނު މި ބޭންޑަކީ މުޅި ދުނިޔެއަށް ވެސް ނަން މަޝްހޫރު ބޭންޑެކެވެ.\nކޮރޯނާ ވައިރަސްގެ ސަބަބުން ބީޓީއެސްއަށް 8 އަހަރު ފުރުން ފާހަގަ ކުރުމަށް މާބޮޑު ކަންތައްތަކެއް ކުރެވެން ނެތް ނަމަވެސް ބީޓީއެސްގެ އާރމީއަށް (ބީޓީއެސްއަށް ސަޕޯޓުކުރާ މީހުންނަށް) ވަރަށް އުފާވެރި ޚަބަރެކެވެ. ބޮޑު އޯޑިއަންސަކާއި އެކު އިވެންޓެއް ބޭއްވެން ނެތް ނަމަވެސް އޮންލައިން ސްޓްރީމިން އިވެންޓެއް ބާއްވާ ގޮތަށް ބިގް ހިޓް އެންޓަޓެއިންމަންޓުން ވަނީ ނިންމާފައެވެ.\nމި އަހަރުގެ ޖޫން 13 ވަނަ ދުވަހު ބޭއްވުމަށް ހަމަޖެހިފައިވާ މި އޮންލައިން އިވެންޓު ފަށާ ގަޑިއަކީ ދެކުނު ކޮރެޔާގެ ގަޑިން 6:30 ގައެވެ. ''ފިއެސްޓާ'' ގެ ނަމުގައި ބޭއްވުމަށް ހަމަޖެހިފައިވާ މި އިވެންޓަކީ އޮންލައިން ފޭން މީޓިންއެކެވެ.\n''ވަރލްޑް ޓުއަ ވަރޝަން'' އެއް ގޮތަށް ބާއްވާ މި ހަފުލާއަކީ ބީޓީއެސްގެ ފަރާތުން މި އަހަރު ބާއްވާ އެންމެ ބޮޑު ހަފުލާއެވެ.\nމި ހަފުލާގެ ހުޅުވުމުގެ ރަސްމިޔާތު އޮންނާނީ ޖޫން2ވަނަ ދުވަހުއެވެ. އެއަށްފަހު ޖޫން 14 ވަނަ ދުވަހާއި ހަމައަށް ދެމިގެންދާ މި ހަފުލާ ކުރިއަށް ދާނީ ކޮންމެ ދުވަހެއް ވެސް ވަކި ތީމެއްގެ ދަށުންނެވެ. ''ނިއު ޕްރޮފައިލް''، ''ކޮރެޔޯގުރަފީ ވީޑިއޯ''، ''އަރމީ ޕްރޮފައިލް''، ''ބައިސްކަލް އިވެންޓް''، ''ބީޓީއެސް ރޫމް ލައިވް'' ފަދަ ތީމުތަކުގެ ދަށުންނެވެ.\nމެއި 29, 2021 16:23\nމެއި 29, 2021 19:46\nމެއި 29, 2021 20:28\nކާންޓް ވެއިޓް......... އައިމް ސޯ ސޯ އެކްސައިޓެޑް 💛💛💛💛\nމެއި 29, 2021 20:54\nއަހަރެމެންނަކާ ބެހޭ ކަމެއް ނޫން\nމެއި 30, 2021 01:25\nނުބެހޭ ކަން އިނގޭ... އެހެން ވީމަ އެއްނުން މި އާޓިކަލް ކިޔާފަ ކޮމެންޓް ކުރަނީ.. އަދި އެބަ ބުނޭ... އޭ ލައިކް ނުވަންޔާ ސައިޒުގަ ހުރޭ\nމެއި 30, 2021 10:49\nމެއި 30, 2021 02:43\nމީ އަންހެން ބައެއްތަ\nއެމީހުން އެއީ ފިރިހެނުން (ހޮޓް ބޯއިސްތަކެއް)😌. އެވަރުވެސް ނޭނގެނީތަ؟ ނޫނީ ނޭނގޭ ކަމަށް ހެދެނީތަ؟ ނޫނީ އެމީހުން ރީތިވެފައި ފޭމަސްވީމަ ޖޭ ވަނީތަ؟ އެހެންވިއްޔާ ބީޓީއެސް އާއި ނުބެހި ސައިޒުގައި ހުރޭ ޑޫޑް.\nއަސްލުވެސް މި ޖޭވާ މީހުންނަށް ފެންނާނީ އެ ކުދިން އަންހެނުންގެ ސިފާގަ.....އެކަމަކު މި ރައްޖޭގެ ބައެއް ފިރިހެނުން ހަމަ ބޯވެސް ދިގުކޮށްފައިވެސް ހުރޭ .... ބޮލީވޫޑުގައިވެސް މޭކަޕް ވެސް ކުރޭ ލިޕްސްޓިކްވެސް ޖައްސާ އެކަމަކު އެމީހުން ކުރީމަ ހަމަ އޯކޭ ހަމަ އަޅުގަނޑުމެންގެ ބޭބިސްކޮޅުންތައް އެހެން ހުރީޔޭ ނޫނީ މިހެން ހޫރީޔޭކިޔާ ޖޭވަނީ 🥺🥺🥺🥺🥺🥺🥺🥺🥺🥺🥺\nމެއި 30, 2021 12:43\nހޮޓް ބޯއިސް ތަކެކޯ\nނިކަން އެމީހުންގެ މޫނަށް ބަލާލަބަލަ\nޖޫން 3, 2021 17:34\nތިޔަބޭފުޅާއަށް ހަޖަމް ނުކުރެވެނީ ދެއްތޯ؟ ހަހަ. ބަޓް ބުނެލަން އޮތީ ހަމަ އެއީ ވަރަށް ހޮޓް ބޯއިސް ތަކެކޭ.. އޮހޯ ކީކޭ ކިޔަން ތިއުޅެނީ؟ މޫނުގައި.. މޭކަޕޭ ދޯ ބުނަން ތިއުޅުނީ.. ޑޫޑް.. މޭކަޕް ހުރިކަންވެސް އިނގުނީ ބެލީމާނުން.. އެހެންނޫނަސް އެމީހުން މޭކަޕްކުރިއަސް އެއީ ކަލެއާއި ބެހޭކަމެއް ނޫން.. މޭކަޕް ނުކުރިޔަސް ކުރިޔަސް މަށަށް އެމީހުން ރީތި..އަދި އެހެން އާރމީސްއަށްވެސް ރީތި ވާނެ. ޔޭސް ލީން ޑިއަރ ހަމަ ތެދެއް ތިބުނީ.. އިންޑިއާ މީހުން އަތުގެ ކުލައާއި މޫނުގެ ކުލައާއި ނުގުޅުނަސް އޯކޭއި އެކަމް ހަމަ ކޮރެއާ ވީމަ.. ހަޖަމް ނުވަނީ.. އެމީހުން ރީތިވީމަ.. ފޭމަސްވީމަ.. ޖޭވަނީ..\nމެއި 30, 2021 07:08\nIkt. CAN'T WAIT 💜💜💜\nމެއި 30, 2021 07:47\nވަރަށް ސަޅި🥰 (◍•ᴗ•◍)❤\nމެއި 30, 2021 12:03\nޔެސް ޔެސް އައި ކާންޓް ވެއިޓް 😇💜💜🖤🖤


Covid bali meehunnah eheevaane naruhun hoadhanee\nކޮވިޑް ބަލި މީހުނަށް އެހީވާނެ ނަރުހުން ހޯދަނީ\nހުޅުމާލެ މެޑިކަލް ފެސިލިޓީ: އެތަނަށާއި ކޮވިޑް ބައްޔަށް ފަރުވާ ދޭ އެހެނިހެން ތަންތަނަށް ވަގުތީ ނަރުހުން ހޯދަން ވަނީ އިއުލާނު ކޮށްފައި\nކޮވިޑް-19 އަށް ޕޮޒިޓިވްވާ މީހުނަށް އެހީވާން ވަގުތީ ގޮތުން ރެޖިސްޓާޑް ނަރުހުން ހޯދަން އައިޖީއެމްއެޗުން އިއުލާނު ކޮށްފި އެވެ.\nއައިޖީއެމްއެޗުން ކުރި އިއުލާނުގައި ބުނީ ހުޅުމާލެ މެޑިކަލް ފެސިލިޓީ އާއި ކޮވިޑް ބައްޔަށް ފަރުވާދޭ އެހެނިހެން ތަންތަނުގައި ވަގުތީ ގޮތުން މަސައްކަތްކުރާނެ ރެޖިސްޓާޑް ނަރުހުން ބޭނުންވާ ކަމަށެވެ. އެގޮތުން 36 ނަރުހުން ބޭނުންވާ ކަމަށް އެ އިއުލާނުގައި ބުނެ އެވެ.\nއެމީހުން މަސައްކަތް ކުރަން ޖެހޭނީ ވަނީ ހަފުތާއަކު ފަސް ދުވަހު ދުވާލަކު އަށް ގަޑިއިރު އެވެ. މަހު މުސާރައިގެ ގޮތުގައި 9060ރ. ދޭނެ އެވެ. އިތުރު އެލަވަންސްގެ ގޮތުގައި ދުވާލަކު 188ރ. ދޭނެ އެވެ. ނަރުސް ކަމަށް ކުރިމަތިލުމުގެ ސުންގަޑިއަކީ އަންނަ އޮގަސްޓް ފަސް ވަނަ ދުވަހެވެ.\nކޮވިޑްގެ ބަލި މީހުންނަށް ފަރުވާ ދޭން ހާއްސަކޮށްފައިވާ ހުޅުމާލޭ މެޑިކަލް ފެސިލިޓީގައި ނަރުހުން ތިބެން ޖެހޭ ސްޓޭންޑެޑް އަދަދަށް ނަރުހުން ނެތް ކަމަށް އެ ފެސިލިޓީ ބެލެހެއްޓުމުގައި އިސްކޮށް ހުންނެވި ހުޅުމާލޭ ހޮސްޕިޓަލްގެ ސީއީއޯ މާރިޔާ ސައީދު މީގެ ކުރިން ވަނީ ވިދާޅުވެފަ އެވެ.\nހުޅުމާލެ ހޮސްޕިޓަލްގެ ނަރުހުންގެ ތެރެއިން 40 ޕަސެންޓް ނަރުހުން ހާއްސަކޮށްފައި ވަނީ ކޮވިޑްގެ ބަލި މީހުންނަށް ފަރުވާ ދިނުމާއި އެހީތެރިވެ ދިނުމަށެވެ. އެހެން ނަރުހުން ވެސް މެޑިކަލް ފެސިލިޓީގައި ދަނީ މަސައްކަތް ކުރަމުންނެވެ.\nއައިޖީއެމްއެޗް ކޮވިޑް-19 ހުޅުމާލޭ މެޑިކަލް ފެސިލިޓީ + ކޮވިޑް-19 އިގެ ބަލާއާފާތް\nކޮވިޑް: މިވަގުތުވެސް 11 މީހަކު ވެންޓިލޭޓަރުގައި


REPORT: Iceland in egaumuge ethah haas rayyithun covid19 ah test...\nއައިސްލޭންޑުން އެ ގައުމުގެ އެތައްހާސް ރައްޔިތުން ކޮވިޑް-19 ށް ޓެސްޓް ކުރުމުން ލިބުނު ފިލާވަޅު\nއާބާދީގެ ނިސްބަތުން އައިސްލޭންޑް ވެފައިވަނީ ދުނިޔޭގައި ކޮވިޑް-19 ށް އެންމެ ގިނައިން ޓެސްޓް ކުރި ގައުމަށް\nކ. މާލެ | 25 މާރޗް 2020 | ބުދަ 15:58 | 221,871\nއައިސްލޭންޑްގެ ވެރިރަށް ރެކަވިކްގެ މަންޒަރެއް - ރޮއިޓަރސް\nއައިސްލޭންޑަކީ އާބާދީގައި 364,000 މީހުން ހިމެނޭ ރާއްޖެއާ އާބާދީގެ ގޮތުން ދާދި އެއްވަރުގެ ގައުމެކެވެ. ދުނިޔޭގެ ނިސްބަތުން ކުޑަ ގައުމެއްގެ ގޮތުގައި ބެލޭ ގައުމެކެވެ.\nކޮވިޑް-19 އާ ހަނގުރާމަ ކުރުމަށް އައިސްލޭންޑްގެ ސަރުކާރުން ކުރަން ނިންމި އެންމެ މުހިންމު ކަމަކީ އެ ގައުމުގެ ވީހާވެސް ގިނަ ބަޔަކު ބައްޔަށް ޓެސްޓް ކުރުމެވެ. އައިސްލެންޑުގައި ކާފިއު އެއް ލޮކްޑައުންއެއް ތަންފީޒެއް ނުކުރެއެވެ.\nއައިސްލޭންޑްގެ ބަޔޯޓެކްނޮލޮޖީ ކުންފުންޏެއް ކަމަށްވާ ޑީކޯޑް ޖެނެޓިކްސް އާއި އެ ގައުމުގެ ސިއްހަތާ ބެހޭ އިދާރާ ގުޅިގެން މި ހަފްތާގެ އާދިއްތަ ދުވަހުގެ ނިޔަލަށް އައިސްލެންޑުގެ 10,300 މީހުން ބަލި ހުރިތޯ ޓެސްޓް ކޮށްފައިވެއެވެ. ޓެސްޓްގެ އަދަދު އެހާ ބޮޑު ނޫނަސް، އާބާދީގެ ނިސްބަތުން އައިސްލޭންޑް ވެފައިވަނީ ދުނިޔޭގައި އެންމެ މަތީ މިންވަރަކަށް ކޮވިޑް-19 އަށް ކުރެވުނު ގައުމަށެވެ.\nއައިސްލޭންޑުން ބައްޔަށް ޓެސްޓް ކުރުމުގައިވެސް އަމަލު ކުރީ އެހެން ގައުމުތަކުގައި އެކަން ކުރަމުންދާ ގޮތަކަށް ނޫނެވެ. ސާމްޕަލް ނަގަނީ ކޮންމެހެން ބަލީގެ ނިޝާނެއް އަލާމާތެއް ފެނިގެންނެއް ނޫނެވެ. ނޫނީ ބަލިމީހަކާ ގައިގޯޅި ކަމެއް އޮތް މީހުން ބަލައިގެންނެއްވެސް ނޫނެވެ. އައިސްލޭންޑުން ބަލަމުން ދިޔައީ އެ ގައުމުގެ އާބާދީގައި ހިމެނޭ ވީހާވެސް ގިނަ މީހުން ޓެސްޓް ކުރުމަށެވެ.\nއައިސްލޭންޑްގައި ފުޅާ ދާއިރާއެއްގައި ކުރިއަށް ގެންދިޔަ ޓެސްޓިންގ ޕްރޮގްރާމުން ބަލި ހުރި ކަމަށް 218 މީހުން ރެކޯޑް ކުރެވުނު އިރު، އެ ޕްރޮގްރާމުން އެއްކުރެވުނު މައުލޫމާތުން ދުނިޔެއަށް މުޅިން އައު މި ވައިރަސް ދެނެގަތުމަށް ދުނިޔޭގެ ފެންވަރުގައި ކުރެވުމުންދާ މަސައްކަތައް ބޮޑު އަލިކަމެއް ލިބިގެން ދިޔައެވެ.\nއައިސްލޭންޑުގެ ޓެސްޓިންގ ޕްރޮގްރާމުން އެނގުނު އެންމެ މުހިންމު އެކައްޗަކީ ބަލި ހުރި ކަމަށް ޕޮސިޓިވް ވީ މީހުންގެ ދެބައިކުޅަ އެއްބައި މީހުންނަކީ ބަލީގެ އެއްވެސް ނިޝާނެއް އަލާމާތެއް ނުވެސް ނެތް މީހުން ކަމެވެ. މި މައުލޫމާތުން، މީގެ ކުރިން މި ރޮނގުން ކުރެވިފައިވާ ބައެއް ސައިންޓިފިކް ދިރާސާތަކަށް އިތުރު ބާރެއް ލިބިގެން ދާކަން ފާހަގަ ކުރެވެއެވެ.\nޔުނިވަރސިޓީ އޮފް ޓެކްސަސްގެ ދިރާސަތަކުން މީގެ ކުރިން ހާމަކޮށްފައިވާ ގޮތުގައި، ކޮވިޑް-19 ބަލި ޖެހޭ މީހުންގެ ތެރެއިން 10 އިންސައްތަ މީހުންނަށް ބަލި ޖެހިފައި ހުންނަނީ ހަށިގަނޑުގައި ވައިރަސް ހުރެމެ، ބަލީގެ އެއްވެސް ނިޝާނެއް ފެންނަން ނެތް މީހެއްގެ ފުށުންނެވެ.\nއައިސްލެނޑުގެ ޑިކޯޑް ޖެނެޓިކްސްގެ ދިރާސާ އިން ސާފުވާ ގޮތުގައި، ބައްޔަށް ޕޮސިޓިވް ވާ މީހުންގެ ދެބައިކުޅަ އެއްބައި މީހުންނަކީ ބަލީގެ އަލާމާތެއް ހުންނަ ބައެއް ނޫނެވެ. އައިސްލޭންޑްގެ ޗީފް އެޕިޑެމޮލޮޖިސްޓް ބަޒްފީޑް ނިއުސްއަށް ދިން ބަސްދީގަތުމެއްގައި ބުނެފައިވަނީ ބައްޔަށް ޕޮސިޓިވްވާ ބާކީ ތިބޭ މީހުންގެ ކިބައިން އާއްމު ގޮތެއްގައި ފެނިފައިވަނީ އާދައިގެ ރޯގާއެއް ޖެހުމުން ފެންނަ ފަދަ ނިޝާންތައް ކަމުގައެވެ.\nއައިސްލެންޑުން އެއްކުރި ގިނަ ސާމްޕަލްތަކުގެ ބޭނުން ހިފާ، ވައިރަސްގެ ޖެނެޓިކް ސީކުއެންސިންގ ހަދާ، ވައިރަސް މިއުޓޭޓްވަމުންދާ ގޮތާބެހޭ ގޮތުން މުހިންމު ހޯދުންތަކެއް ވަނީ ހޯދާފައެވެ. އައިސްލޭންޑުން ނެގި ސާމްޕަލް ތަކުގެ އަލީގައި ސައިންޓިސްޓުން ބުނެފައިވަނީ އެ ގައުމުން މަދުވެގެން ކޮރޯނާވައިރަސްގެ 40 މިއުޓޭޝަން ފެނިފައިވާ ކަމަށެވެ. މި ދިރާސާ އިން ހާމަވާ ގޮތުގައި، މިއުޓޭޝަންގެ ސަބަބުން ވައިރަސްގެ ބަލި ޖެއްސުމުގެ ބާރު އިތުރަށް ގަދަވެގެން ހިނގައިދާނެ ކަމަށް ވެއެވެ. ނަމަވެސް ވައިރަސް ގެ ނުރައްކާ ބޮޑުވެގެންދާނެ ކަމަކަށް ނުބެލެއެވެ.\nއައިސްލެންޑުން ކޮރޯނާ ވައިރަސް އަށް ޕޮސިޓިވްވި މީހުންގެ ތެރެއިން7މީހުންނަކީ އިނގިރޭސިވިލާތުގައި އޮތް ފުޓްބޯޅަ މެޗަކަށް ދިޔަ ބައެއްކަން ވަނީ ފާހަގަ ކުރެވިފައެވެ. އެ މެޗް އޮތްތަނެއް ހާމަކޮށްފައެއް ނުވެއެވެ.\nއެންމެ ފަހުން އަޕްޑޭޓް ކުރީ:4މަސް ކުރިން | ރިވިއު ކުރީ: ރާއްޖެ އެމްވީ\nޔުވެންޓަސްގެ ކޯޗަކަށް ޕިރްލޯ ހަމަޖައްސައިފި\nހޮނިހިރު ދުވަހު 129 މީހަކު ޕޮޒިޓިވްވި، އެކްޓިވް ކޭސްތައް 2000ން މައްޗަށް!\nކޮވިޑް-19: ހެލްތު މިނިސްޓްރީން ކަންތައްތައް ހިންގަމުންދާގޮތާއި ގުޅިގެން އާއްމުންގެ ހިޔާލު ހޯދަނީ\nކެލާ ހުސްފަޔާ ދުވާ ސާއިދު ދަންނަންތަ؟\nއިންސާފު ހޯދައިދިނުމަށް ފަށާފައިވާ މަސައްކަތް އެއް އަޒުމެއްގައި ކުރިއަށް ގެންދާނަން: މަރު ކޮމިޝަން\nމާރަންދޫ އީދު ކަޕްގެ ޗެމްޕިއަންކަން ފެނަކައަށް


މޫސުން އިތުރަށް ގޯސްވެ ފަސް އަތޮޅަކަށް ރީނދޫ ސަމާލު\nރާއްޖެއަށް މި ދުވަސްވަރު ކުރަމުންދާ ވިއްސާރަ އާއި ގުޅިގެން މުޅިރާއްޖެއަށް ހުދު ސަމާލު ނެރެފައި ވަނިކޮށް، ބައެއް ސަރަޙައްދުތަކަށް މޫސުން އިތުރަށް ގޯސްވެ ރީނދޫ ސަމާލު ނެރެފިއެވެ.\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސާވިސް އިން ރީނދޫ ސަމާލު ނެރެފައި ވަނީ ކ. އަތޮޅުން ފެށިގެން ވ. އަތޮޅާއި ހަމައަށެވެ. އެ އިދާރާއިން މި ސަރަޙައްދަށް ސަމާލު ނެރެފައި ވަނީ 4:30 އިން ފެށިހެން ހެނދުނު 8:30 އާއި ހަމައަށެވެ.\nމޫސުމާއި ބެހޭ އިދާރާއިން ވިދާޅުވީ، މި ސަމާލު ނެރެފައިވާ ވަގުތުގައި، ސަމާލު ނެރެފައިވާ ސަރަޙައްދުތަކަށް ގުގުރުމާއެކު ބޯކޮށް ވާރޭވެހޭނެ ކަމަށެވެ. އަދި ވިލާގަނޑުގައި ގަޑިއަކު 45 މޭލަށް ވައިގަދަވުން ވެސް އެކަށީގެންވާ ކަމަށް އެ އިދާރާއިން ވިދާޅުވިއެވެ.\nއަރުޝީފަށް ނެގީ 19/06/2020 05:40\nއެންމެފަހުން އަޕްޑޭޓްކުރީ 19/06/2020 05:40


Vazeefaain vaki kuramundhani tharahgeegai burakoh ulhunu...\n3 ހަފްތާ,6ދުވަސް,2ގަޑި, 38 މިނެޓް, 50 ސިކުންތު ކުރިން 1440ފާތިމަތު ރިފާއަތު\n- ކުރީގެ ހައުސިން މިނިސްޓަރ ޑރ. މުހައްމަދު މުއިއްޒު -\nމި ސަރުކާރުން ވަޒީފާއިން ވަކިކޮށް ނިކަމެތި ކުރަމުންދަނީ ކުރީގެ ރައީސް ޔާމީން ސަރުކާރުގައި ތަރައްގީގައި ބުރަކޮށް އުޅުނު މުވައްޒަފުން ކަމަށް ޕީޕީއެމްގެ ނައިބް ރައީސް އަދި ކުރީގެ ހައުސިން މިނިސްޓަރ ޑރ. މުހައްމަދު މުއިއްޒު ވިދާޅުވެއްޖެއެވެ.\nރައީސް އިބްރާހީމް މުހައްމަދު ސާލިހުގެ ސަރުކާރުން ގިނަ އަދަދެއްގެ މުވައްޒަފުންތަކެއް ވަޒީފާއިން ވަކި ކުރަމުންދާ މިދަނޑިވަޅުގައި ހޭޝްޓެގް ހައްގުމިންވަރު ޓެގު ކުރައްވާ ޑރ. މުއިއްޒު ކުރެއްވި ޓުވީޓެއްގައި ވިދާޅުވީ ވަޒީފާއިން ވަކިކޮށް ނިކަމެތިކޮށްލަމުން ދަނީ ރައީސް ޔާމީނުގެ ތަރައްގީގެ ގިނަ މަސައްކަތްތަކެއްގައި މަަސައްކަތް ކުރި މީހުން ކަމަށެވެ.\nއަދި ހާއްސަކޮށް މަގު ހެދުމުގެ މަޝްރޫއު ތަކުގައި ބުރަކޮށް ނުހަނު ހީވާގި ކަމާއި އެކު ހިދުމަތްތަކެއް ކުރި މުވައްޒަފުންނާއި އެމުވައްޒަފުންގެ އާއިލާތައް ކަމަށް ވިދާޅުވިއެވެ. މިނިސްޓްރީ އޮފް ނޭޝަނަލް ޕްލޭނިން އެންޑް އިންފްރާސްޓްރަކްޗާގައި މަސައްކަތް ކުރާ ގިނަ އަދަދެއްގެ މުވައްޒަފުން ވަކި ކުރަން އިއްޔެ ނޯޓިސް ދީފަވާއިރު މިނިސްޓްރީން ސިޔާސީ ފިކުރަށް ބެލުމަށްފަހު ވަޒީފާއިން ވަކިކުރަން ނޯޓިސް ފޮނުވިކަން ކަށަވަރު ކުރެވުނު މުއައްޒަފުންގެ އަދަދު 44 އަރާއިރު އޭގެތެރޭގައި ގއ ވިލިނގިިލިން 10 މުވައްޒަފަކާއި ފުވައްމުލަކުން9މުވައްޒަފަކު، ތ. ވިލިފުށިން7މުވައްޒަފަކު ހިމެނެއެވެ.\nމީގެ އިތުރުން ކުޑަހުވަދޫން ވަނީ އެމްއާރްޑީސީން ޕްލޭނިން މިނިސްޓްރީއަށް ބަދަލުކުރި 18 މުއައްޒަފަކަށް ނޯޓިސް ދީފައިވެއެވެ. ރައީސް ސޯލިހު ވެރިކަމަށް ވަޑައިގެންނެވީ އެއްވެސް މުވައްޒަފަކު ވަޒީފާއިން ވަކި ނުކުރާނެ ކަމުގެ ވައުދާއެކުއެވެ.\nނަމަވެސް މި ސަރުކާރު ވެރިކަމާއި ހަވާލުވި ފަހުން ވަކިކުރި މުވައްޒަފުންގެ އަދަދު އެތައް ސަތޭކައަކަށް އަރާ ކަަމަށް ވެއެވެ. މީގެ ތެރެއިން ގިނަ މުވައްޒަފުން ވަކިކޮށްފައި ވަނީ ސިޔާސީ ފިކުރަށް ބަލާފައި ކަމަށް އިދިކޮޅު ފަރާތްތަކުން އަންނަނީ ތުހުމަތު ކުރަމުންނެވެ.\nސަރުކާރުގެ މިނިސްޓްރީތަކާއި ކުންފުނިތަކުން ގިނަ އަދަދެއްގެ މުވައްޒަފުން ވަކި ކުރަމުންދާއިރު، ސިޔާސީ މަގާމުތަކަށް މިހާރުވެސް ގެންދަނީ ގިނަ އަދަދެއްގެ މީހުން އައްޔަން ކުރަމުންކަން ފާހަގަކޮށްލެވެއެވެ.\nޑރ.މުހައްމަދު މުއިއްޒު ރައްޔިތުން ނިކަމެތިކުރުން ރައިސް ސާލިހު


އިންޑިއާ ކަނޑުގައި އުފެދިފައިވާ 2ވަނަ ޠޫފާނުގެ ބާރުވެސް ގަދަވަނީ - މޫސުމަށް ސަމާލުވޭ! އިންޑިއާ ކަނޑުގައި އުފެދިފައިވާ 2ވަނަ ޠޫފާނުގެ ބާރުވެސް ގަދަވަނީ - މޫސުމަށް ސަމާލުވޭ!\nއިންޑިއާ ކަނޑުގައި އުފެދިފައިވާ 2ވަނަ ޠޫފާނުގެ ބާރުވެސް ގަދަވަނީ - މޫސުމަށް ސަމާލުވޭ\nލަންކާގެ އިރުދެކުނުގައި އުފެދިފައިވާ ބުރެވި ޠޫފާން އަދި އިންޑިއާ ކަނޑުގައި ދަތުކުރާ ޑީޕް ޑިޕްރެޝަން އެކުވެ ބާރުގަދަވަނީ / ފޮޓޯ : އިންޑިއާ މީޓިއޮރޮލޮޖިކަލް ޑިޕާޓްމަންޓް\nރާއްޖޭގެ އިރު ދެކުނުން އިންޑިއާ ކަނޑުގައި އުފެދިފައިވާ ކޮޅިގަނޑުގެ ބާރު ގަދަވަމުން އަންނަކަމަށް މޫސުމާބެހޭ ޤައުމީ އިދާރާއިން ވިދާޅުވެއްޖެއެވެ.\nއެ އިދާރާއިން ވިދާޅުވީ ސްރީލަންކާ މަތީގައި ދަތުރުކުރަމުން އަންނަ ބުރެވި ކޮޅިގަނޑުގެ ބާރުވެސް އިތުރަށް ގަދަވަމުން އަންނަނާތީ ދެޠޫފާނުގެ އަސަރު އެއްވެގެން ރާއްޖެއަށް ކުރަމުންދާނެކަމަށެވެ. އެހެންކަމުން ރާއްޖެއަށް ކުރާ ވިއްސާރައާއި ވައިގެ ބާރުމިން ގަދަވަމުން އަންނާނެކަމަށް އެއިދާރާއިން ލަފާކުރެއެވެ.\nމިވަގުތު ޠޫފާން ބުރެވި ހުރީ ސްރީލަންކާގެ ޓްރިންކޮމަލީގެ އިރުދެކުނުން ގާތްގަނޑަކަށް 200 ކިލޯމީޓަރު ދުރުގައިކަމަށްވެސް މޫސުމާބެހޭ ޤައުމީ އިދާރާއިން ވިދާޅުވެއެވެ. އަދި މިއަދުގެ ހަވީރުގެ ވަގުތެއްގައި ސްރީލަންކާ ހުރަސްކޮށް ދެކުނު އިންޑިއާގެ އައްސޭރިފަށާ ކައިރިވާނެކަމަށް ލަފާކުރެވޭއިރު މިޠޫފާނާއި ގުޅިގެން އިންޑިއާގެ މީޓިއޮރޮލިޖިކަލް ޑިޕާޓްމަންޓުން ވަނީ މި ޠޫފާން ހުކުރު ދުވަހުގެ ފަތިހުގެ ގަޑިއެއްގައި އިންޑިއާއަށް އަރާނެކަމަށް ލަފާކޮށްފައެވެ.\nމޫސުމާބެހޭ ޤައުމީ އިދާރާއިން ވިދާޅުވީ މި ދެ ޠޫފާނުގެ ސަބަބުން ކުރާ އަސަރު މިއަދަށްވުރެ ބޮޑަށް ރާއްޖެއަށް ކުރާނީ މާދަމާކަމަށެވެ. މިއަދާއި މާދަމާގެ އެކި ގަޑިތަކުގައި ށ.އަތޮޅުން ފެށިގެން ލ.އަތޮޅާ ދެމެދުގެ ރަށްތަކަށް ބޯކޮށް ވާރޭވެހޭނެކަމަށް ލަފާކުރެވޭއިރު ރާއްޖޭގެ ހުރިހާ ސަރަޙައްދެއްގައިވެސް ވައި ޢާއްމު ގޮތެއްގައި މިހާރު ގަދަވަމުން އަންނަކަމަށް މޫސުމާބެހޭ ޤައުމީ އިދާރާއިން ވިދާޅުވެއެވެ. އެގޮތުން އެވްރެޖްކޮށް މިއަދު ވައި ހުންނާނެކަމަށް ބެލެވެނީ ހުޅަނގާއި ހުޅަނގުއުތުރުން 10 މޭލާއި 20 މޭލާ ދެމެދުގެ ބާރުމިނުގައިކަމަށް އެ އިދާރާއިން ލަފާކުރެއެވެ. އަދި މާދަމާ ކޮޅިގަނޑުގެ ސްޕައިރަލްއަށް އަންނަމުންދާ ބަލަދުތަކަށް ބަލާއިރު ވައިގެ ބާރުމިން ގަދަވަމުން އަދި އަންނާނެކަމަށްވެސް އެއިދާރާއިން ލަފާކުރެއެވެ.\nމީގެ އިތުރުން ދިޔަވަރު ބޮޑުވާ ގަޑިތަކުގައި އުދަ އެރުމުގެ ފުރުސަތު އޮތުމާއެކު ރައްކާތެރިކަމުގެ ފިޔަވަޅުތައް އެޅުމަށްވެސް ވަނީ އިލްތިމާސް ކުރައްވާފައެވެ. އަދި ރާއްޖޭގެ ކަނޑުތައް ގަދަވާނެކަމަށް ލަފާކުރެވޭއިރު ރާޅުގެ އުސްމިނުގައި ގާތްގަނޑަކަށް5ފޫޓައި7ފޫޓު ހުންނާނެ ކަމަށްވެސް މޫސުމާބެހޭ ޤައުމީ އިދާރާއިން ވަނީ ލަފާކޮށްފައެވެ.\nއިންޑިއާ ކަނޑުގެ ސަރަޙައްދުގައި މިވަގުތު ބާރުގަދަވަމުން އަންނަ2ޠޫފާން ދަތުރުކުރަމުން އަންނާތީ މޫސުމަށް ޚާއްސަ ސަމާލުކަމެއް ދެއްވައި އެއިދާރާއިން ނެރޭ ސަމާލުތަކަށާއި އިންޒާރުގެ މެސެޖުތަކަށް އިތުރަށް ފަރުވާ ބެހެއްޓުމަށް މޫސުމާބެހޭ ޤައުމީ އިދާރާއިން އިލްތިމާސްކުރައްވާފައެވެ. އަދި ކޮންމެހެން ކުރަންޖެހޭ ދަތުރެއް ނޫނީ މިދުވަސްވަރު ނުކުރުމަށްވެސް އެ އިދާރާއިން ވަނީ އިލްތިމާސްކުރައްވާފައެވެ. ނޭޝަނަލް ޑިޒާސްޓަރ މެނޭޖްމަންޓް އޮތޯރިޓީންވެސް ވަނީ މޫސުމަށް ސަމާލުވެ ކަމާބެހޭ ފަރާތްތަކުން ދޭ އިރުޝާދުތަކަށް ސަމާލުވުމަށްވެސް އިލްތިމާސްކުރައްވާފައެވެ.


2019 vana aharu mihaathanah nerunu Bollywoood ge emme faahagakoh levey 10 Film – adduLIVE\n2019ވަނަ އަހަރު މިހާތަނަށް ނެރުނު ބޮލީވުޑްގެ އެންމެ ފާހަގަކޮށްލެވޭ 10 ފިލްމް\nMar 04, 2019, 14:11 ޝަބްނަމް ރަޝީދު\nބޮލީވުޑަކީ ކޮންމެ އަހަރަކު ވެސް ގިނަ އަދަދެއްގެ ފިލްމު ބެލުންތެރިންނާއި ހަމަޔަށް ގެނެސްދޭ އިންޑަސްޓްރީއެކެވެ. ތަފާތު ވައްތަރުގެ ފިލްމުތައް ގެނެސްދޭއިރު ފާހަގަކޮށްލެވޭ އެތައް އާތަރިންތަކެއް ވެސް ފިލްމީ ދުނިޔެއަށް ނެރެ މަޝްހޫރު ކުރަމުންދާ އިންޑަސްޓްރީއެއް ވެސްމެއެވެ.\nމިގޮތުން 2019 ވަނަ އަހަރުގެ ފުރަތަމަ2މަސް ތެރޭގައި ބޮލީވުޑްއިން ވަނީ ގިނަ ފިލްމުތަކެއް ބެލުންތެރިންނާއި ހިއްސާކޮށްފައެވެ. މިގެ ތެރެއިން އެންމެ ފާހަގަކޮށްލެވޭ 10 ފިލްމަށް މި ރިޕޯޓްގައި ބަލާލާނަމެވެ.\n1. ގަލީ ބޯއި\nމި ފިލްމަކީ މުނިފޫހިފިލުވުމުގެ ގިނަ މަންޒަރުތަކެއްގެ އިތުރުން އިންޑިއާގައި ލަވައިގެ ދުނިޔޭގައި މިހާރު މަޝްހޫރު ބައެއް ކަމަށްވާ "ރެޕް" ކުރުމުގެ ދާއިރާގައި އުޅޭ ޒުވާނުންގެ މައްޗަށް އަލިއަޅުވާލާ އުފައްދާފައިވާ ފިލްމެކެވެ. މި ފިލްމުގެ ތަރިންގެ ތެރޭގައި ހިމެނެނީ ރަންވީރު ސިންގް އަދި އާލިއާ ބަޓްއެވެ. މީގެ އިތުރުން ވެސް ކަލްކީ ، ޕަރްމީތު ސޭތީ، ޕޫޖާ ގޯރު، އަނަންޔާ ޕާންޑޭ އަދި ވިޖޭ ރާޒް ފެނިގެންދެއެވެ.\n2. އޫރީ: ދަ ސާޖިކަލް ސްޓްރައިކް\nއިންޑިއާގެ ސިފައިންގެ މައްޗަށް ހަދާފައިވާ މި ފިލްމަކީ ވެސް ވަރަށް ގިނަ ބަޔަކަށް ކަމުދިޔަ ފިލްމެކެވެ. މި ފިލްމުގެ ތަރިންގެ ތެރޭގައި ވިކީ ކޯޝަލް، ޔާމީ ގޯތަމް، ކިރްތީ ކުލާރީ ހިމެނެއެވެ.\n3. ލުކާ ޗުއްޕީ\nމި ފިލްމަކީ ހެއްވާ މަޖާ މަންޒަރުތަކެއް ދައްކުވައިދޭ އާއިލާ އެކުގައި ތިބެގެން ވެސް ބަލާލެވޭ ގޮތަށް ތައްޔާރުކޮށްފައިވާ ފިލްމެކެވެ. މި ފިލްމުގައި ފެނިގެންދާ ތަރިންގެ ތެރޭގައި ކާރްތިކް އާރްޔަން، ކްރިތީ ސެނޯންގެ އިތުރުން އަޕަރްޝަކްތީ ކުރާނާ، ޕަންކަޖް ތްރިޕާތީ، ވިނޭ ޕާޓަކް ހިމެނެއެވެ.\n4. ޖީޖީބީބީ: ގޫޕީ ގަވައްޔާ ބަގާ ބަޖައްޔާ\nމި ފިލްމުގެ ތަރިންގެ ތެރޭގައި ރަޖީވް ރާޖް، މަނީޝް ބަވަން، ޝާހްނަވާޒް ޕްރަދާން، ވިޝާލް ކުމާރު، އަދި ޝެއިލެންދްރަ ޕާންޑޭ ފެނިގެން ދިޔައެވެ.\nއުނދަގޫ ދަތީ ހާލަތްތަކެއް ދައްކުވައިދޭ މި ފިލްމަކީ ގިނަ ބައެއްގެ ސަޕޯޓް ލިބިފައިވާ ފިލްމެކެވެ. މި ފިލްމުގައި ބޫމީ، ސުޝާންތު ސިންގް ރާޖްޕޫތް ލީޑް ރޯލުން ފެނިގެންދެއެވެ. މީގެ އިތުރުން މަނޯޖް ބަޖްޕާއީ، އަޝުތޯޝް ރާނާ އަދި ރަންވީރު ޝޯރޭ ފެނިގެންދެއެވެ.\n6. އެކް ލަޅްކީކޮ ދޭކާތޮ އޭސާލަގާ\nމިއީ މަޝްހޫރު އަނިލް ކަޕޫރު އަދި އޭނާގެ އަންހެން ދަރިފުޅު ސޯނަމް ކަޕޫރު އެކުގައި ފެނިގެންދާ ފުރަތަމަ ފިލްމެވެ. މި ފިލްމުގައި އަނިލް ކަޕޫރު ފެނިގެންދަނީ ހަމަ ސޯނަމްގެ ބައްޕަގެ ރޯލުންނެވެ. މިއީ ލޯބީގެ ވާހަކަތަކެއްގެ މައްޗަށް ބިނާކޮށްފައިވާ ފިލްމެކެވެ. މި ފިލްމުގެ ތަރިންގެ ތެރޭގައި އަނިލް ކަޕޫރު، ސޯނަމް ކަޕޫރު، ރާޖް ކުމާރު ރާއޯ، ޖޫހީ ޗައުލާ ހިމެނެއެވެ.\n7. މަނިކަރްނިކާ: ދަ ކްއީން އޮފް ޖާންސީ\nމިއީ އިންޑިއާގެ ތާރީޚީ ހާދިސާއެއްގެ މައްޗަށް ކުޅެފައިވާ ފިލްމެކެވެ. މި ފިލްމުގެ ތަރިންގެ ތެރޭގައި ކަންގަނާ ރަނައުތު، އަތުލް ކުލްކަރްނީގެ އިތުރުން ގިނަ ތަރިންތަކެއް ފެނިގެންދިޔައެވެ.\n8. ދަ އެކްސިޑެންޝަލް ޕްރައިމް މިނިސްޓަރ\nމި ފިލްމަކީ އިންޑިއާގެ ކުރީގެ ބޮޑު ވަޒީރެއް ކަމަށްވާ ޑޮކްޓަރ މަންމޯހަން ސިންގްގެ ހަޔާތަށް ބިނާކޮށް ތައްޔާރުކޮށްފައިވާ ފިލްމެކެވެ. މި ފިލްމުގެ ތަރިންގެ ތެރޭގައި އަނޫޕަމް ކޭރް، އަކްޝަޔޭ ކަންނާ، ސުޒޭން ބާނާޓް އަދި އަރްޖުން މާތުރް ފަދަ ފަރާތްތައް ހިމެނެއެވެ.\nމި ފިލްމުގައި ނަވާޒުއްދީން ސިއްދީގީގެ ރޯލަށް ވަނީ ވަރަށް ގިނަ ބައެއް ސަޕޯޓް ލިބިފައެވެ. މި ފިލްމުގައި އޭނާގެ އިތުރުން އަމްރިތާ ރާއޯ ފެނިގެން ދެއެވެ.\n10. ވައި ޗީޓް އިންޑިއާ\nމި ފިލްމުގައި ފެނިގެންދަނީ އިންޑިއާގެ ކޮލެޖްތަކުގައި ކިޔަވާ ކުދިންގެ ތެރޭގައި މާފިއާގެ ހަރަކާތްތައް ޕްރޮމޯޓް ކުރުމަށް ކުރެވޭ މަސައްކަތް ތަކެވެ. މި ފިލްމުގެ ތަރިންގެ ތެރޭގައި ހިމެނެނީ އިމްރާން ހާޝިމީ، ޝްރެޔާ ދަވާންތަރީއެވެ.\nމި ފިލްމުތަކުގެ އިތުރުން ވެސް ޓޯޓަލް ދަމާލް ފަދަ ހެއްވާ މަޖާ އެތައް ފިލްމެއް މި އަހަރު ވަނީ ފެނިގެންގޮސްފައެވެ. އެހެން ނަމަވެސް މި 10 ފިލްމަކީ މިހާތަނަށް އެންމެ ގިނަ ތަރި ހާސިލްކޮށްފައިވާ 10 ފިލްމުތައްކަން ފާހަގަކޮށްލެވެއެވެ.


އައިޖީއެމްއެޗަށް ވިހެއި އެއްމާބަނޑު ތިން ކުދިން ނިޔާވެއްޖެ – Haftha\nTue, 18 January, 2022, 2:47 am\nކޮވިޑުގައި މަރުވާ މީހުން ވަޅުލުމަށް ވަޅު ކޮންނަނީ -- ހަފްތާ ފޮޓޯ\nއައިޖީއެމްއެޗަށް ވިހެއި އެއްމާބަނޑު ތިން ކުދިން ނިޔާވެއްޖެ\nއައިޖީއެމްއެޗަށް ވިހެއި އެއްމާބަނޑު ތިން ފިރިހެން ކުއްޖަކު ނިޔާވެއްޖެ އެވެ.\nމައުލޫމާތު ލިބިފައިވާ ގޮތުގައި މާލޭގައި އުޅޭ އައްޑޫ ސިޓީ ހިތަދޫގެ ދެމަފިރިއަކަށް ލިބުނު އެ ތިން ކުދިން ނިޔާވީ ބަނޑަށް ފަސް މަހުގައި އުފަންވެ، އެންއައިސީޔޫއަށް ގެންގޮސް ފަރުވާ ދެމުން ދަނިކޮށެވެ. އަދި މިއަދުގެ އަސަރު ނަމާދަށްފަހު ތިން ކުދިންގެ ޖަނާޒާ ވަނީ ބާއްވައިފަ އެވެ.\nކުދިންގެ ބައްޕައާ ހަވާލާދީ “މިހާރު” ނޫހުގައި ބުނެފައިވާ ގޮތުން، ތިން ކުދިން އުފަންވުމާ ހަމައަށްވެސް އެއްވެސް މައްސަލައެއް ދިމައެއް ނުވެ އެވެ. އަދި މިއަދު ހެނދުނާ ހަމައަށްވެސް ހުރިހާ ކަމެއް ދިޔައީ ރަނގަޅަށެވެ.\nނަމަވެސް ކުދިން ވިހަން ޖެހުނީ، ކުދިން ބޮޑުވާނެ ޖާގަ ނުލިބިގެން ޕްރެޝާ ވެގެން ވޯޓާ ބޭގު ފަޅައިގެން ދިއުމުން ކަމަށް އައިޖީއެމްއެޗާ ހަވާލާދީ ކުއްޖާގެ ބައްޕަ ބުނެފައިވެ އެވެ. ވިހެއުމަށް ފަހު އަނބިމީހާގެ ހާލު ރަނގަޅު ކަމަށްވެސް އޭނާ ބުންޏެވެ.\nމީގެ ހަ އަހަރު ކުރިން ކައިވެނި ކުރި އެ ދެމަފިރިންނަށް ފަސް އަހަރުގެ އަންހެން ކުއްޖަކުވެސް ލިބިފައިވާ ކަމަށް މައުލޫމާތު ލިބެ އެވެ.


Dr. Anwar: Thauleem fethuruvvumuggai bai garunu | Mihaaru\nރިޕޯޓް / ޑރ. އަހުމަދު އަންވަރު\nޑރ. އަންވަރު، "މިހާރު" އަށް އިންޓަވިއުދެއްވަނީ.-- ފޮޓޯ: އަހުމަދު އަވްޝަން/ މިހާރު\n07 އޮކްޓޯބަރ 2020 - 08:57\n"ކޮލެޖުގައި މަސައްކަތް ކުރިއަސް ހިތް އަދި ވެސް އޮތީ ސްކޫލުގައި،" ރާއްޖޭގައި މިވަގުތު ހުންނެވި ތައުލީމީ ދާއިރާގެ އެންމެ ބޮޑު އެއް ތަޖުރިބާކާރު، ޑރ. އަހުމަދު އަންވަރު ވިދާޅުވި އެވެ. އޭނާ އެގޮތަށް އެ ވިދާޅުވީ ސަބަބެއް ނެތިއެއް ނޫނެވެ. މަޖީދިއްޔާގެ ގްރޭޑު ނުވައެއްގައި އުޅުއްވި އިރު 1971 ގައި އެހެން ކުދިންނާއި މީހުންނަށް ކިޔަވައިދެއްވަން ފެއްޓެވި ގޮތަށް، ތައުލީމު އުނގަންނައިދެއްވުމުގެ މަސައްކަތުގައި އޭނާ އުޅުއްވާތާ ބައި ގަރުނު ވެއްޖެ އެވެ. އެކަަމަކު އަދިވެސް ހުންނެވީ އެ ހިދުމަތުގަ އެވެ.\nތަނަވަސް އާއިލާއަކަށް އުފަންނުވިއަސް، ތައުލީމަށް ލޯބިކުރެއްވި ބައްޕައެއް ލިބިވަޑައިގަތުމަކީ ޑރ. އަންވަރު، 66، ގެ ނަސީބެވެ. އުފަން ރަށް، ސ. މީދޫން ތައުލީމު ހާސިލްކުރެއްވުމަށް ފަހު އުމުރުން 11 އަހަރުގައި މާލެ ފޮނުއްވީ މަޖީދިއްޔާ ސްކޫލަށް ވައްދަވާށެވެ. މަޖީދިއްޔާއަށް ވަންނަން ދިން އިމްތިހާނުގައި ގިނަ އަދަދެއްގެ ދަރިވަރުން ބައިވެރިވިޔަސް ފާސްވީ ވިއްސަކަށް ކުދިންނެވެ. އޭގެ ތެރޭގައި ޑރ. އަންވަރު ހިމެނިވަޑައިގަތެވެ. މަޖީދިއްޔާ ނިންމެވީ އޯ ލެވެލްއިން ރަނގަޅު ފާހަކާ އެކުގަ އެވެ. ދެން ފެއްޓެވީ ސަރުކާރުގެ ހިދުމަތެވެ.\nދަރުބާރުގޭގައި ބޭއްވި ދަސްވެނިވުމުގެ ރަސްމިއްޔާތުގައި ވިލާ ކޮލެޖުގެ ރެކްޓާ ޑރ. އަންވަރުގެ އިތުރުން އެ ކޮލެޖުގެ ބައެއް އިސް ވެރިން ބައިވެރިވަނީ، .-- ފޮޓޯ: ނިޝާން އަލީ /މިހާރު\nރަށްރަށަށް ތައުލީމު ފުޅާކުރުމުގެ ބޮޑު ޒިންމާ!\nފުރަތަމަ ފޮރިން މިނިސްޓްރީއާ ގުޅިވަޑައިގަތީ އިނގިރޭސި ކާތިބަކަށެވެ. އޭގެ ފަހުން ފިނޭންސް މިނިސްޓްރީގެ ސެކްރެޓަރީގެ މަގާމަށެވެ. ޓީޗަރަކަށް ވެވަޑައިގަތުމުގެ ޝައުގުވެރިކަން އުފެދުނީ އެ ދުވަސްވަރެވެ. އޭރު އެޑިއުކޭޝަން މިނިސްޓްރީން އޮތީ އިންޑިއާގެ ކަލްޗަރަލް ސްކީމުގެ ދަށުން މައިސޫރުގައި އޮންނަ ޓީޗަ ޓްރެއިނިންގެ ދެ ވަނަ ބެޗަށް ހުޅުވާލައިފަ އެވެ. އެކަމަށް ކުރިމަތިލައި، ހޮވުނު 10 މީހުންގެ ތެރެއިން ޑރ. އަންވަރަށް ފުރުސަތު ލިބިވަޑައިގަތެވެ. އިންޑިއާގެ އޭރު މަޝްހޫރު، ރީޖަނަލް ކޮލެޖު އޮފް އެޑިއުކޭޝަނުން، ދޮޅު އަހަރުގެ ސެޓްފިކެޓް ޕްރޮގްރާމް ފުރިހަމަކުރެއްވިއިރު އަންވަރު ހުންނެވީ، އުލޫމިޔާ ސްކޫލުގައި ކިޔަވައިދެއްވުމުން އެ ދާއިރާއިން ތިން އަހަރުގެ ތަޖުރިބާ ލިބިވަޑައިގެންފަ އެވެ. އަންވަރާ އެކު އޭރު ޓްރެއިނިން ފުރިހަމަކުރެއްވި ބޭފުޅުންގެ ތެރެއިން ހިދުމަތުގައި މިވަގުތު ހުންނެވީ އޭނާ އެކަންޏެވެ.\n"އުލޫމިޔާ ސްކޫލުގެ ޕްރިންސިޕަލް ދޮން މަނިކު އަޅުގަނޑު ކައިރީގައި ބުނީ ކިޔަވައިދޭން އަންނަންވީ ނޫންހޭ އެތަނަށް. އެމީހުން ހިސާބާއި ދިވެއްސާއި މިކަހަލަ މާއްދާތައް ކިޔަވައިދޭނެ މީހަކު ނުވަތަ މުދައްރިސަކު ބޭނުންވެގެން އުޅުމުގެ ތެރޭގައި. އޭނާއާ އަޅުގަނޑާ ރައްޓެހިވީމަ އަޅުގަނޑު ކައިރީގައި ބުނަނީ މި މާއްދާތައް ކިޔަވައިދޭން އަންނަންވީ ނޫންހޭ... އެއީ ކިޔަވައިދޭން ވަދެވުނު ގޮތަކީ،" އަންވަރު ވިދާޅުވި އެވެ.\nމާލޭގައި އެ ދުވަސްވަރު ސަރުކާރަށް ވަދެވެނީ ސަނަދު ނަގައިގެން ކަމަށް ވާތީ، ޑރ. އަންވަރު ގެންދެވީ މަޖީދިއްޔާގައި ކިޔަވާ ވިދާޅުވިއިރު ޕިޔޯނުކަމާއި ކާތިބުކަމުގެ އިތުރުން ސެކްރެޓަރީކަމުގެ ސަނަދު ވެސް ނަންގަވަމުންނެވެ. ނަތީޖާއަކަށް ވީ އޯ ލެވެލް ނިންމުމާ އެކު ވަޒީފާ ލިބިވަޑައިގަތުމެވެ.\nއެ ކޯހަށް ފަހު އެނބުރި ރާއްޖެ ވަޑައިގެން ރަސްމީކޮށް ކިޔަވައިދިނުމުގެ ތެރެއަށް ވަދެވަޑައިގަތެވެ. ފުރަތަމަ އީޕީއެސްގަ އެވެ. އަންވަރުމެން ބޭރަށް ފޮނުވީ މަޖީދިއްޔާ އާއި އަމީނިއްޔާގައި ކިޔަވައިދޭނެ ޓީޗަރުން ބޭނުންވެގެންނެވެ. ނަމަވެސް މައިސޫރުން ރާއްޖެ ވަޑައިގެންނެވިއިރު ސަރުކާރު ބަދަލުވެފައި އޮތުމުން އެ ވިސްނުން ދޫކޮށްލައި ބައެއް ޓީޗަރުން އިސްކަންދަރު ސްކޫލަށް އަދި އަނެއް ބައި ޓީޗަރުން އަމިއްލަ ސްކޫލެއް ކަމަށް ވާ އީޕީއެސްގައި މަސައްކަތްކުރުމުގެ ފުރުސަތު ދިނެވެ. އީޕީއެސްގައި ކިޔަވައިދެއްވަނިކޮށް ޑިޕާޓްމަންޓް އޮފް އިލެކްޓްރިސިޓީ އަށް ބަދަލުކުރި އެވެ. އެތަނުން ޓްރާންސްޕޯޓު މިނިސްޓްރީއަށް އަދި އެ މިނިސްޓްރީން އަނެއްކާވެސް ފޮރިން މިނިސްޓްރީގެ ސެކްރެޓަރީއަކަށެވެ.\nއެ މިނިސްޓްރީގައި މަސައްކަތްކުރައްވަނިކޮށް ށ. އަތޮޅުގެ އަތޮޅުވެރިއަކަށް ވަޑައިގަންނަވަން ޖެހިވަޑައިގަތެވެ. އެ ދަތުރުގައި ފުނަދޫގައި ހާއްސަ ކްލާސްތައް އުފައްދަވައިގެން ކިޔަވައިދެއްވި އެވެ. އަންވަރު އުފެއްދެވި ކްލާހަށް އެ ރަށުގެ ގާޒީންނާއި އެކި ފެންވަރުގެ ބޭފުޅުން ވަޑައިގެންނެވި އެވެ. އެއީ ލިޔެކިޔުން، ލެޓިނަށް ބަދަލުވި ދުވަސްވަރަށް ވުމުން ލެޓިން ދަސްކުރަން ގިނަ ބައެއްގެ ޝައުގު އޮތެވެ.\nޑރ. އަންވަރު ދެން ހިޔާރުކުރެއްވީ އަނެއްކާވެސް ތައުލީމީ ރޮނގުން ކުރިއަށް ވަޑައިގަތުމުގެ މަގެވެ. ހެޑްމާސްޓަރުން ތަމްރީނުކުރުމުގެ ޕްރޮގްރާމުގެ ދަށުން ހައި ޑިޕްލޮމާ ހެއްދެވުމަށް އިނގިރޭސިވިލާތަށް ވަޑައިގަތެވެ. ދެ އަހަރުގެ ކޯހަށް ފަހު ރާއްޖެ ވަޑައިގެން ނ. ވެލިދޫ ސްކޫލުގެ ހެޑްމާސްޓަރުގެ މަގާމު ލިބިވަޑައިގަތީ 1982 ގަ އެވެ.\nއަވިން ކަރަންޓް އުފައްދާ ނިޒާމް ގާއިމްކުރުމުގެ އެއްބަސްވުމުގައި ވިލާ ކޮލެޖުގެ ރެކްޓާ ޑރ. އަންވަރު (ކ) އަދި އަވި ޓެކްނޮލޮޖީސްގެ މެނޭޖިން ޑިރެކްޓަރު އާތިފް ސޮއިކުރެއްވުމަށް ފަހު ސަލާމްކުރައްވަނީ.-- ފޮޓޯ: ނިޝާން އަލީ/ މިހާރު\n"އޭރު އެ ސްކޫލު ވެސް ކޮމިއުނިޓީ ސްކޫލު މޮޑެލަކަށް ފަށައިގެން ދިޔައީ. އެ ދުވަސްވަރަކީ ރަށްރަށުގައި ސްކޫލުތައް އަޅަން ފެށި ދުވަސްވަރު ސަރުކާރާއި ޔުނީސެފް ގުޅިގެން،" ޑރ. އަންވަރު ވިދާޅުވި އެވެ.\nއެ ރަށުގައި މަސައްކަތް ކުރެއްވުމަށް ފަހު އޭނާއަށް ދެން ޖެހިވަޑައިގަތީ ށ. ކޮމަންޑޫގައި ހުންނަ އަތޮޅު ތައުލީމް މަރުކަޒު އަލަށް ފަށައި އެ ސްކޫލުގެ ފުރަތަމަ ހެޑްމާސްޓަރުގެ ޒިންމާ ނަންގަވާށެވެ.\n"ކޮމަންޑޫގައި ސްކޫލު ހިންގީ، އަޅުގަނޑު އިނގިރޭސިވިލާތުން ދަސްކުރި ގޮތަށް ކޮމިއުނިޓީ ސްކޫލެއްގެ މޮޑެލަށް. އޭގެ މާނައަކީ ކިޔަވައިދެމުން އެހެން ހަރަކާތްތަކުގައި އުޅެމުން، މަސައްކަތްކުރަމުން އެކަންކަމަށް. މަސައްކަތްކުރުމަކީ ސްކޫލުގެ ބައެއް. ކޮންމެ ވީކެންޑެއްގައި އޮންނާނެ މަސައްކަތްކުރުން،" ޑރ. އަންވަރު ވިދާޅުވި އެވެ.\nއޭގެތެރޭގައި ގަސް އިންދުމާއި އަތްތެރި މަސައްކަތާއި ފަނުގެ މަސައްކަތްތައް ކުދިންނަށް ދަސްކޮށްދިނެވެ. އެކަންކަމުގެ އިތުރަށް ސަގާފީ އަދި ކުޅިވަރުގެ ބައިތައް ވެސް ހިމެނެ އެވެ. އެ ދުވަސްވަރު ކޮމަންޑޫ ސްކޫލު ހިންގީ ވަރަށް ރަނގަޅު މޮޑެލްއެއްގައި ކަމަށް އަންވަރު ވިދާޅުވި އެވެ.\nދެ އަހަރު ފަހުން އޭނާ ދެން ވަޑައިގަތީ ބ. އޭދަފުއްޓަށެވެ. އެ ރަށުގެ ތައުލީމު ކުރިއަރުވަން ކުރެއްވުނު މަސައްކަތާއި ނެރެދެއްވުނު ނަތީޖާއާ މެދު ޑރ. އަންވަރު އަދިވެސް އުފާކުރައްވަ އެވެ. ކޮމިއުނިޓީ ސްކޫލުގެ ޕްރޮޖެކްޓުގެ ތެރެއިން ފުރަތަމަ ސްކޫލު ބ. އޭދަފުށީގައި އެޅި ނަމަވެސް އެ ސްކޫލަށް ކުދިން ފޮނުވަން ބެލެނިވެރިން ފަސްޖެހުނެވެ. އެމީހުން ބޭނުންވީ، ޑރ. އަންވަރު ވިދާޅުވި ގޮތުގައި، އޭރު އަމިއްލަ ސްކޫލެއްގެ ގޮތުގައި އޭދަފުށީގައި ހިންގަމުންދިޔަ ބަހިއްޔާ ސްކޫލަށް ދަރިވަރުން ފޮނުވާށެވެ. ނަމަވެސް އޭނާގެ ތަޖުރިބާ ބޭނުންކުރައްވައިގެން އެ ވިސްނުން ބަދަލުކުރެއްވި އެވެ؛ ނަތީޖާއަކަށް ވީ ސަރުކާރުގެ ކޮމިއުނިޓީ ސްކޫލަށް ދާ ކުދިން ގިނަ ވުމެވެ.\n"ވަރަށް ބޮޑަށް ކާމިޔާބުވި. އަނެއް ސްކޫލަށް ދިޔަ ކުދިން ވެސް މި ސްކޫލަށް ދާން ފެށި،" އޭދަފުށީ ރައްޔިތުންގެ ވަރަށް ބޮޑު ލޯތްބެއް ލިބިވަޑައިގެންފައިވާ ޑރ. އަންވަރު ވިދާޅުވި އެވެ.\nބެލެނިވެރިންގެ ވިސްނުން ބަދަލުކުރުމަށް، އޭދަފުށީގެ ކޮމިއުނިޓީ ސްކޫލުގައި ގުރުއާން ކިޔަވަން ދަސްކުރުމާއި ނަމާދުކުރަން ދަސްކޮށްދިނުން ފަދަ ކަންތައްތައް ފެށި އެވެ. އެއާ އެކު ބަހިއްޔާ ސްކޫލަށް ދާ ދަރިވަރުންގެ އަދަދު މަދުވެ، ކޮމިއުނިޓީ ސްކޫލަށް ބާރުބޮޑުވި އެވެ.\nއެކަން ކާމިޔާބުވުމުން އެކަމުގެ "އެވޯޑެއް"ގެ ގޮތުގައި މަޖީދިއްޔާ ސްކޫލުގެ ޕްރިންސިޕަލުގެ އެހީތެރިކަން، އޭރުގެ އެޑިއުކޭޝަން މިނިސްޓަރު ޑރ. މުހައްމަދު ޒާހިރު ހުސެއިން، އޭނާއަށް ދެއްވި އެވެ.\nޑރ. އަންވަރު (ވ-2): ތައުލީމީ ދާއިރާގެ ކުރީގެ ހިދުމަތުގެ ދުވަސްވަރުގެ ހަނދާނެއް\n"އެއީ އަޅުގަނޑު، މިނިސްޓަރު ވިދާޅުވި ކަންތައް ފުރިހަމައަށް ކޮށްދިނުމުގެ ސަބަބުން މިނިސްޓަރު އަޅުގަނޑަށް ދެއްވި ފުރަތަމަ އެވޯޑު،" ޑރ. އަންވަރު ވިދާޅުވި އެވެ.\nމަޖީދިއްޔާގައި އުޅުއްވުމަށް ފަހު އޭނާ ދެން ބޭރަށް ވަޑައިގަތީ 1991 ގައި މާސްޓާސްއަށް ކިޔަވާ ވިދާޅުވާށެވެ. އެ ކޯހަށް ފަހު ހަވާލުކުރީ ކޮލިޓީ އިމްޕްރޫވްމަންޓް ސެކްޝަނެވެ. ޒިންމާއަކީ ޓީޗަރުންގެ ޕްރޮފެޝަނަލް ޑިވެލޮޕްމަންޓާއި އެކްސްޓްރާ އެކްޓިވިޓީސް ފަދަ ކަންކަމެވެ. އޭގެ ފަހުން ޑިރެކްޓަ ޖެނެރަލް އޮފް ސްކޫލު ސިސްޓަމްގެ މަގާމު ލިބިވަޑައިގެން ސަރުކާރުގެ 212 ސްކޫލެއްގެ ހުރިހާ ކަމެއް ބެއްލެވުމުގެ ޒިންމާއާ 1992 ގައި ހަވާލުވެވަޑައިގަތެވެ.\n"އެކަން ހަވާލުވިތާ ދުވަސްކޮޅެއް ތެރޭގައި، ތައިލެންޑުގައި ބޭއްވި ޔުނެސްކޯގެ ކޮންފަރެންސެއްގައި ހުރިހާ ސަރުކާރަކުން އެއްބަސްވަނީ 1995 ވަނަ އަހަރަށް، ޕްރައިމަރީ އެޑިއުކޭޝަން، ކޮންމެ ގައުމެއްގައި ވެސް އެ އިރަށް އާއްމުކުރުމަށް. ކޮންފަރެންސްގައި ބައިވެރިވި ހުރިހާ ސަރުކާރަކުން ވެސް އެއްބަސްވީ އެގޮތަށް،" ޑރ. އަންވަރު ވިދާޅުވި އެވެ.\n"އެ ދުވަސްވަރު އަތޮޅުތެރޭގެ ތައުލީމީ ފެންވަރު ހުރީ ވަރަށް އާދައިގެ ފެންވަރަކަށް. އެހެންވެ މުޅި ރާއްޖޭގެ ހުރިހާ ރަށެއްގައި ޕްރައިމަރީ ތައުލީމް އާއްމުކުރުމަށް އެ ކުރެވުނު މަސައްކަތުގެ ތެރެއިން އަޅުގަނޑަށް ވަރަށް މުހިއްމު ބައެއް އަދާކުރެވުނު. އެތަނުގައި ރަނގަޅު ޓީމެއް އުފައްދައިގެން، އަޅުގަނޑުމެން މުޅި ރާއްޖޭގައި މާތްﷲ އިރާދަކުރެއްވިއްޔާ 1997ގައި މުޅި ރާއްޖޭގައި ޕްރައިމަރީ ތައުލީމް ގާއިމްކޮށްދެވުނު. އެބައިގައި ވަރަށް މުހިއްމު ބައެއް އަޅުގަނޑު އަދާކުރިން."\nއޭނާ ވިދާޅުވާ ގޮތުގައި މިހާރު ވެސް ލިބިވަޑައިގަންނަވާ އެންމެ ބޮޑު ހިތްހަމަޖެހުމަކީ ރަށްރަށުގެ ސްކޫލުތައް މިހާރު އެ ހުރި ފެންވަރާ ހަމައަށް ގެންގޮސްދެއްވަން ވެދެއްވުނު އެހީތެރިކަމެވެ.\nކާމިޔާބު އަދި ހިދުމަތްތެރި މަސައްކަތްތަކަށް ފަހު ތައުލީމީ ދާއިރާއިން ޕީއެޗް.ޑީ ހެއްދެވުމަށް 2001ގެ ފަހުކޮޅު ބޭރަށް ވަޑައިގަތެވެ. އަތް ބިނދިގެން ދުވަސްކޮޅަކަށް ކިޔެވުމުގައި ދުރުގައި ހުންނެވިޔަސް 2007 ގައި ޕީއެޗް.ޑީ ނިންމެވި އެވެ.\nއަންވަރު، ވިލާ ކޮލެޖާ އެކު ރާއްޖޭގެ މަތީ ތައުލީމް ބަދަލުކުރެއްވި\nމަތީ ތައުލީމުގެ ދާއިރާގައި ޑރ. އަންވަރު 2007 ހިސާބުގައި ފުރަތަމަ ފެއްޓެވީ ސެޓްފިކެޓް ލެވެލްގެ ކޯސްތަކެވެ. އޭނާ އިސްވެ ހުންނަވައި ފެއްޓެވި އެ މަސައްކަތުގައި ވިއްސަކަށް ދަރިވަރުން ބައިވެރިވި އެވެ. ޖެހިގެން އައި އަހަރު އެ ތަން ބަދަލުވީ ވިލާ ކޮލެޖަށެވެ. އަދި 2009 ގައި ރާއްޖޭގައި ފުރަތަމަ ފަހަރަށް ބޭރުގެ ޔުނިވާސިޓީއެއްގެ ޑިގްރީ ޕްރޮގްރާމް، ވިލާ ކޮލެޖްގައި ފެށި އެވެ. އެއީ ރާއްޖޭގެ މަތީ ތައުލީމުގެ ނިޒާމަށް ގެންނެވި ވަރަށް ބޮޑު ބަދަލެކެވެ.\n"ވިލާ ކޮލެޖު ހުޅުވިއިރު ވެސް ހުރި ބައެއް އިންސްޓިޓިއުޓުތައް، މަތީ ތައުލީމް ކިޔަވައިދޭ. ޕްރައިވެޓް ތަންތަން ވެސް ހުރި. އޭރު ހަޔަ އެޑިއުކޭޝަންގެ މުހިއްމު ތަންތަނަކީ މޯލްޑިވްސް ކޮލެޖު އޮފް ހަޔަ އެޑިއުކޭޝަނާއި މައުހަދަތުލް ދިރާސާތުލް އިސްލާމިއްޔާ[މިހާރުގެ އިސްލާމިކް ޔުނިވާސިޓީ]،" ޑރ. އަންވަރު ވިދާޅުވި އެވެ.\nވިލާ ކޮލެޖަށް 10 އަހަރު ފުރުން ފާހަގަކުރަން ބޭއްވި ރަސްމިއްޔާތުގައި ޑރ. އަންވަރު ވާހަކަދައްކަވަނީ.-- ފޮޓޯ: ހުސެއިން ވަހީދު/ މިހާރު\nއެކަމަކު އޭނާ ވިދާޅުވި ގޮތުގައި އެ ތަންތަނުގެ ކޯސްތައް ބިނާކޮށްފައި އޮންނަނީ ދިވެހި ބަހުން ކުރިއަށް ގެންދާށެވެ. އޭގެ 11 އަހަރު އަހަރު ފަހުން މިއަދު، ރާއްޖޭގެ ކޮލެޖްތަކާއި ޔުނިވާސިޓީތަކުގައި އެކި ބަސްބަހުން ކިޔަވައިދެ އެވެ. ބޭރުގެ އެކި ޔުނިވާސިޓީތަކާ ގުޅިގެން ހިންގާ އެކި ލެވެލްގެ ތަފާތު ކޯސްތައް ކުރިއަށް ގެންދެ އެވެ.\nވިލާ ކޮލެޖު ވެސް ފުޅާވެ، މިހާރު އެތަނުގައި އަށް ފެކަލްޓީއެއް ހިންގަ އެވެ. އެތަންތަނުގައި ހިންގާ 100 އަށް ވުރެ ގިނަ ޕްރޮގްރާމްތަކުގައި 3،000 އަށް ވުރެ ގިނަ ދަރިވަރުން ކިޔަވަމުން އެބަ ގެންދެ އެވެ. އޭގެ ތެރޭގައި އިނގިރޭސިވިލާތުގެ ޔުނިވާސިޓީ އޮފް ދަ ވެސްޓް އޮފް އިންގްލެންޑް (ޔޫވީ) ގެ މާސްޓާސް ޕްރޮގްރާމްތައް ވެސް ހިމެނެ އެވެ.\n"އެމީހުންގެ ހުރި ޓްރެޑީޝަންތަކާއި އެ ހުރިހާ އެއްޗަކަށް ވަރަށް ބޮޑަށް ފުރިހަމަކޮށް، އިނގިރޭސި ބަހުން ކިޔަވައިދޭ ބިޒްނަސް މެނޭޖްމަންޓާއި އެޑިއުކޭޝަން މެނޭޖްމަންޓް، އިންފޮމޭޝަން ޓެކްނޮލޮޖީ، މިހެން ގޮސް މި ދާއިރާތަކުން ކިޔަވައިދޭން ފެށީމަ އިންކްރިޑްބްލް ގްރޯތު އައީ. އޭރު މި ފުރުސަތު އެހެން ތާކު ނެތް،" ކުރީގެ ބަންޑާރަ ނައިބު ޑރ. މުހައްމަދު މުނައްވަރާއި ސުޕްރީމް ކޯޓުގެ ފަނޑިޔާރު ހުސްނުއް ސުއޫދުގެ އެއްބަނޑު އެއްބަފާ ބޭބެ، އަދި ރާއްޖޭގެ މަޝްހޫރު ގާނޫނީ ވަކީލު މުހަންމަދު ޝަހުދީގެ ބައްޕަ ވިދާޅުވި އެވެ.\nޑރ. އަންވަރު މިހާރު އެންމެ އުއްމީދުކުރައްވަނީ ވިލާ ކޮލެޖު ޔުނިވާސިޓީއަކަށް ބަދަލުވާނެ ދުވަހަކަށެވެ.\n"އަޅުގަނޑު އުއްމީދު ހާސިލްވާނީ ވިލާ ކޮލެޖު ޔުނިވާސިޓީއަކަށް ބަދަލުވީމަ. އެއީ އަޅުގަނޑު އުއްމީދުކުރާ އެންމެ މައްޗަކީ. އެކަން ވެފައި، އަޅުގަނޑު މި ކުރި މަސައްކަތުން، ފުރަތަމަ ފަށައިގެން އައިސް މިތަން މިހާ ވަރަށް ޑިވެލޮޕްވެ ޔުނިވާސިޓީއަކަށް ވެވުނީމަ އަޅުގަނޑުގެ ކެރިއާ ހުއްޓިގެންދާނީ،" ޑރ. އަންވަރު ވިދާޅުވި އެވެ.\nއޭނާގެ ތައުލީމީ ހިދުމަތަށް ބަލާ ކަމަށްވަންޏާ އެ ލަނޑުދަނޑި ވެސް ހާސިލްވުން ދުރެއް ނޫނެވެ.\nތައުލީމް ވިލާ ކޮލެޖް އެޑިއުކޭޝަން މިނިސްޓްރީ ޑރ. އަހުމަދު އަންވަރު ރިޕޯޓް\n23 ކޮމެންޓް, 71 ރިއެކްޝަންސް\nވަރަށް ހިތް ހެޔޮ، ހަރުދަނާ މުވައްޒަފުންނަށް އޯގާތެރި ޢިލްމީ ޤާބިލް ބޭފުޅެއް.\nޑރ. އަންވަރު އެއީ އަޅުގަނޑު ކުޔެވިއިރު މަޖީދިއްޔާގެ އެއްއިރެއްގެ ވައިސް ޕްރިންސިޕަލް. ކުދިންނައް ހެޔޮ ނަސޭހަތްތެރިވާ ކުދިންނައް ރަނގަޅު އަދި ސްތރިކްޓް ވެސް ޕްރިންސިޕަލްއެއް. މަރިޙަބާ ސްރ.\nއަދި އެސްޓީއޯގަވެސް ޚިދުމަތް ކުރެއްވި\nޑރ އަންވަރަކީ އަޚްލާގް ރަނގަޅު ޢިލްމީ ތަޖުރިބާހުރި ބޭފުޅެއް.\nމާތް އިންސާނެއް. ﷲ ރަޙްމަތް ލައްވައި ހެޔޮ ސިއްޙަތުގައި ގިނަ ޒަމާންތަކަށް ލައްވާށި\nޑރ އަންވަރަކީ ވަރަށް ޢިލްމީ، އަޚްލާޤު ރަނގަޅު، ގާތްތިމާގެކަން ވާސިލްކުރާ ބޭފުޅެއް\nއަންވަރު އެވިދާޅުވި ގޮތަށް ވަސީލަތްތައް މަދުއިރުވެސް އަމަލީ މަސައްކަތާ ސިފަ ދަސްކޮށްދެއްވުުގެ ނަތީޖާ ފެނިގެން ގޮސްފައިވާނެެއެވެ. މިހާރު ވަސީލަތްތަކާ މާއްދާތަަކާ ވަގުތުއިރުވީއިރު ނަތީޖާ އާ ދެލިގަގަނޑަށް ބޮޑަށް ސަމާލުކަން ދެވި މިކިޔޭ ސްޕޫން ފީޑިން ބޮޑުވެ ދަރިންގެ ޒިންމާދާރުކަން އިތުރުވާން ޖެހޭ ކަމަށް އެއްބަސްވާ ބޭފުޅުން ޔަގީނުންވެސް އުޅުއްވާނެއެެވެ.\nއަންވަރަކީ ވަރަށް ރަނގަޅު ބޭފުޅެއް! އެކަމަކު މައްސަލައަކީ ވިލާ ކޮލެޖުން އެތަނުން ކިޔަވާ ކުދިން ފެލާތީ. މަހަކު 3000 ހާހުން 5000 ހާހުން އެބަ ނަގާ .\nއަޝޯޚުމެންނަށް އެނގޭތަ އެތަނަށް ދާ ލެކްޗަރާއިންނަަށާއި ސްޓާފުންގެ މުސާރައަށް އެކަނިވެސް އެތައް މިލިޔަނެއް ޚަރަދުވާކަން.\nގިނަ ބަޔަކަށް ނޭގުނަސް ތިޔަ އާއިލާގެ އެންމެންގެ ކިޔެވުން ބެލެގެއްޓެވީވެސް އަންވަރު. ސުއޫދު، މުނައްވަރު، ޒަމީރުމެން ފަދަ ބޭފުޅުންނާއި އާއިލާގެ އެތައް ބައެއްގެ ކިޔެވުން ހަމަޖައްސައިދެއްވި


Loabiveriyaa ge inthizaarugai airport gai 10 dhuvas heydha koffi | Mihaaru\nއުމުރުން 41 އަހަރުގެ ޕީޓާ ކިރްކު ވަނީ ހުނާން ޕްރޮވިންސްގެ އެއާޕޯޓުގައި ލޯބިވެރިޔާގެ އިންތިޒާރުގައި 10 ދުވަސް ހޭދަކޮށްފައި.\nލޯބިވެރިޔާގެ އިންތިޒާރުގައި އެއާޕޯޓުގައި 10 ދުވަސް ހޭދަކޮށްފި\n02 އޯގަސްޓް 2016 - 16:01 15 comments\nބެއިޖިން (އޮގަސްޓް 2) - އޮންލައިންކޮށް ލޯބީގެ ގޮތުން ގުޅުނު ޗައިނާގެ އަންހެނަކު ހޯދަން ހޮލެންޑުގެ ފިރިހެނަކު ހުނާން ޕްރޮވިންސަށް ގޮސް ލޯބިވެރިޔާ އާދޭތޯ ބެލުމަށް އެއާޕޯޓުގައި 10 ދުވަސް ހޭދަކޮށްފި އެވެ.\nއުމުރުން 41 އަހަރުގެ އެލެގްޒެންޑާ ޕިއެޓާ ކިރްކު ވަނީ އޭނާގެ ޗައިނާގެ ލޯބިވެރިޔާ ޒަންގްއާ ބައްދަލުވެވޭނެ ކަމުގެ އުއްމީދުގައި ދާދި ފަހުން ހޮލެންޑުން ޗައިނާގެ ހުނާން ޕްރޮވިންސަށް ދަތުރުކޮށްފަ އެވެ. އެކަމަކު ޗަންގްޝާ އެއާޕޯޓުގައި 10 ދުވަސް ހޭދަކުރި އިރު ވެސް އޭނާ ބަލައި ލޯބިވެރިޔާއެއް ނާދެ އެވެ. އެންމެ ފަހުން ގައި ބާރު ދެރަވެ ހާލު ބޮޑުވުމުން ކިރްކު ވަނީ ހޮސްޕިޓަލަށް ގެންގޮސް ފަރުވާ ދޭންޖެހިފަ އެވެ.\nޗައިނާގެ ބައެއް މީޑިއާތަކަށް ކިރްކު ބުނީ 26 އަހަރުގެ ޒަންގްއާ އޭނާ ބައްދަލުވީ މީގެ ދެ މަސް ކުރިން އޮންލައިން އެޕެއް މެދުވެރިކޮށް ކަމަށެވެ. އޭގެ ފަހުން ދެ މީހުންގެ ލޯބި ވަރަށް ބޮޑަށް ތަރައްގީވި ކަމަށް އޭނާ ބުންޏެވެ. އަދި އެންމެ ފަހުން އޭނާ ގަސްދުކުރީ ޗައިނާ އަށް ގޮސް ލޯބިވެރިޔާއާ ބައްދަލު ކުރަން ކަމަށް ވެސް ބުންޏެވެ.\nއެއާޕޯޓުގައި 10 ދުވަސް ހޭދަކުރުމުން ހާލު ދެރަވުމުން ޕީޓާ ކިރްކު ވަނީ ފަރުވާ ދިނުމަށް ހޮސްޕިޓަލަށް ގެންގޮސްފައި.\nހުނާން ޓީވީން ބުނީ 10 ދުވަސްވީ އިރު ވެސް އެއާޕޯޓުން ދާން ކިރްކު ބޭނުން ނުވި ކަމަށެވެ. ކިރްކުގެ ރިޕޯޓް ދެއްކުމަށް ފަހު އެ ޓީވީ ޗެނަލުން ޒަންގްއާ ގުޅުމުން ބުނީ އޭނާ ހީކުރީ އެއީ ފޭކް ލޯބިވެރިއެއް ކަމަށެވެ.\n"އޮންލައިން މެދުވެރިކޮށް ދެ މީހުންގެ ލޯބި ވަރަށް ބޮޑަށް މައްޗަށް ދިޔަ. ދެން ފަހުން އަހަންނަށް ހީވީ އޭނާ އުޅެނީ އަހަރެން ހައްދަން ވެގެން ކަމަށް،" ޒަންގް ބުންޏެވެ.\nއޭނާ އަދި ބުނީ ޗައިނާ އަށް ދިއުމަށް ނަގާފައިވާ ޓިކެޓުގެ ފޮޓޯއެއް ވެސް ކިރްކު އޭނާ އަށް ފޮނުވި ކަމަށެވެ. އަދި އޭނާ ހީކުރީ އެއީ ޖޯކެއް ކަމަށެވެ. އަދި ފަހުން އޭނާ ގުޅާފައި ނުވާ ކަމަށް ވެސް ޒަންގު ބުންޏެވެ.\nޕީޓާ ކިރްކުގެ ލޯބިވެރިޔާ ޒަންގު\nޒަންގު އިތުރަށް ބުނީ ކިރްކު ޗައިނާ އަށް އައި އިރު އޭނާ ވަނީ ޕްލާސްޓިކް ސާޖަރީއެއް ހެދުމަށް އެހެން ޕްރޮވިންސަކަށް ގޮސް ކަމަށާއި ފޯނު ވެސް އޮތީ ނިއްވާލާފައި ކަމަށެވެ. ޒަންގު ބުނީ އޭނާގެ ސާޖަރީ ރަނގަޅުވުމުން ކިރްކުއާ ބައްދަލު ކުރަން ބޭނުންވާ ކަމަށެވެ. އަދި އޭނާއާ ގުޅުން ބާއްވަން ބޭނުންވާ ކަމަށް ވެސް ބުންޏެވެ. މި ހަފުތާގައި ކިރްކު އެނބުރި ގައުމަށް ފުރާނެ އެވެ.\nޗައިނާގެ ސޯޝަލް މީޑިއާ އިން ދަނީ މި މައްސަލާގައި ބަހުސް ކުރަމުންނެވެ.\n"އޭނާ އަށް ނޭނގެނީތަ ޗައިނާގެ ކޮންމެ އެއްޗަކީ ފޭކެއްކަން،" އެކަކު ޚިޔާލު ފާޅުކުރި އެވެ.\nބައެއް މީހުން ދަނީ އޭނާ އަށް ހަމްދަރުދީ ފާޅުކުރަމުންނެވެ. އަދި އޭނާގެ އިހްސާސްތަކާ ނުކުޅެ، އޭނާ ބޭނުން ނޫން ނަމަ އެނބުރި ގައުމަށް ދާން ބުނުމަށް ވެސް ބައެއް މީހުން ދަނީ ޚިޔާލު ދެމުންނެވެ.\nއިތުރު ލިޔުންތައް ޗައިނާ އިންޓަނެޓް ނެދަލެންޑްސް ހޮލެންޑް\nގޭގައި ދުވެލައި، ޓީއެފްޖީ ހޯމް ރަންގައި ބައިވެރިވެލާ\n19 hours ago 11\nގެއްލުނު މީހަކު މަރުވެފައި އޮއްވައި ފެނިއްޖެ\nތިބެނީ އަށެއް ނުޖަހައިގެން! ޖެހުމާ ހަމަ ނުކުތުމާ!


Coalition dhamahattan MDP ge ehee beynun: Ibu | Mihaaru\n25 ސެޕްޓެމްބަރ 2018 - 16:35 59 comments\nއިދިކޮޅު ކޯލިޝަން ގުޅިގެން ސަރުކާރު ހިންގެވުމަށް އެމްޑީޕީގެ ގައުމީ މަޖިލީހުގެ އެހީތެރިކަމާއި އެއްބާރުލުމަށް ރިޔާސީ އިންތިހާބު ކާމިޔާބުކުރެއްވި ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) މިއަދު އެދިވަޑައިގެންފި އެވެ.\nއެމްޑީޕީގެ ގައުމީ މަޖިލީހުގައި ވާހަކަ ދައްކަވަމުން އިބޫ ވިދާޅުވީ އިންތިހާބު ކާމިޔާބު ކުރެއްވީ ގިނަ ޕާޓީތައް އެކުލެވޭ ކޯލިޝަނަކުން ކުރި މަސައްކަތުން ކަމަށް ވާއިރު އެ ކޯލިޝަން ގުޅިގެން މަސައްކަތް ކުރުމަށް އެމްޑީޕީ ގައުމީ މަޖިލީހުގެ އެއްބާރުލުން ބޭނުންވާ ކަމަށެވެ. އަދި އެ އެއްބާރުލުން ލިބޭނެ ކަމާ މެދު ޝައްކު ނުކުރައްވާ ކަމަށް ވެސް އޭނާ ވިދާޅުވި އެވެ.\nރައީސް އަބްދުﷲ ޔަމީން ބޮޑު ތަފާތަކުން ބަލިވީ އެމްޑީޕީގެ އިތުރުން ޖުމްހޫރީ ޕާޓީ އާއި އަދާލަތު ޕާޓީ އަދި ކުރީގެ ރައީސް މައުމޫން އަބްދުލްގައްޔޫމަށް ތާއީދު ކުރައްވާ ބޭފުޅުންނާ އެކު ހަދާފައިވާ ކޯލިޝަނުންނެވެ. އާ ސަރުކާރުން ހިންގަން ނިންމާފައިވަނީ އެ ޕާޓީތައް ގުޅިގެންނެވެ.\n"މިހާރު މިކަޑައްތު ކުރާ މަރުހަލާ އާއި ސަރުކާރު އެކުލަވާލުމަށް ފަހުގައި ދެން ކުރަން އޮތް ކަންތައްތަކުގައި ވެސް ތިބޭފުޅުންގެ އެއްބާރުލުމާއި އެހީތެރިކަން އަޅުގަނޑުމެން ބޭނުންވާނެ ވާހަކަ ދައްނަވާލަން،" އިބޫ ވިދާޅުވި އެވެ.\nއޭނާ ވިދާޅުވީ ރާއްޖޭގެ ސަރުކާރާ ހަވާލުވާން އެކި އިދާރާތަކާ ގުޅިގެން މަސައްކަތް ފައްޓަވާފައިވާ ކަމަށެވެ. އެކަން ކުރަމުން އަންނަނީ ވަރަށް ސުލްހަވެރިކޮށް ދައުލަތުގެ މުއައްސަސާތަކާއި ކޯލިޝަން ޕާޓީތަކާ ގުޅިގެން ކަމަށް ވެސް އޭނާ ވިދާޅުވި އެވެ.\nއިބޫ ވިދާޅުވީ ބައިނަލްއަގުވާމީ ފަރާތްތަކުން ވެސް އާ ސަރުކާރަށް އެއްބާރުލުން ދޭނެ ކަމުގެ ޔަގީންކަން ދީފައިވާ ކަމަށެވެ. އެގޮތުން އިންޑިއާގެ ބޮޑުވަޒީރު ނަރެންދުރަ މޯދީ އާއި ސްރީ ލަންކާގެ ބޮޑު ވަޒީރު ރަނިލް ވިކްރަމްސިންހަގެ އިތުރުން ސައުދީ އަރަބިއްޔާ އާއި އދ. ވެސް ހިމެނޭ ކަމަށް ވިދާޅުވި އެވެ.\nކެމްޕެއިންގައި ރާއްޖޭގެ ވަރަށް ގިނަ ރަށްރަށަށް ވަޑައިގެންނެވި އިބޫ ވިދާޅުވީ ރައްޔިތުންގެ ވާހަކަތަކުން އެނގިވަޑައިގަތީ އިންސާފަށް އެދިއެދި ތިބިކަން ކަމަށެވެ. އަދި އެ ދަތުރުތަކުން ރާއްޖޭގައި ވައްކަމާއި ކޮރަޕްޝަން އާންމުވެފައިވާ މިންވަރު ފާހަގަވި ކަމަށް ވެސް ވިދާޅުވި އެވެ.\n"ރައްޔިތުންނަށް ވީ ވައުދު، ރައްޔިތުންނަށް ކޮށްދޭން ބުނި ކަންކަން ކޮށްދިނުމުގައި އެއްބައިވެ ސާބިތުކަންމަތީ އަޅުގަނޑުމެން ތިބޭނަން،" އިބޫ ވިދާޅުވި އެވެ.\nއޭނާ ވިދާޅުވީ އިންތިހާބަށް ތަައްޔާރުވަމުން ދިޔަ އިރު އިލެކްޝަންސް ކޮމިޝަންގެ ފަރާތުން ވެސް ގިނަ ދަތިތަކަކާ ކުރިމަތިވި ކަމަށާއި ކާމިޔާބުވީ ވަރަށް ގިނަ ބައެއްގެ އެހީތެރިކަމާ އެކު ކަމަށެވެ.\n"އަޅުގަނޑުމެން އެންމެން އެކީގައި ތިބެ މިކަންތައް ހުރަސްކޮށް އިރާދަކުރެއްވިއްޔާ އަޅުގަނޑުމެން މިތިބީ ރައްޔިތުން އަޅުގަނޑުމެންނާ ހަވާލުކުރާ މަސައްކަތް ތެދުވެރިކަމާއި އަމާނާތްތެރިކަމާ ކުރުމަށް އެކީގައި،" އިބޫ ވިދާޅުވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް އެމްޑީޕީ ސަރުކާރު އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް


Alzheimer aa dhekolhah dhuvaalakah 9,000 fiyavalhu | Mihaaru\nހަނދާންނެތޭ ބައްޔާ ދެކޮޅަށް ދުވާލަކު 9،000 ފިޔަވަޅު\n18 ޖުލައި 2019 - 06:47\nއުމުރުން ދުވަސްވީ މީހުންނަށް އެންމެ އާންމުކޮށް ދިމާވާ ސިއްހީ އެއް މައްސަލައަކީ ހަނދާން ނެތޭ ބައްޔެވެ. އެހެންވެ ސިއްހީ ތަޖުރިބާކާރުން އެންމެ އާންމުކޮށް ދޭ އިރުޝާދަކީ ވެސް ހަރަކާތްތެރި ދިރިއުޅުމެއް އިހުތިޔާރު ކުރުމެވެ. ދިރާސާތަކުން ވެސް ދައްކާ ގޮތުގައި އުމުރުން ދުވަސްވީ މީހުންނަށް ދިމާވާ ސިއްހީ އެކި މައްސަލަތަކުން އަރައިގަތުމަށް އޮތް އެންމެ ފަސޭހަ ގޮތަކީ ހަރަކާތްތެރިވެ އުޅުމެވެ. ހަނދާން ނެތުމާއި ސިކުނޑި އަށް ދިމާވާ އެކި ކަހަލަ މައްސަލަތަކުން މިކަމުގެ ސަބަބުން ރައްކާތެރިކޮށްދޭނެ އެވެ.\nއާ ދިރާސާއެއްގައި ބުނާ ގޮތުން އުމުރުން ދުވަސްވީ މީހުން ދުވާލެއްގެ މައްޗަށް 9،000 ނުވަތަ 8،900 ފިޔަވަޅުގެ ރާސްތާއަކަށް ކޮންމެ ދުވަހު ހިނގުމަކީ ހަނދާން ނެތޭ ބަލީގެ އެންމެ އާންމު އެއްވައްތަރު ކަމަށްވާ އަލްޒެއިމާ ބަލިން ރައްކާތެރިކޮށް ދޭން ބާރު އަޅާނެ ކަމެކެވެ.\nޖަމާ ނިއުރޮލޮޖީ ޖާނަލްގައި ޝާއިއުކޮށްފައިވާ މި ދިރާސާގައި ބުނެފައިވާ ގޮތުގައި ދިރާސާ އަށް ވަނީ އެވްރެޖް އުމުރު 73 ގައި ހުރި 182 މީހެއްގެ ސިއްހީ ރެކޯޑް އަށް އަހަރުގެ މުއްދަތަދަކަށް އެނަލައިޒްކޮށްފަ އެވެ. ހިނގާ އިރު އަޅާ، ފިޔަވަޅުތަކުގެ އަދަދު ދަނެގަނެވޭ ޕެޑޯމީޓަރުގެ އެހީގައި ބައިވެރިންގެ ހިނގުމުގެ ރާސްތާ ހުރި ވަރު ބަލައި، ސިއްހީ ގޮތުން އައިސްފައި ހުރި ބަދަލުތައް ދެނެގަނެފައިވެ އެވެ.\nދުވަސްވީ މީހަކު ހިނގަނީ.\nއެގޮތުން ދުވާލެއްގެ މައްޗަށް އެވްރެޖްކޮށް، 8،900 ފިޔަވަޅު އަޅާ މީހުންގެ ހަނދާން ނެތޭ މައްސަލަ ކުޑަކަން ހާމަވަފެފައިވެ އެވެ.\nމި ނަތީޖާ އަށް އިޝާރާތް ކުރައްވައި ސެންޓަ ފޮ އަލްޒެއިމާސް ރިސާޗް އެންޑް ޓްރީޓްމަންޓް (ސީއޭއާރްޓީ) ގެ ޑިރެކްޓަރު އަދި ދިރާސާގައި އިސްކޮށް އުޅުއްވި ރެއިޒާ ސްޕާލިން ވިދާޅުވީ ހަރަކާތްތެރިވުމުގެ މުހިއްމުކަން މިކަމުން ހާމަވާ ކަމަށެވެ.\nއުމުރުން ދުވަސްވީ ބަޔަކު ހިނގަނީ.\n"ވަކިން ހާއްސަކޮށް، އުމުރުން ދުވަސްވީ މީހުން ހަރަކާތްތެރި ލައިފް ސްޓައިލެއްގެ ތެރޭގައި އުޅޭ ނަމަ ސިއްހީ ގޮތުން ކުރާ ފައިދާތައް ގިނަ. މީގެ ތެރޭގައި މީހާ މެންޓަލީ ފިޓްކޮށް ދިނުމުގެ އިތުރަށް ފިޒިކަލީ ވެސް ވަރުގަދަކޮށްދޭ،" އޭނާ ވިދާޅުވި އެވެ. "އެހެންވެ ހިނގުން ކަހަލަ ކަންކަމަކީ ހަމަ ކޮންމެ ދުވަހެއްގެ ތާވަލުގެ ތެރޭގައި ހިމެނޭ ކަމަކަށް ހަދަން ޖެހޭ. ހަގީގަތުގައި ބޭރުތެރެއަށް ނުކުމެ ހިނގުމަކީ މީހާ އަށް ސޯޝައިލައިޒްވުމުގެ ފުރުސަތު ވެސް ލިބި، ނަފުސަށް ހަމަޖެހުން ގެނުވައި ދޭނެ ކަމެއް."\nރެއިޒާ ވިދާޅުވި ގޮތުގައި ދަރިން ވެސް މައިންބަފައިންނަށް ހަރަކާތްތެރި ދިރިއުޅުމެއް ހޯދައި ދޭން މަސައްކަތް ކުރުމަކީ ވަރަށް މުހިއްމު ކަމެކެވެ. އަދި އެކަމަށް ހިތްވަރު ދޭން ވާނެ އެވެ.\nއިތުރު ލިޔުންތައް ސިއްހަތު ދިރާސާ އުމުރުން ދުވަސްވީ މީހުން ކަސްރަތު އަލްޒައިމާ


Fuvahmulakugai Fen boduvejje\n27 މާޗް 20190ކޮމެންޓް\nފުވައްމުލަކުގައި ފެން ބޮޑުވެއްޖެ\nމިއަދު ހެނދުނުއްސުރެ ބޯކޮށް ވާރޭ ވެހުމުގެ ސަބަބުން ފުވައްމުލަކުގައި ފެން ބޮޑުވެއްޖެއެވެ.\nސިފައިން އަންނަނީ ފުވައްމުލަކު ގޭބިސީތަކަށް އެހީތެރިކަން ފޯރުކޮށް ދެމުންނެވެ.\nސިފައިން ބުނީ ދެ ގެއެއްގައި ވެލި ބަސްތާޖަހާފައިވާކަމަށެވެ.\nގުގުރުމާއެކު ބޯކޮށް ވާރޭ ވެހޭނެތީ ލ އަތޮޅާއި އައްޑޫ އަތޮޅާ ދެމެދަށް ވައިޓް އެލާޓު ވެސް މިއަދު ވަނީ ނެރެފައެވެ. މޫސުން ގޯސްވެ، މޫސުމާއި ބެހޭ ގައުމީ އިދާރާ (މެޓް) އިން މެންދުރު 11:20 އިން ހަވީރު 16:20 ގެ ނިލަޔަށް ލ އަތޮޅާއި އައްޑޫ އަތޮޅާ ދެމެދަށް ވައިޓް އެލާޓު ނެރެފައިވާއިރު މެޓް އެފީހުން ބުނީ އެ ހިސާބުތަކަށް ގުގުރުމާއެކު ބޯކޮށް ވާރޭ ވެހޭނެ ކަމަށެވެ.\nއޭގެ އިތުރުން ދެކުނުގެ އެކިހިސާބަށް ވިއްސާރަކުރާނެ ކަމަށާއި ބައެއް ރަށްތަކަށް ގުގުރުމާއެކު ބޯކޮށް ވާރޭ ވެހުން އެކަށީގެންވާ ކަމަށް ވެސް މެޓް އޮފީހުން ވަނި ބުނެފައެވެ. ނަމަވެސް މެދުތެރެއާއި އުތުރުގެ މޫސުން އާންމު ގޮތެއްގައި ރަނގަޅު ވާނެ ކަމަށް މެޓް އޮފީހުން ބުނެއެވެ.\nވައިޖެހޭނީ ދެކުނުގެ އަތޮޅުތަކަށް އުތުރާއި އިރުއުތުރުން ގަޑިއަކު 03 މޭލާއި 10 މޭލާ ދެމެދުގެ ބާރު މިނުގައި އަދި އެހެން ހިސާބުތަކަށް އިރުއުތުރާއި އިރުން ގަޑިއަކު 05 މޭލާއި 13 މޭލާ ދެމެދުގެ ބާރު މިނުގައެވެ.\nމޫސުން އެމްއެންޑީއެފް ސިފައިން


Kuru Vaahaka: Saamaraa Dhooni\nކުރު ވާހަކަ: ސާމަރާ ދޫނި--\n17 ޖެނުއަރީ 20192ކޮމެންޓް\nކުރު ވާހަކަ: ސާމަރާ ދޫނި\n"އެއްވެސް ތަނެއްގައި ކުރިން ވަޒީފާ އަދާކުރިންތަ؟" ޒިޔާދު އަހަރެންގެ މޫނަށް ފަރުވާތެރިކަމާއެކު ބަލައިލިއެވެ. އެ އަޑުގައި ހަރުދަނާކަން އަތްގަދަކުރަމުން ދިޔައެވެ. ޒިންމާދާރުކަމުގެ ކުލަވަރު ވިދުވަމުންނެވެ. "އަދާކުރަން ޖެހޭ ވަޒީފާގެ ގޮތުން ސަނަދަކުން ފުއްދައެއް ނުލެވޭނެ، ތަޖުރިބާ ވެސް މުހިންމު، މިކަހަލަ މަސައްކަތަކަށް ބޭނުންވަނީ ވަރަށް ހަރުދަނާ، ހުޝިޔާރު، ސާބިތުކަން މަތީ ދެމިހުންނަ މީހެއް"އަހަންނަށް އިސްޖަހައިލެވުނެވެ. ކަނދުރާ މަތިން ފެވިފައިވާ ކަޅުކުލައިގެ ޓެޓޫ ނުފެންނާނެހެން ކޯޓުގެ ގިރުވާން މައްޗަށް ހިއްލައިލީމެވެ. އަމިއްލަ ދެ ތުންފަތުގައި މަޑުމަޑުން ދައިގަނެވުނެވެ. އޭރު އަހަރެންގެ ލޮލުގެ ތެރެއަށް ކަރުނަތައް ޖަމާވަމުންދާ ކަން ޚުދު އަހަންނަށް ވެސް އިހުސާސްކުރެވުނެވެ. ހިތްވަރު ކޮށްފައި އަހަރެން އިސް އުފުލައިލީމެވެ.\n"ހަޔާތުގެ މަގުގައި ހިތްވަރު ކުރަން ޖެހޭ ވަގުތަކީ ތިމާއަށް ނާކާމިޔާބީއާ ކުރިމަތިވާން އުޅޭކަމުގެ އިހުސާސްކުރެވޭ ވަގުތު" އަހަރެންގެ ހިތުގައި އައިޝާގެ އެ ރާގު ތަކުރާރުވި ކަހަލައެވެ. ފޯނު ވައިބުރޭޓު ވާން ފެށީ އެވަގުތުއެވެ. ޖީބުން ފޯނު ނަގައި މޭޒުދަށަށް ލަމުން ސްކުރީނަށް ބަލައިލީމެވެ. އައިޝާގެ ހިނިތުންވުން ފާޅުވާން ފެށުމުން ހިތްވަރު ލިބުނެވެ. އައިޝާއަށް މެސެޖެއް ފޮނުވައިލީމެވެ. ނުނިމޭ ކަމަށް ބުނެއެވެ. "ދުވަހަކު ވެސް ހަނދާނުން ނުފިލާނެ ވަރުގެ ސިހުމެއް އެބައޮތް، ނިންމާފަ ގެއަށް އަންނައްޗެ، ޑޮކުޓަރަށް ގޮސް ގެއަށް މިދަނީ، ނުބުނެ ޑޮކުޓަރަށް ދިޔައީމަ ކުރަން އޮތް ސުވާލަށް ޖަވާބު ލިބޭނެ އައީމަ" ހިނދުކޮޅެއް ނުވަނީސް އައިޝާގެ މެސެޖެއް ލިބުނެވެ.\nލިބުނު އުފާވެރިކަމުގެ ޚަބަރާއެކު އޮފީހުގެ މައި ދޮރާށިން އަހަރެން ނިކުމެ އެންމެ ފުރަތަމަ ވެސް މައްޗަށް ބަލައިލެވުނެވެ. ހިތާއިހިތުން ހެއްދެވި ފަރާތަށް ޝުކުރު އަދާކޮށްލެވުނެވެ. އެއަށްފަހު އެ އުފާވެރި ޚަބަރު އައިޝާއަށް ދިނުމަށް ފޯނު ނެގީމެވެ. ހިތްހަމަ ޖެހުމާއި އުއްމީދާއެކު އައިޝާގެ ނަންބަރަށް ގުޅައިލީމެވެ. "އުފާވެރިކަމަކީ އަމިއްލަ ފައި މައްޗަށް ތެދުވެވުމުން ލިބޭ ހިތްހަމަ ޖެހުންކަން މިއަދު އަހަންނަށް އެބަ އިހުސާސް ކުރެވޭ" އައިޝާގެ އަޑު ޖެހުމާއެކު އަހަރެން ބުނެލީމެވެ.\n"ރިފޫ، އަހަރެން ރިފޫއަށް ދޭން އޮތް ވަރަށް ބޮޑު ހަދިޔާއެއް އެބައޮތް، ލަސްނުކޮށް އަންނާތި" އައިޝާގެ ވާހަކަ ހުރީ އެހެން މިސްރާބަކަށެވެ. ނަމަވެސް އެކަމަށް އަހަރެން ފަރުވާލެއް ނުބަހައްޓަމެވެ. އުފާވެރިކަމުގެ ވިންދުން އެމުނެމުން ދިޔަ އިހުސާސްތައް އަވަސްއަވަހަށް އައިޝާއަށް ކިޔައިދިނީމެވެ.\n"އޮތީ ދެ ޚަބަރެއް، އެއް ޚަބަރަކީ އުފާވެރިކަމެއް ނެތް ޚަބަރެއް، ދެން އޮތީ ހިތާމަގެ އިންތިހާއީ ޚަބަރެއް" އައިޝާގެ ބަސްމަގުން އަހަރެންގެ ވާހަކަ ބައްޓަން ކުރީމެވެ.\n"އުފާވެރިކަމެއް ނެތް ޚަބަރު ބާއްވާފަ ހިތާމައިގެ އިންތިހާއަށް ދިޔަ ޚަބަރުން ފަށާ" އައިޝާގެ ހީލިއަޑު އިވުނެވެ.\n"އެންމެ ރަނގަޅު، އައިޝާ އަހަންނާ ނުލައި އުޅެން ތައްޔާރުތަ؟" އައިޝާ ތަޅުވާލެވޭތޯ ބަލައިލީމެވެ. "އަހަންނަކީ މިހާރު އައިޝާއެކު އަބަދު އުޅެވޭނެ ކަހަލަ މީހެއް ނޫން؟"\n"ކީކޭ؟ ހަމަ އަސްލުވެސް ތަ؟ އަހަރެން ހާދަ އުފާވެއްޖޭ" އަހަރެން ދެއްކި ވާހަކަ އައިޝާ ތަރުޖަމާ ކުރީ ރަނގަޅަށެވެ. "މިއަދު އަހަރެން ޤަބޫލުކޮށްފިން ރިފޫ، މަގޭ އާރިފު ތިޔައީ ކޮންމެ ކަހަލަ ދަތިތަކެއް ކުރިމަތި ވިޔަސް ކޮންމެ ހާލެއްގައި އުޅެން ޖެހުނަސް އުޅެވޭނެ ފަދަ ޤާބިލު މީހެއް ކަން. ސުމަކުން ފަށައިގެން މިލިއަނަކާ ހަމައަށް ދާން ހަފަސްދޮޅަސް އަހަރު ނުނަގާނެކަން ރިފަށް ވިސްނޭނެ މިހާރު. ޢިލްމަކީ ކެތްތެރިންގެ މިލްކެއް. ރިފު ކުރި މަސައްކަތުން މިއަދު ތިޔަ ކޮޅަށް ތެދުވެވެނީ"\n"އެހެންވީމަ، އަލަމާރި ދޮރުފަތަށް މެސެޖު އެރުވުން މި ނިމުނީދޯ؟" ޓެކްސީއަށް އަތްނަގައިގެން ހުރެ މަޖާ ރާގެއްގައި އަހަރެން ބުނެލީމެވެ.\n"އަހަރެންގެ ފަހު މެސެޖު ތަތްކޮށްފައިވާނެ. އެ އަބަދުވެސް ކިޔަން ޖެހޭނެ މެސެޖެއް" އައިޝާގެ ރާގު ބަދަލުވަމުންދާކަން އަހަންނަށް އިހުސާސްކުރެވުނެވެ. އުފާވެރިކަމުގެ މައްޗަށް މޮޅިވެރިކަން އަތްގަދަ ކުރަމުންދާކަން އިހުސާސްކުރެވުނެވެ.\n"ބުނެބަލަ ކީކޭތަ ލިޔުނީ؟"\n"ގެއަށް އައިސް ބަލާ، އެއީ ރިފޫއަށް ޓަކައި އަހަރެން ދޭނެ އެންމެ ފަހުގެ މެސެޖު، މިހާރު އަހަރެން ބޭނުންވާ ހިސާބަށް ރިފޫއަށް ތިޔަ އާދެވުނީ، ސާމަރާދޫނީގެ ފިޔަގަނޑު ހުޅުވާލާނީ ވާރޭވެހޭ ވަގުތު ކަމަށްވިޔަސް، މިއަދު އަހަރެންގެ ސާމަރާދޫނީގެ ފިޔަގަނޑު ވާރެ ނުވެހެނީސް ހުޅުވައިލައިފި" މާނަފުން ޢިބާރާތުން އައިޝާ ވާހަކަތައް ބައްޓަން ކުރަމުން ދިޔައެވެ. "ވިއްސާރަދޫނީގެ ރީތި ކުލަތައް އަހަރުމެންނަށް ފެންނަ ފަދައިން، އެ ވިއްސާރަ ދޫންޏަށް ވެސް އަހަރުމެންގެ ރީތި ކުލަތައް ފެންނަން ފަށައިފި"\n"އައިޝާ ކީކޭ ތި ކިޔަނީ؟" އަހަންނަށް ދޭހަ ނުވުމުން ސުވާލު ތަކުރާރުކޮށްލީމެވެ. "ވަގުތުގެ އަޖަލުގައި ޖެހި ތިއްބާ، އަޖަލު އައިސް ވަގުތުތައް ދިރުވައިލާން އުޅޭ ކަހަލަ، މިއަދު އަހަންނަށް އެކަހަލަ އިހުސާސެއް އެބަކުރެވޭ. އަވަހަށް ގެއަށް އާދެބަލަ، އަހަރެން ހިތްބިރުގަންނަށް ފަށައިފި، ރިފޫގެ ތިޔަ ލޯބިލޯބި މޫނުގައި ބީހިލަން ބޭނުންވެއްޖެ، ތިޔަ ހިމާޔަތަށް އަހަރެންގެ އިހުސާސްތައް އެދިގޮވާން ފަށައިފި. ފަހު ވިންދު ރިފޫގެ މޭގައި ބޯއަޅައިގެން އޮވެ ޖަހައިލަން ވަރަށް ބޭނުން" އައިޝާގެ ގިސްލުމުގެ އަޑު އަހަންނަށް އިވުނެވެ.\nއެއާއެކު ތަށިތަކެއް ބިންމައްޗަށް ވެއްޓުމުން އިވޭކަހަލަ އަޑެއް ފޯނުގެ ތެރެއިން ފުރޭނިގެން އިވުނެވެ. "އައިޝާ... އައިޝާ؟" ކަންފަތުގައި ފޯނު ޖަހައިގެން ހުރެ ޓެކުސީއަށް އަރަމުން އަހަންނަށް ބާރުބާރަށް ގޮވާލެވުނެވެ. 'ކާކު، ކާކުހޭ؟ ތި ކާކުހޭ؟" އައިޝާ ކަންފަތުން ފޯނު ނައްޓައިލައިގެން ހުރެ އެހެން މީހަކާ ވާހަކަދައްކަމުން ދިޔަކަން އަހަންނަށް ޔަޤީންކުރެވުނެވެ. ދެތިން ފަހަރު އައިޝާއަށް ގޮވާލުމުން ވެސް ސަމާލުކަމެއް ނުލިބުނެވެ. އެހެންވެ އަޑުއަހަން އިނދެވުނީއެވެ.\n"ކަލޭ ދޯ! މިތަނަށް ވަނީ ކިހިނެއް؟" އައިޝާގެ އަޑުގައި ހާސްކަމާއި ނުތަވަސްކަން އެކުވަމުން ދިޔަކަން އެ އަޑުން ހާމަވަމުން ދިޔައެވެ. "ކަލޭ މިތަނަށް ތިޔަ އައީ ކީއްކުރަން؟ އަހަރެން ބިރުގަންނަވަންތަ؟ އަހަރެންގެ ހިތުގައި ފެވިފައިވަނީ ހަމައެކަނި އާރިފުގެ ނަން، ކަލޭގެ ނަމެއް އަހަރެންގެ ޑައިރީއަކު ނެތް، ލޯތްބަކީ އެއްކޮޅަށް ދުއްވާ މަގެއް ނޫން"\n"ކަލޭއަށް ހީވަނީތަ އެއީ މާ ޞާލިޙު މީހެއް ހެން. މާ ރީތި ވާހަކަ ނުދައްކާތި، މިއަދު ގޮތެއް ނިންމަން ޖެހޭނެ. އެހެންނޫނީ..." ފިރިހެނަކު އައިޝާ އާ ވާހަކަ ދައްކަމުން ދިޔަ އަޑު އިވެމުން ދިޔައެވެ. "އެހެން ނޫނީ ކީއްކުރެވޭނީ؟" އައިޝާ ވެސް ދޫނުކޮށް އެމީހަކާ ވާހަކަ ދައްކަމުން ދިޔައެވެ. "ކަލޭ ބޭނުމީ އެ ގޮތެއް ފޮތެއް ނެތް އާރިފާއެކު ފަގީރުކަންމަތީ ގަނަތެޅެންތަ؟ ނޫނީ އެނބުރި އަހަރެންގެ ހަޔާތަށް އަންނަންތަ؟" އެމީހަކު ބާރުބާރަށް ވާހަކަ ދެއްކިއެވެ. ދަންނަ އަޑެއްހެން ހީވިއެވެ. ނަމަވެސް އަޑު ފަނޑުކަމުން ސާފުވާ ގޮތެއް ނުވެއެވެ.\n"ޚަބަރުދާރު، އާރިފޭ ކިޔައިގެން ތިހާ ދަށު ދަރަޖައިގެ ވާހަކަ އަހަރެންގެ ކުރިމަތީގައި ނުދައްކާތި! ޙައްޤުތަކުން މަހުރޫމު ކޮށްގެން ފަގީރުކޮށްގެން ގަނަތަޅުވަނީ އަހަރެންތަ؟ އެ ފަކީރު އެހާލުގައި ވެސް ކަލޭ އުޅޭހެން ނޫޅެއެއްނު" އައިޝާ އެމީހެއް ކަންކަށިމަތީގައި ބާރު އެތިފަހަރެއް އަޅައިލި އަޑު އިވުނެވެ. "އާރިފު ކުރިކަމެއް ކޮށްފައިވަނީ އެހެން މީހުންގެ ޙައްޤުގައި، އޭނާއަކީ ތިޔަ ކަހަލަ ގޮތެއްފޮތެއް ނެތް މީހެއްނޫން، މީހުންގެ ޙައްޤަކަށް އާރިފެއް ނާރާނެ، ވަގު މުދަލެއް ނުކާނެ، ނުޙައްޤު ސަޒާއެއް ނުދޭނެ. މިއަދު އެއީ ކިޔަވައިގެން ހުރި މޮޅެ މީހެއް" ކުއްލިއަކަށް ފޯނު ކެނޑުނެވެ. ދެތިން ފަހަރު ގުޅުމުން ވެސް ފޯނަށް ޖަވާބު ލިބޭ ގޮތެއް ނުވިއެވެ. އަހަރެންގެ މޭ ނަގައި ޖެހޭވަރު އިތުރުވިއެވެ. ކާރުގެ ޝީޓުގައި ބާރުބާރަށް ޖަހައިލެވުނެވެ. އެއާއެކު، ކާރުގެ ބުރެކި ޖެހުނެވެ. ޑުރައިވަރު ބަލައިލީ އަހަރެންގެ މޫނަށެވެ. ހަމަޖެހޭ ގޮތް ދައްކަމުން އަހަރެން ހިނިތުންވެލީމެވެ. ނަމަވެސް، ތުންފަތުގެ ހަރަކާތް ބަދަލުވިއެވެ.\n"ބާރަށް ދުއްވާ، އަހަރެން ވަރަށް އަވަހަށްދާން ބޭނުން" ކާރު ދުއްވާލުމާއެކު އަހަންނަށް ބުނެލެވުނެވެ. އައިޝާގެ ހާލަތާމެދު އަހަންނަށް ވިސްނެން ފެށުނެވެ. އެއާއެކު ލޮލަށް ކަރުނަތައް ޖަމާވާން ފެށިއެވެ. ނާޒުކު ހާލަތެއް މެދުވެރިވި ދަނޑިވަޅުގައި ވެސް އަހަރެންގެ ދިފާޢުގައި ވަކާލާތު ކުރާތީ ބޭއިޚުތިޔާރުގައި އަހަރެން ފެންކަޅިވިއެވެ. ލޯތްބަކީ ކޮބައިކަން އަހަންނަށް ވަޒަންކުރެވުނެވެ. ލޯބީގެ ބާރަކީ ކޮބައިކަން އަހަންނަށް އިހުސާސް ކުރެވުނެވެ. އެ ބާރުން ކިތަންމެ ބޮޑު ފަރުބަދައެއް ވިޔަސް ބިމާ ހަމަ ކޮށްލެވިދާނެ ކަން އަހަންނަށް ޔަޤީން ކުރެވުނެވެ. އަހަންނަކީ އެފަދަ ދިރިހުރި މިސާލެކެވެ. ކުއްލިއަކަށް ހިތުގެ ތަސްވީރުގައި ކުރީގެ ހަނދާންތަކެއް ދައުރުވާންފެށިއެވެ.\nމަންމައާއި ބައްޕަގެ ހަމައެކަނި ދަރިއަކީ އަހަރެންނެވެ. އަހަރުމެންގެ ދިރިއުޅުމަކީ އުފާވެރި ހިމޭން ދިރިއުޅުމެކެވެ. އެކަކު އަނެއްކަކަށް ބަސްބުނެއުޅުމަކީ އަހަރުމެންގެ ދިރިއުޅުމުގައި ނެތް ކަމެކެވެ. ވާހަކަދައްކާ އުޅޭނީ ހަރަކާތުންނެވެ. ގިނަފަހަރު ހަރަކާތް ނުކުރި ނަމަވެސް އެކެއްގެ އިހުސާސްތައް އަނެއްކަކަށް ވަރަށް ސާފުކޮށް ދޭހަވެއެވެ. ހިތުގެ ރިހުންތަކާއި ހިތުގައި ޖަހައި ވިންދުގެ އަޑު ވެސް މާ ސާފުކޮށް އިވެއެވެ. އެހެންވެ ވާހަކަދެއްކުމަކީ މާނައެއް ނެތް ކަމެކޭ އަހަރެން ހިތަށް އަރާ ފަހަރު މަދެއް ނޫނެވެ. މަންމައާއި ބައްޕައަށް ވާހަކަ ނުދެއްކުނު ނަމަވެސް، އަހަރެންނަކީ އެފަދަ މީހެއް ނޫނެވެ.\nމަންމައަކީ ހދ. ނޭކުރެންދޫ މީހެއް ނަމަވެސް، ބައްޕައަކީ މާލެއަށް އުފަން، މާލޭ މީހެކެވެ. ދެހިތެއް ގުޅެން ވެއްޖެ ނަމަ ކިތަން ދުރަކުން ވެސް އެ ދެ ހިތެއް ގުޅިދާނޭ މީހުން ބުނަނީ މިހެންވީމައެވެ. ކާފަގެ ލޯތްބާއި އޯގާތެރިކަމުން އަހަންނަށް މަދު އެކައްޗެއް ވެސް ނެތެވެ. އަހަރެންގެ އުމުރުން ދިހަވަނަ އަހަރު ކާފަ ނިޔާވިއެވެ. ކާފަގެ ނެތި ދިޔުމުން އަހަންނަށް ބަރުދާސް ކުރެވޭ ވަރެއް ނުވިއެވެ. ރުއިމާއި ގިސްލުމުގައި ވަގުތުތައް ހޭދަކުރެވުނީ ކިހާ އިރަކު ކަމެއް ވެސް ނޭނގެއެވެ. އެ ހުރިހާ ކަމަކުން އަހަންނަށް އަރައިގަނެވުނީ މަންމަގެ އޯގާތެރި ފިރުމުންތަކުންނާއި ބައްޕަގެ ހޭހަން ކޮށްދިނުމުންނެވެ.\nއެ ދުވަހަކީ އަހަރެންގެ އެގާރަވަނަ އުފަން ދުވަހެވެ. ކުޑަވަރެއްގެ ހަފުލާއަކަށް ފަހު ކޭކުފަޅައި ނިންމައިލައި ހުރިހާ ރަހުމަތެރިންނާއި ކުލާސް ކުދިން ގެއަށް ގޮސް ނިމުނު ވަގުތެވެ. ބައްޕަގެ އެއްބަނޑު އެއްބަފާގައި ހުރި ހަމައެކަނި ދޮންބޭބެ، ޖާބިރު އައިސް އަހަރުމެންގެ އެޕާޓުމަންޓަށް ވަނެވެ.\n"ކަލޭ އަދިވެސް ގޮތް ދައްކަނީތަ؟ މި އޮތީ ބައްޕަގެ ލިޔުން، ގޯތީގެ މިލްކުވެރިކަން މިއޮތީ މުހައްމަދު ޖާބިރުގެ ނަމުގައި، ހަސަން ބާގިރަށް އެއްވެސް އެއްޗެއް އޮތްކަމަށް މީގައި ނެތް" ރުޅިވެރިކަމާއެކު ދޮންބޭބެ ބައްޕައާ ވާހަކަދެއްކިއެވެ.\nހައިރާންކަމާއެކު ބައްޕަ ކޮޅަށް ތެދުވިއެވެ. މައިގެ ތެރޭގައި އަޑުގަދަވާތީ މަންމަ ވެސް ކޮޓަރިން ނުކުތެވެ. ބައްޕަ އަތުން އިޝާރާތްކުރިއެވެ. ތިޔަހެން ނުހަދާށޭ، ނިކަމެތިކޮށް ނުލާށޭ ބުނެ ހަރަކާތް ކުރިއެވެ.\n"ކަލޭ ކޮންހާ މޮޅު ވައްތަރެއް ޖައްސަން؟ އަހަރެން ބޭނުންވަނީ މިބަޔާއި އަހަރުމެންގެ ބަޔާއެއްކޮށްލައިގެން މިތަން ހަތް ބުރިއަށް ހިއްލަން، މިތަނެކޭ މިހާރު ވެސް ހާއްޔެކޭ އެއްފަދަ، އުޅޭނެ ތަނެއް ނެތިއްޔާ ކަލޭގެ އަންހެނުންގެ ރަށް ކަލޭއަށް މާ ހިތްފަސޭހަވާނެ" ދޮންބޭބެ ބައްޕައާ ދިމާއަށް ފައިލެއް އެއްލިއެވެ.\nއަހަންނަށް ބަލައިލެވުނީ މަންމަގެ މޫނަށެވެ. އެ ލޮލުން ކަރުނަތައް އޮހިގަތް މަންޒަރު އަހަންނަށް ފެނުނެވެ. ދެވަނަ ސިކުންތުގައި އަހަންނަށް ބަލައިލެވުނީ ބައްޕަގެ މޫނަށެވެ. އެ ދެ ލޮލަށް ޖަމާވަމުން ދިޔަ ކަރުނަތައް ބަރުވެ އޮހިގަންނަން ތައްޔާރަށް ހުއްޓާ އަހަންނަށް ފެނުނެވެ. ހިތްދަތިކަމާއެކު ބައްޕަ ހިންދިރުވައިލިއެވެ. އެތަކެއް މާނައެއް އެކުލެވިގެންވާ ގޮތަކަށް އަހަންނާ ދިމާއަށް ބަލައިލިއެވެ.\n"ބޭބޭ ތިހެން ނުހަދާ، ކޮއްކޮމެން ގެއިން ބޭރުކޮށް ނުލައި، ކޮއްކޮމެން ހާލުގައި ނުޖައްސާ" އަހަރެން ދޮންބޭބެ ފައި ބުޑަށް ތިރިވީމެވެ. އާދޭސްކޮށް ދެފައިގައި ހިފީމެވެ. ދޮންބޭބެ ރުޅި އައިސްގެ އަހަރެން ފޮޅުވައިލިއެވެ. އެއާއެކު އަހަރެންގެ ވިއްސައިގެން ގޮސް ޓީވީ ރެކުގެ ކަނުގައި ޖެހި ބޯފަޅައިގެން ދިޔައެވެ. މަންމަ އައިސް އަހަރެންގެ ނިތްމަތީގައި އަތްއަޅައި އޮބައިލިއެވެ. މުޅި މޫނު ލެއިން ތަތްތެޅެމުން ދިޔައެވެ.\nމަންޒަރު ބަލަން ބައްޕައަށް ކެތެއް ނުކުރެވުނެވެ. ދޮންބޭބެއާ ދެމީހުން އޮޅުލައިގަތެވެ. އެންމެ ފަހުން އަހަރެން ދޫކޮށްލައިފައި މަންމަ ވެސް އެ ދެމެދަށް ވަނެވެ. އަހަރެން ފަހަތަށް ޖެހެމުން ޖެހުމުން ގޮސް މޭޒު ތަންދަށަށް ވަނީމެވެ. ދެ ކަލުލުގައި ދެއަތުން ބައްދައިގެން، އެތެރެއަށް ނޭވާ ހިފަހައްޓައިގެން އިނީމެވެ. އޭރުވެސް އަހަރެންގެ ހަށިގަނޑު ތުރުތުރު އަޅަމުން ދިޔައެވެ. ހިމާޔަތެއް ނެތިފައި އަހަރެން އެތަނުގައި އެތަކެއް އިރަކު އިނީމެވެ.\nބައްޕައާއި ދޮންބޭބެގެ ކޯޅުމުގެ ތެރެއަށް ވަނުމުން މަންމަ ވެސް ޒަހަމުވިއެވެ. އެންމެ ފަހުން މައްސަލަ މައިތިރިވީ ފުލުހުން ގެއަށް އައިސްގެންނެވެ. ނިކަމެތިންނަށް އަބަދުވެސް ނިކަމެތި ގޮތް މެދުވެރިވެ ނިމޭ އުޞޫލުން އެ ދުވަހުގެ ހާދިސާ ވެސް ނިމިގެން ދިޔައީ އެގޮތަށެވެ. ޙައްޤު ހޯދަން ކުރި އާދޭހުގެ ހަނދާނަކަށް އަހަންނާއި މަންމައަށް ލިބުނީ ލަކުނެކެވެ.\nއަހަރުމެން މަގުމަތިވިއެވެ. ކުލީ ކޮޓަރި ގަނޑެއްގައި އުޅެން މަޖުބޫރުވިއެވެ. ދުވާލުދާ ހަތަރުދަމު ބައްޕަ މަޖޫރީ ކޮށްގެން ލިބޭ އެއްޗަކުން ދެކޮޅު ނުޖެހެއެވެ. ކުލިދައްކާ، ބިލުތައް ދައްކާ ނިމޭއިރު ކައިލާނެ ވަރު ވެސް ނޯވެއެވެ. ރީތި އަންނައުނެއް ގަންނާނެ އެއްޗެއް އަތަކު ނޯވެއެވެ. އަހަރުމެން ލަނީ މީހުން އުކާލަން ނެރޭ ބައު އެއްޗެއްސެވެ. އެއީ، އަހަރުމެންގެ ހާލަތެވެ. އަހަރުމެނަށް މިންވަރުގައި ހުރި ގޮތް ކަމަށް މަންމަ އަބަދު ވެސް ވިސްނައިދެއެވެ. އަހަރެން އެކަން ހެޔޮ ހިތުން ޤަބޫލު ވެސް ކުރަމެވެ.\nސްކޫލަށް ދިޔުން އަހަރެން ހުއްޓައިލީ، މަންމަގެ މަސައްކަތުގައި ވާގިވެރިވުމަށެވެ. ކިއްލިތެޅުމާއި، މަސްމިރުސް ތައްޔާރުކުރުމުގައި އެހީތެރިވުމަށެވެ. އެތަކެތި ފިހާރަތަކަށް ގެންގޮސް ލާރިއަށް ބަދަލުކުރުމަށެވެ. ދުވަސްކޮޅެއްގެ ތެރޭގައި އަހަރުމެންނަށް ހިތްހަމަ ޖެހިލެވޭވަރުވިއެވެ. އާދައިގެ އަންނައުނު ގަނެގެން ލެވޭވަރުވިއެވެ. މަޑުމަޑުން ކަންމަތީ ކުދިންނާއެކު ވަގުތު ހޭދަކޮށްލަން ބޭރަށް ނުކުމެވެން ފެށުނެވެ.\nއެމީހުންގެ ހަރަކާތްތަކުގައި ބައިވެރިވާން ފެށުނެވެ. މޭމަތީގައި އެމީހުންގެ ނިޝާން ކަޅުކުލައިން ފަވާލީމެވެ. ކަނދުރާ މަތިން ވެސް އެ ނިޝާން ފާހަގަވާނެހެން ކުރަހައިދިނީ އެމީހުންނެވެ. އެންމެ ބޭނުމެއްގައެވެ. ސަލާމަތާއި ހިމާޔަތުގެ ނިޝާނެއްގެ ގޮތުގައެވެ. އަހަރެން އުޅެމުން ދިޔައީ އެކުވެރިންގެ ހިޔަނީގެ ނިވަލުގައެވެ. އެމީހުންގެ ތެރޭގައެވެ. ނަމަވެސް ދުވަހަކު ވެސް ގޯސްކަމަކަށް އަހަރެން އެހީއެއް ނުވަމެވެ. މީހުންނާ ފޮށި، އަޑުގަދަކޮށް ނުހަދަމެވެ. ދޮންބޭބެގެ ގޭ ދޮށަށް ދެވޭ ކޮންމެ ފަހަރަކު އަހަންނަށް ފުން ނަޒަރަކުން އެ ބިޔަ އިމާރާތަށް ބަލައިލެވެއެވެ. އެއިން ކޮންމެ ފަހަރަކު ވެސް އަހަރުމެންގެ ޙައްޤެއް އޭގައިވާނެ ކަމަށް ހިތްބުނެއެވެ.\nދޮންބޭބެ ދޮށީ ދަރިފުޅު ހިޝާމަކީ މާލޭގެ މަޝްހޫރު ގުރޫޕެއްގެ ލީޑަރެކެވެ. އެއް ރެއަކު އަހަރުމެން ކަންމަތީގައި ތިއްބާ އެ ގުރޫޕު އައިސް މަރާމާރީ ހިންގަން ފެށިއެވެ. ލަޓިބުރިތަކާއި ދަގަނޑު ބުރިތަކުން އަހަރުމެން އެންމެންނާ ހަމަލާދޭން ފެށިއެވެ.\nއަހަރެން ވެސް ސަލާމަތްވާން ދުއްވައިގަތީމެވެ. އަހަރެންގެ ފަހަތުން މީހަކު ދުވެފައި އައެވެ. ކާކުތޯ ބަލާނެ ވަގުތެއް ނުލިބުނެވެ. ސަލާމަތް ވެވެން އޮތް އެންމެ ފަސޭހަ ގޮތަކުން ސަލާމަތްވެވޭތޯ ބަލަމުން ދިޔައީމެވެ. ދުއްވާ އެއްޗެހިން ރެކެމުން ދުވަމުން ގޮސް އަހަންނަށް ވަދެވުނީ ނޫކުލައިގެ ދޮރޯށްޓަކުން އެތެރެއަށެވެ. އަހަރެންގެ ފަހަތުން ދުވެފައި އައި މީހާ ވެސް އަހަންނާއެކު އެތެރެއަށް ދެމިގަތެވެ. ކުއްލިއަކަށް އަހަންނަށް ހުއްޓެވުނެވެ. ފްލޭޝް ލައިޓެއްގެ އަލި މޫނަށް އެޅުމުންނެވެ. ހުރި ފިޔަވަޅު މަތީގައި އަހަރެން ގަނޑުވި ކަހަލައެވެ. ފަހަތުން ދުވެފައި އައި މީހާއަށް ވެސް ވީ އެވަރެވެ. އަހަންނަށް ބަލައިލެވުނީ ފަހަތަށެވެ. އެއީ ހިޝާމެވެ. ހިޝާމު ވެސް ބަލައިލީ އަހަރެންގެ މޫނަށެވެ. އެއަށްފަހު، ކުރިމަތީގައި ތިބީ ކޮންބައެއްތޯ ބަލައިލެވުނެވެ. އަނެއްކާ ވެސް ދެ ފަހަރަކު ފްލޭޝް ކަނޑައިލިއެވެ. އެއާއެކު އެންމެން އަތް ޖަހަންފެށިއެވެ.\nސަލާމަތަށް އެދި ވަދެވުނީ ކޮންތަނަކަށް ކަން އެނގުނީ އެހައި ހިސާބުންނެވެ. އެއީ މަޖައްލާއެއްގެ ބޭރުގަނޑުގައި ޖަހާނެ ފޮޓޯއެއް ނަގަން ތައްޔާރު ވެފައިވާތަނެކެވެ. އަހަރުމެން ދެ މީހުންގެ މެދުގައި ނަލަވެގެން ހުރި ރީތި އަންހެން ކުއްޖެއް ހުއްޓެވެ. އޭނާގެ ދެ އަތް ދެ ފަރާތަށް ހުޅުވައިލެވިފައި ލުއި ހިނިތުންވުމެއްގައި ހުރިއިރު، އަހަރެން ހުރީ ދާ ހިއްލާފޯވެފައެވެ. މުޅި މީހާގެ މޫނުމަތިން ދާ ތިކިތައް އޮހެމުން ދިޔައެވެ. ހިޝާމުގެ އަތުގައި ކޮޅުތޫނުކޮށްފައި އޮތް ލަޓިބުރިއެއް އޮތެވެ. އޭނާގެ މޫނުމަތިން ފެންނަމުން ދިޔައީ ނުތަނަވަސްކަމެވެ. ހާސްކަމުގެ އަސަރުތަކެވެ. ކަންބޮޑުވުމާއި ލަދުވެތި ކަމުގެ ނިޝާންތަކެވެ.\nއެއީ އައިޝާ އަހަންނަށް ފެނުނު ފުރަތަމަ ފަހަރެވެ. އެ ރެއަށްފަހު އަހަރެންނާ ގުޅޭ ގޮތުން އައިޝާ އެތަކެއް މައުލޫމާތެއް އެއްކުރަމުން ދިޔައެވެ. އަހަންނަށް ނޭނގި އަހަރެން އުޅޭ ނޫޅޭ ގޮތް ބަލަމުން ދިޔައެވެ. އައިޝާއަކީ ތަނަވަސް އާއިލާއަކަށް އުފަން ކުއްޖެކެވެ. ދިރިއުޅެނީ ލަންކާގައެވެ. އޭނާ މާލެ އައިސް އުޅުނީ ޗުއްޓީއަކަށެވެ. އަހަރެންގެ ރުހުމާއެކު އައިޝާ ބޭނުންވެގެން އަހަރުމެންގެ ފޮޓޯ މަޖައްލާގައި ޝާއިޢުކުރިއެވެ. އެ ފޮޓޯގަނޑުގެ ސަބަބުން އަހަރެންގެ ދިރިއުޅުން ބަދަލުކޮށްލަން މަޖުބޫރުވިއެވެ. މަގުމައްޗަށް ނުކުމެ އުޅެން އުނދަގޫވާން ފެށިއެވެ.\nއަހަންނަށް ނޭނގި އަހަރެންގެ މަންމައާއި ބައްޕައާ ވެސް އައިޝާ ބައްދަލުކުރިއެވެ. އަދި އޭނާއާއެކު އަހަރެން ލަންކާއަށް ފޮނުވުމަށް އެދުނެވެ. އެންމެފަހުން އަހަރެން އައިޝާއާއެކު ލަންކާއަށް ދިޔައީމެވެ. ތިން މަސް ވުމުން އެނބުރި އަންނާށެވެ. އޭނާގެ ޕްރޮޖެކެޓަކަށް އެހީތެރިވުމުގެ ނަމުގައެވެ.\n"އާރިފު ކުރަންވީ ކަމެއްދޯ! މާ ބޮޑުކަމެއް ކުރާނެ ކަމެއްނެތް! ތިން މަސްވަންދެން މި ތަނުގައި އަހަރެންގެ އާއިލާއާއެކު ވަގުތުކޮޅެއް ހޭދަކޮށްލަދީ، މި އާއިލާއަށް ފިރިހެން ކުއްޖެއް ވަރަށް ބޭނުންވޭ" އައިޝާގެ މަންމަ ހިނިތުންވެ އިނދެ އަހަންނާ ވާހަކަދެއްކިއެވެ.\nސުވާލުގެ ނަޒަރުން އަހަންނަށް ބަލައިލެވުނީ އައިޝާގެ މަންމައާއި ބައްޕަގެ މޫނަށެވެ. "އާރިފު އަހަރުމެން އިޚުތިޔާރުކުރީ ކީއްވެހޭ ސުވާލަކަށްވީދޯ؟" އާއިޝާގެ މަންމަ ބަލައިލީ އައިޝާގެ މޫނަށެވެ. އައިޝާ ހިނިތުންވެލިއެވެ. ލޮލުން ހަރަކާތެއް ކޮށްލަމުން އެ ތުންފަތް އުފުލައިލަމުން ލޯ މަރައިލިއެވެ. "އަހަރުމެން ޤަބޫލު ކުރާ ފަލްސަފާއަކީ، އަނދިރިކަމުން ނުކުންނާނީ އަނދިރިކަމޭ، އަލިކަމަކުން ނުކުންނާނީ އަލިކަމެކޭ. އަނދިރިކަމާއި އަލިކަން ހަނގުރާމަކޮށް އަލިކަމަށް ފަތަހަ ލިބޭހެން ހީވިޔަސް ޙަޤީޤަތުގައި ފަތަހަ އެ ލިބެނީ އަލިކަމަކަށް ނޫން. އަނދިރިކަމަށް، އެހެންވީމަ ބަލަންވީ އަލިކަމަކަށް އަލިކަމެއް ދީގެން އެ އަލިކަން އުޖާލާ ކުރެވޭތޯ" އައިޝާގެ ބައްޕަ ކޮފީތަށިން ތުނބުން ނައްޓައިލަމުން އައިޝާގެ މޫނަށް ބަލައިލިއެވެ.\nއެ ލަފުޒުތަކުގައިވީ މާނަ ފުންބަސްތަކުގެ ޙަޤީޤީ މާނަ ދޭހަ ނުވިޔަސް، އައިޝާގެ މަންމައާއި ބައްޕަގެ ހިތުގައި ޖެހެމުން ދިޔަ ވިންދުތަކުގެ އަޑުތައް އަހަންނަށް އިހުސާސްކުރެވެމުން ދިޔައެވެ. "ނަފުރަތެއް ކީހައިގެން އަމާންކަމެއް އުފަން ނުކުރެވޭނެ، ނަފުރަތެއް ކީހައިގެން އުފެއްދޭނީ ހަމަ ނަފުރަތެއް" އައިޝާގެ މަންމަ ކޮޅަށް ތެދުވިއެވެ. "ތިޔަ މަޑުމައިތިރި ކަމާއި ތިޔަ ހަމަ ހިމޭންކަމަށް ވުރެ މަތިވެރި މާތް ސިފައެއް އަހަންކަށް މުހިއްމެއް ނޫން، އަހަރެންގެ ލީދަރިއެއްގައި ހުންނަން ޖެހޭ އެންމެ މުހިންމު ސިފައަކީ ތިޔައީ"އައިޝާގެ މަންމަ އަހަރެންގެ ބޮލުގައި ފިރުމައިލިއެވެ. ލޯތްބާއި އޯގާތެރިކަމާއެކުގައެވެ. އަހަރެންގެ ހިތުގައި ކުރިފަޅަމުން ދިޔަ ދިލަ ހޫނުތައް މަޑުމަޑުން އޮބި ހިމޭންވަމުން ދިޔައެވެ. އަނެއްކާ ވެސް އަހަންނަށް ބަލައިލެވުނީ ކުރިމަތީ އިން އައިޝާއަށެވެ. އަހަންނަށް އޮޅުވައިލައިގެން އައިޝާ އަހަރެން މިތަނަށް ގެނައީ މި ބޭނުމުގައޭ ހިތަށް އެރިއެވެ.\n"ދަރިފުޅާ އާރިފު، ދަރިފުޅަކީ ބައްޕަގެ އުންމީދު، މާދަމާ ވެސް ބައްޕަ ލޯ މަރައިލަން ޖެހިދާނެ، ބައްޕަ ނެތް ދުވަހަކުން ވެސް އައިޝާއާ ދެކުދިން ބައްޕަގެ ނިޝާން ދިރުވައިދޭތި، މި ހަނދާންތައް ދަމަހައްޓާތި، މި ޒިކުރާ އާކުރާތި، ދަރިފުޅަށް ނޭނގުނަސް ދަރިފުޅު ދެކެ އައިޝާ ވަރަށް ލޯބިވޭ. އައިޝާގެ ހިތްހަމަ ޖެހުމަށްވުރެ ބޮޑު އެއްޗެއް މި ބައްޕައަކަށް މިއަދު މުހިންމެއް ނޫން"\nއަހަންނަށް ބަލައިލެވުނީ އައިޝާގެ ބައްޕަގެ މޫނަށެވެ. ފެންކަޅިވެފައި އިނދެގެންނެވެ. ދަރިފުޅާއޭ ކިޔާ ގޮވާލި އަޑު އިވުނު ފުރަތަމަ ފަހަރު، އަހަންނަށް މި ކުރެވެނީ ކޮންކަހަލަ އުފާވެރި އިހުސާސެއް ހެއްޔެވެ؟ އެ ލަފުޒުގައި އެ ވަނީ ކޮންކަހަލަ މަތިވެރި ޖަޒުބާތެއް ހެއްޔެވެ؟ އަހަންނަށް މަޑުމަޑުން ކޮޅަށް ތެދުވެވުނެވެ. މަޑުމަޑުން އައިޝާގެ ބައްޕަ ގާތަށް ދެވުނެވެ.\n"ބައްޕާ... އަދި އެއްފަހަރު ދަރިފުޅާއޭ ކިޔާ ގޮވައިލަދީބަލަ" އަހަރެންގެ އިހުސާސްތައް ބަންޑުންވި ކަހަލައެވެ. "ދަރިފުޅާއޭ ކިޔާ ގޮވައިލައިފަ ބައްޕަ އެދޭ ކޮންމެ ކަމަކަށް އަހަރެން އާނ ބަސްބުނާނަން"\nކުއްލިއަކަށް ކާރު ހުއްޓައިލިއެވެ. ޑުރައިވަރު އަހަރެންގެ މޫނަށް ބަލައިލިއެވެ. ކިހިނެއްވީހޭ އަހައިލާ ބީދައިންނެވެ.\nއަނެއްކާ ވެސް އައިޝާއަށް ގުޅައިލީމެވެ. ދެތިން ފަހަރު ރިންގުވުމުން ފޯނު ކެނޑުނެވެ. ތިން ހަތަރުފަހަރު ގުޅީމެވެ. އެންމެފަހުން ފޯނު ނެގިއެވެ. ވާހަކަދެއްކުމުގެ ބަދަލުގައި ފޯނުން އިވެންފެށީ ވޭނީ އާޚްގެ އަޑެވެ. އައިޝާގެ އަޑެވެ. ގިސްލަ ގިސްލާފައި ރޮމުން އާދޭސްކުރާ އަޑު ކެނޑި ކެނޑިގެން އިވެމުން ދިޔައެވެ.\n"އަހަންނަށް ތިހެން ނުހަދާ، އަހަންނަށް އަނިޔާ ނުކުރޭ އާދޭސްކޮށްފަ.. އަހަރެންނަށް ތިހެން ނުހަދާ" ކުއްލިއަކަށް ފޯނު ވިއްސައިންގެ ގޮސް އެއްޗެއްގައި ޖެހުނުހެން ހީވިއެވެ. އޭރު ކާރު އައިސް އަހަރުމެންގެ ގޭގެ ކުރިމަތީ މަޑުކޮށްލަނީއެވެ. އަވަސް އަވަހަށް ކާރުގެ ދޮރު ހުޅުވައިލީމެވެ. މީހެއްގެ ހާޅޭއްކުގެ އަޑު މަތިން އިވެމުން ދިޔައެވެ. މައްޗަށް ބަލައިލެވުނެވެ. އަހަންނަށް ފެންނަމުން ދިޔަ މަންޒަރުގެ ހިނގުން ސިކުންތުން މިނެޓަށް ބަދަލު ވަމުންދިޔަ ކަމަށް ހީވާން ފެށިއެވެ. އެހައިވެސް ލަސްލަހުން، މަންޒަރުގެ ތެރެއިން ހުދު އަލިކަމާއެކު ބިއްލޫރިތަކާއި ކަރުދާހާއި ހުދު ފޮތިތަކެއް ތިރިއަށް ފައިބަމުން ދިޔައެވެ.\nމޭގަނޑު އަތަށް ނައީ ކިރިޔާއެވެ. ހަތް ބުރީގެ އެ އިމާރާތުން މަގާ ދިމާއަށް އައިޝާ ވެއްޓޭ މަންޒަރު ފެނުނެވެ. ކުރެވޭނެ މާގިނަ ކަމެއް ނެތެވެ. އަހަންނަށް ދުވެފައި މަގު ހުރަސްކޮށްލެވުނު އިރު އައިޝާ އޮތީ ބިންމަތީގައެވެ. އިސާހިތަކު ލޭގެ ކޯރުތައް އައިޝާގެ ދެ ފަރާތަށް ފެތުރިގަތެވެ. އަހަންނަށް އަތުގައި އޮތް ފައިލް ހޫރައިލެވުނެވެ. ގަނޑުތައް އެތަން މިތަނުގައި އުދުހެމުން ދިޔައެވެ. ދުވެފައި ގޮސް އައިޝާ ނަގައި އުނގުތެރެއަށް ލީމެވެ. އައިޝާ އަހަރެން މޫނަށް ބަލައިލިއެވެ. ލުއި ހިނިތުންވުމަކާއެކު ތުންފަތް ހަރަކާތް ކޮށްލިއެވެ.\n"އަހަރެން ބަނޑުބޮޑު، ހަތް ދުވަ..." ނޭވާ އުފުރެމުން ކަހަލަ ގޮތަކަށް އައިޝާ ވާހަކަދެއްކިއެވެ. "ހިޝާމު، ރިފޫ އަހަންނަށް ހިތްހެޔޮކު...."\nއެއާއެކު އައިޝާގެ ކަޅި ހުއްޓުނެވެ. ވިންދު ކެނޑި މީހާ ފިނިވަމުން ދިޔައެވެ. އަހަންނަށް ބާރުބާރަށް ހަޅެއްލަވައިގަނެވުނެވެ. އަހަރެންގެ ހަޔާތުގައި އައި އެންމެ އުފާވެރި ދުވަސް ވެގެން ދިޔައީ އަހަރެންގެ ހަޔާތުގެ އެންމެ ހިތްދަތި ދުވަހަށެވެ. އަހަންނަށް ޓަކައި އެތަކެއް ޤުރުބާންތަކެއްވީ އަހަރެންގެ އަލަތު އަނބިމީހާ އެ ދިޔައީ އަހަރުމެންގެ ލޯބީގެ ނިޝާން ވެސް ގޮވައިގެންނެވެ.\nމިއަދު އަހަރެން ކާމިޔާބު މީހަކަށްވެ ކުރިއަށް މިދަނީ މަންމައާއި ބައްޕައަށް ހިނިތުންވުން ގެނެސްދީ، އެމީހުންގެ ގެއްލިފައިވާ ޙައްޤުތައް ހޯދައިދީގެންނެވެ. އަހަންނަށް މަގުދައްކައިދިން އައިޝާގެ މަންމައާއި ބައްޕަގެ ފުރިހަމަ ލޯތްބާއި ކުލުނާއެކު ދެ އާއިލާ ގުޅިގެންނެވެ. ހިޝާމަށް އޭނާ ކުރި ކުށުގެ އަދަބު ނުދެނީސް ތަގުދީރުގައި ރޭވިފައިވާ ގޮތުގެމަތިން އެކަމުގެ ސަޒާ ލިބުނެވެ. އައިޝާ އިމާރާތުގެ ހަތްވަނަ ބުރިން ކޮށްޕާލާފައި ދުވެ ފިލަން އުޅެނިކޮށް ސިޑިން ކަހައިލައިގެން ވެއްޓި އުނގަނޑުން ތިރި ވާގި ނެތިގެންނެވެ.\n'ދިރިއުޅުމުގެ ދަތުރުގައި ހިމޭންވާ ކޮންމެ ދަނޑިވަޅަކީ މާޔޫސްވާންވީ ވަގުތެއް ނޫންނެވެ. އެއީ ކާމިޔާބުގެ ފެށުން ތިމާއާ ބައްދަލުވާ ވަގުތެވެ. ކާމިޔާބު މީހާއަކީ އެ ފަދަ ދަނޑިވަޅު ހިތްވަރު ގަދަކުރާ މީހުންނެވެ. ސާމަރާދޫނީގެ ނަލަކަން އަހަރުމެންނަށް ފެންނާނީ، ސާމަރާދޫނީގެ ނަލަ ކުލަތައް ބެލުމަށް ކެތްތެރިވެގެންނެވެ.' އަލްބަމު ތެރޭގައި އޮތް އައިޝާގެ އެންމެ ފަހުގެ ހަނދާނީ މެސެޖުގައި އަހަރެން އިނގިލި ޖައްސައިލީމެވެ. މަޑުމަޑުން އެ ލިޔުންކޮޅުގައި ބޮސްދެވުނެވެ.\n"އައިޝާ، އިއްޒަތާއި ޤަދަރު އަހަންނަށް ހޯދަދީފި. އަގެއްނެތް އުޅުމަށް ކީރިތިކަމާއެކު މޫރިތިކަން ގެނުވަދީފި. އަމާޒެއްނެތް ދަތުރަށް، ހިމާޔަތް ހޯދައިދީ މިސްރާބު ދައްކުވައިދީފި. ބިކަވެ ނިކަމެތިވި މިހަޔާތަށް ދިރުން ގެނުވައިދީފި" ފެންކަޅިވެ އިނދެ އަހަންނަށް ބުނެލެވުނެވެ. "ސާމަރާ ދޫނިން ދޭހަވާ ހުރިހާ މާނައެއް އައިޝާގެ ޢަމަލުތަކުން ފެނިއްޖެ، ދަސްވެއްޖެ"\nފިލްމެއް ބެލޭހެން ހީވީ.... އޭކް ވިލަން އާ ވައްތަރު... އެކަމަކު ވަރަށް ތަފާތު.... ބޮޑު ހާދިސާއެއް ކުރުވާހަކައަކުން ގެނެސް އޮތް ގޮތް ވަރަށް އޮބި\nހިންދީ ފިލްމް. އޭކް ވިލަން ގެ ވާހަކަޔާ ވަރަށް އެއްގޮތް ވާހަކަ އެއް


ޒަމާނީ ވިސްނުމަށް ބަދަލު ވާން ވެއްޖެ – Maldivian Democratic Party\n07 މެއި 2009\nޒަމާނީ ވިސްނުމަށް ބަދަލު ވާން ވެއްޖެ\nބައެއްގެ ތެރޭގައި ހުންނަ އާދަކާދަ ތަކަކީ އެތަކެއް ޒަމާނަކުން އެކަމަށް އެބަޔަކު ހޭނި ކަށީގައި ހިގާފައިވާ ކަންކަމެވެ. މިކަންކަމަކީ ދަރިދަރިކޮޅަށް ވާރުތަ ކުރަމުން އަންނަ ކަންކަމެވެ. މިގޮތުން ބަލާއިރު ދިވެހިން މިތިބީ ޚުދުމުޚުތާރު ވިސްނުމާއި ފިކުރުގެ ސަގާފަތުގެ ތެރެއަށް ވަދެ އެއާދަކާދައިގެ ސަގާފަތުގެ ތެރޭގައި ފިތިބާރު ވެފައެވެ. ދިވެހިންގެ އަމަލުތައް ވެސް ހުންނަނީ މިސަގާފަތާއި އެއްގޮތަށް ތަގުޅި އެޅިފައެވެ. ކަން މިހެން ހުރުމުން އެސަގާފަތުގެ ނުފޫޒުން ފިކުރާ ތަބީއަތް ކުއްލި ގޮތަކަށް ބަދަލު ކުރުމަކީ ނަފްސީ ހަގުރާމައަކަށް ނޫނީ ވާނެ ކަމަކަށް ނުބެލެވެއެވެ. މިގޮތަށް ބަލާއިރު އިންސާނުން ދަރަޖަ ކުރުމުގެ ސަގާފަތާއި އޭގެން އުފެދިގެން އަންނަ ކަންތައް ތަކެއް ހުންނަކަން ގަބޫލު ކުރަން ޖެހޭމެއެވެ. އަދި ބަޔަކު ކިތަންމެ މޮޅަށް ތައުލީމު ލިބިގަތަސް ފާހަގަ ކުރެވުނު ސިފަތަކުން ދުރަށް ދެވެނީ އެތަކެއް ޒަމާނަށް ފަހުގައި ކަމީ އިންސާނީ ތާރީޚުން ފެންނާން ހުރި ހަގީގަތެވެ.\nމިރޮގުން އަޅުގަޑު ވިސްނާ ފިކުރު ހިންގާއިރު ދިވެހިރާއްޖޭގައި މިދެންނެވި ސަގާފަތް ބަދަލު ކުރުމުގެ ނަފްސީ ހަގުރާމަ ކުރެވެމުން އަންނަތާ އެތަކެއް ގަރުނު މާޒީވެ ހިގައްޖެއެވެ. ބޮޑުތަކުރުފާނުގެ ރަސްކަމުން ކަލާފާނުގެ ރަސްކަމުގެ ދުވަސްވަރުގެ ލިޔުންތަކުން މިދަރުސުތައް ފާހަގަ ކުރެވެއެވެ. މިކަންކަމަށް ކުރިއެރުމާއި ފަހަތަށް ޖެހުމާއި މިކަންކަން ހިގަމުން އައިސް އަޅުގަޑުމެން ހޭލާގަތް ދުވަސްވަރުވެސް މިކަމުގެ ކުލަވަރު ވަރަށް ފާޅުކޮށް ފެންނާން ހުރެއެވެ. އަޅުގަޑު ކިރިޔާ ހަދާން ހުންނަ ދުވަސްވަރު އަޅުގަޑުގެ މަންމަގެ ބޮޑުދައިތަ އަރިހުގައި އީދު ދުވަހަކު މީގެ ގަޑުވަރަކަށް ގެންދެވިއެވެ. އެގަޑުވަރުގެ މަނިއްޕުޅުން އުދޯލި ދާންކޮޅުގައި އިންނަވާއިރު އަރިހަށް އައިސް ތިބޭ ބޭފުޅުންނާއި މީހުން ތިބޭން އެކި ދަރަޖައިގެ ގޮޑިކޮޅު ހުއްޓެވެ. ކަޅުވަކަރު ގޮދަޑިޖެހި ގޮޑި ކޮޅާއި، އަދަރާދަ ގޮޑި ކޮޅާއި ތިރި އަށި ފާޑުގެ ގޮޑިއެވެ. އަޅުގަޑަކީ ތިރިއަށި ދަރަޖައިގެ ކުއްޖެއް ކަމުން ބޮޑިބަތް ތައްޓެއް ދެއްވާފައި ބޭންދެވީ އޭގެ އަށްޓެއް ގައެވެ.\nރިޔާސީ ނިޒާމަށް ވެރިކަން ހިންގަމުން އައި މިރާއްޖޭގެ ރައީސްކަން، ރައީސް އިބްރާހިމް ނާސިރުން ރައީސް މައުމޫނަށް ބަދަލު ވެގެން ދިޔައީ 1978 ގައެވެ. ކިތަންމެހާ އޮމާން ބަދަލަކަށް ވީނަމަވެސް މިދެންނެވި އާދަކާދައާއި ފިކުރީ ބަދަލު އަޅުގަޑުމެންގެ ތެރޭގައި ނެތްކަން ފާހަގަ ކުރަން ޖެހެނީ ހިތާމަ އާއި އެކުގައެވެ. ރައީސް ނާސިރަށް ދިވެހި ދައުލަތުންނާއި ސަރުކާރުން ދެއްވަން ޖެހޭ ހުރުމަތް ހަމަ އިސާހިތަކުމެ ކަޑާލެވިއްޖެއެވެ. ހަމަ އެއާއި އެކު ޚުދުމުޚުތާރު ކަމާއި އެކު އާއިލީ ވެރިކަމަކަށް ދިވެހި ޖުމްހޫރީ ވެރިކަން ބަދަލު ވެގެން ދިޔައެވެ. ޖުމްހޫރީ ވެރިކަމުގެ ބިންގައު ފުޑުފުޑުކޮށް މުގުރާ ވަޅުލީއެވެ. އާއިލީ ވެރިކަމުގެ ތަޚުތަށް ރަގަޅަށް ފެތި ހަމަ ޖެހިލިއިރު ދުނިޔޭގެ އެންމެ އަނިޔާވެރިންގެ ލިސްޓުގައި ރާއްޖޭގައި އަޮތް އާއިލީ ވެރިކަން ކަޅު އަކުރުން ލިޔެވެން ފަށައިފިއެވެ. ދިވެހިޖުމްހޫރީ އަކީ ބޭރުގައި ލާފައިއިން އޮފެއް ކަމުގައި ދުނިޔެ ގަބޫލު ކުރަން ފެށިއެވެ. ރައްޔިތުންގެ ޖީބުން ހޭދަކޮށްގެން ހަމަ އެރައްޔަތުންނަށް އަނިޔާ ލިބުނު ހިދުވެސް ރައްޔިތުންގެ ދިފާއުގައި އޮތް އެންމެ ބޮޑު މަޖްލިސް އޮތީ ޚުދުމުޚުތާރު ވެރިޔާގެ މަޖްލިހެއްގެ ގޮތުގައެވެ.\nހަގީގަތަށް ބުރަވެ ބަލާލާއިރު މަޖްލިސް އޮތީ ކޮންމެ ފަސްއަހަރަކުން ރައީސް މައުމޫނުގެ ވެރިކަން ސައްހަކޮށް ތައްގަޑު ޖަހާ މަޖްލިހެއްގެ ގޮތުގައެވެ. ރާއްޖޭގެ ވެރިކަމަށް ތިމަންނާ އައީ ފިސްތޯލަ ހިފައިގެން ތިބި ގުރޫޕަކާއެކު ވެރިކަން ހިފަން ކަމަށް މަޖްލިހުގައި ހާމަ ކުރުމުންވެސް ހަމަ ޗުއްޕު ބުނާނެ މެންބަރަކުވެސް ނުވިއެވެ. އެއަށް ފަހު ހޮވުނު މެންބަރަކަށް ވެސް އެކަމުގެ ވާހަކައެއް ނުދެއްކިއެވެ. ކަމުގެ ހަގީގަތަކީ މިއީ ކަން ނުދަންނަ ހަމަ އެކަކުވެސް މިރާއްޖޭގައި ކޮބައިތޯއެވެ؟ ރާއްޖެއަށް މިހާރު ލިބިގެން މިއުޅޭ މިނިވަން ކަމާއި އަދި ވަކިން ޚާއްސްކޮށް ރައްޔިތުންގެ މަޖްލިސްއަށް ގެނެސް ދެވުނު އާރާއި ބާރު ހޯދައިދިނުމުގެ ފެށުމަކީ އޭރުއޮތް އާއިލީ ވެރިކަމާ ވާދަ ކުރަން ނުކުތް އިދކޮޅު ސިޔާސީ ޕާޓީއެވެ. އަދި ހަމަ އެއާއި އެކު އިދިކޮޅު ސިޔާސީ ހަރަކާތުގެ ބައިވެރިވި އެންމެހާ ހަރަކާތްތެރިންނާއި ޖަމާއަތްތަކެވެ. މޮޅެތި ބޭފުޅުންނާއި މަޖްލިސް މެންބަރުން ގޮޑިކޮޅު ތަކުގައި ރައްޔިތުންގެ ޚަރަދުގައި ބޮޑެތި މުސާރަ ހިއްޕަވައިގެން ތިއްބެވީއެވެ. މޮޅެތި އިލްމު ވެރިން ރާއްޖޭގެ އަދުލުގެ އުސްގޮޑި ތަކުގައި ތިއްބަވައިގެން ރައްޔިތުންނަށް އަދުލުވެރި ވުމުގެ ބަދަލުގައި ފާޅުގައި ނުކުމެތިބެ ކުރީ އަނިޔާއެވެ. ތިޔަ ވިދާޅުވާ މޮޅެތި އިލްމުވެރިން ޚުދުމުޚުތާރު ވެރިކަމުގެ ވާގިވެރިން ގޮތުގައި ތިބެ އެތެރޭން ބަދަލު ގެންނަން މަސައްކަތް ކުރުމުގެ ގޮތުން އަދުލުވެރިކަން މިނިވަން ކޮށް އަދުލުވެރިކަމުގެ ދާއިރާ ރަގަޅު ނުކުރީ ކީއްވެތޯ ސުވާލު ނުކުރާނީ ކާކުތޯއެވެ؟\nމައުލޫއަށް އިންސާފު ކުރުމުގެ މިސާލު ތަކުގެ ތެރެއިން މަޖްލިހުން ނިންމަން ޖެހޭ ކަމެއް ފާހަގަ ކޮށްލާނަމެވެ. އިސްލާހު ކުރެވުނު ގާނޫނު އަސާސީގެ ދަށުން ބޭއްވުނު ރިޔާސީ އިންތިޚާބު ނިމި ސިޔާސީ ބޮޑެތި ބަދަލުތަކެއް އައިހިދު އެކަމުގައި ކުރަން ޖެހިފައި ހުރި ކަންކަން ނުކުރެވި ހުރިކަމުގެ އައިބު ފާހަގަ ކުރެވެއެވެ. މިހެން މިދެންނެވީ ފުރިހަމަ ރިޔާސީ ނިޒާމަކަށް ދައުވާކޮށް ރިޔާސީ ނިޒާމް އެންމެ ބޮޑަށް ވަކާލާތު ކުރެއްވި ޕާޓީތަކާއި ރިޔާސީ ނިޒާމް ވިއްކަން އުޅުނު ނޫސްތަކުންވެސް މިދަންނަވާ ކަންކަމަށް ބާރު އަޅުއްވާފައި ނުވާކަމެވެ. ރައީސަކާ ނާއިބު ރައީސެއް ހުންނަވާއިރު ގައި އެބޭފުޅުންނަށް ދައުލަތުން ދެއްވާ އިނާޔަތްތައް ކަޑައަޅާ ނިންމުމާއި ރައީސްކަން ކުރައްވާފައި ތިއްބެވި ބޭފުޅުންނަށް ދޭން ޖެހޭ އިނާޔަތްތައް ކަޑައަޅާ ގާނޫނީ ނިންމުމެވެ. މިޒާތުގެ ކަންކަމަކީ ބޮޑެތި އުދަގޫ ކަންކަމަށް ނުވާހިދު މިކަންކަން ހަމަޖެހިފައި ނެތުމަކީ ކުރިލިބެމުން އައި ޒަމާނީ ވެރިކަމުގެ އާދަކާދައާއި ދުރަށް ދެވިފައިވާ ކަމެއް ކަމުގައި ބެލެވެއެވެ.\nރާއްޖޭގައި ޒަމާންތަކަކަށް ހިންގަމުން އައި ޚުދުމުޚުތާރު އާއިލީ ވެރިކަން އިންތިޚާބަކުން ބަދަލު ކުރުމަށް ފަހު މިހާރު މިތިބީ މުޅިން އައު ސިޔާސީ މާހައުލަކަށް ކުރިމަތިލާން ޖެހިފައެވެ. މިފަދަ ބޮޑެތި ބަދަލު ހަޖަމު ކުރަން ދަތި އެތަކެއް ބަޔަކު ތިބޭނެއެވެ. މީގެ ތެރޭގައި ދައުލަތާ ސަރުކާރުގެ އެކިއެކި ދާއިރާތަކުގެ މަސައްކަތުގައި އުޅުއްވާ ބޭފުޅުންވެސް ހިމެނޭނެކަން ކަށަވަރެވެ. މިކަންކަމަކީ ވަކިމީހެއްގެ ކުށެއް ކަމަށް ބެލޭން ނެތް ކަމާއި ކަމަކީ އިންސާނީ ތަބީއީ ކަމެއް ކަމުގައި ބަލަން ޖެހެއެވެ. އަދި ސަރުކާރުގެ މަސައްކަތުގައި އުޅުއްވާ ބޭފުޅުންނަކީ ރައްޔިތުންނަށް ޚިދުމަތް ކޮށްދެއްވާން ބޭނުނުް ވެގެން އެމަސައްކަތް ކޮށްދެއްވާން ތިއްބެވި ބޭފުޅުންނެވެ. އެހެން ކަމުން ކޮންމެ ސަރުކާރެއް އޮތް ކަމުގައި ވިޔަސް އެބޭފުޅުން ޚިދްމަތް ކުރެއްވުމަކީ އެބޭފުޅުންގެ މަގްސަދެވެ. ކަން އެހެން އޮތް ކަމުގައި ވިޔަސް މިފަދަ ބޮޑު ބަދަލަކަށް ކުއްލި ގޮތެއްގައި ވަނުމަކީ މިއާދަކާދަ ނެތް ބައެއްގެ ތެރޭގައި ނުވެ ނުދާނެ ކަމެކެވެ. އެހެންކަމުން ޒަމާނީ ވެރިކަމުގެ ސަގާފަތަށް އަޅުގަޑުމެން ބަދަލުވަމުން މިދާ މަރުހަލާގައި ފިކުރީ ބަދަލަށް ހޭނުވުމުގެ ކައުންސިލިންގް ލިބުމަކީ ބޭނުންތެރި ކަމެކެވެ. އެހެނީ މިފަދަ ބަދަލުތަކަށް ވިސްނުން ހޭނުމަށް ޓަކައި އެކި މީހުން އެކި މުއްދަތު ނަގާނެ ކަމަށް ބެލެވޭތީ އާއި މިޒާތުގެ ބަދަލުތަކަށް އަހުލުވެރި ކުރުމުގެ ސައިންޓިފިކް ޕްރޮގްރާމްތަކުގެ ބޭނުން މިޒަމާނުގައި ހިފޭނޭތީއެވެ.


އިސްރާއީލުން ސޫރިޔާގެ ބައެއް ސަރަހައްދުތަކަށް ހަމަލާ ދީފި - Voice of Meedhoo\nއިސްރާއީލުން ސޫރިޔާގެ ބައެއް ސަރަހައްދުތަކަށް ހަމަލާ ...\nއިސްރާއީލުން ސޫރިޔާގެ ބައެއް ސަރަހައްދުތަކަށް އުދުވާނީ ހަމަލާތަކެއް ދީފިއެވެ.\nސޫރިޔާ ސިފައިން ނެރުނު ބަޔާނެއް ބުނާގޮތުން އިސްރާއީލުގެ ފައިޓަރ ޖެޓުންނާއި މިސައިލުން ދިމިޝްގުގެ ގުތައިފާ ސަރަހައްދަށް އަންގާރަ ދުވަހު ވަނީ ހަމަލާތަކެއްދީފައެވެ. އިސްރާއީލުގެ ހަމަލާތަކަށް ރައްދު ދިނުމުގެ ގޮތުން ސޫރިޔާގެ ވައިގެ ދިފާއީ ބާރުތަކުން ދިން ހަމަލާތަކުގެ ތެރެއިން ޙަމަލާއެއް އިސްރާއީލުގެ ފައިޓަރ ޖެޓަކަށް އެރިކަމަށްވެސް ސޫރިޔާގެ އަސްކަރީ ބަޔާން ބުނެއެވެ.\nއިސްރާއީލުން ސޫރިޔާއަށް ދޭ އުދުވާނީ ހަމަލާތައް އަމާޒުކުރަނީ މައިގަނޑު ގޮތެއްގައި ސޫރިޔާގެ އަސްކަރީ ބައެއް މަރުކަޒުތަކަށާއި އަސްކަރީ ދިރާސާތައް ކުރާ ލެބޯޓްރީތަކަށާއި ހަތިޔާރު ގުދަންތަކަށެވެ. އަންގާރަ ދުވަހު އިސްރާއީލުން ސޫރިޔާއަށް ދިން ޙަމަލަތަކާބެހޭގޮތުން އިސްރާއީލުން ބަޔާނެއް ދީފައެއްނުވެއެވެ.\nދާޚިލީ ހަނގުރާމައެއްގެ ތެރެއަށް ވެއްޓިފައިވާ ސޫރިޔާއަށް އިސްރާއީލުން އުދުވާނީ ހަމަލާތައް ދެމުން މިގެންދަނީ ސޫރިޔާ މިހާރު އޮތް ނާޒުކު ހާލަތުގެ ނާޖާއިޒު ފައިދާ ނަގައިގެންނެވެ. އިސްރާއީލުންވަނީ ސޫރިޔާގެ އުސް ބިންތަކެއް ކަމަށްވާ ގޯލާންގެ ބިންތަކަށްވެސް ގަދަބާރުން ވެރިވެގަނެ އެ ބިންތަކުގައި ޔަހޫދީން ވަޒަންވެރި ކުރުވަން ފަށާފައެވެ.


Minister Edhivagaithas Election Fas nukuraane: FAM\nމިނިސްޓަރު ވިދާޅުވިޔަސް އިންތިހާބު ފަހެއް ނުކުރާނެ: އެފްއޭއެމް\nޔޫތު މިނިސްޓަރު ޒުހޫރު (މ) އާއި އެފްއޭއެމުގެ ނޯމަލައިޒޭޝަން ކޮމިޓީގެ ޗެއާމަން ޝަވީދު ޕްރެޒިޑެންޓްސް ކަޕުގެ ދެ ވަނަ ޓީމު ނިއު އަށް ރަމްޒީ ޗެކް ދެއްވަނީ: މިނިސްޓަރު ބޭނުންފުޅުވަނީ އެފްއޭއެމުގެ އިންތިހާބު ލަސްކުރަން.\nބުރާސްފަތި ދުވަހު ބާއްވަން ހަމަޖައްސާފައިވާ ގައުމީ ފުޓްބޯޅަ އިދާރާގެ އިންތިހާބު ފަސްކުރަން ޔޫތު މިނިސްޓަރު އަހުމަދު ޒުހޫރު އެދިވަޑައިގެންނެވި ނަމަވެސް އިންތިހާބު ފަސް ނުކުރާނެ ކަމަށް އެފްއޭއެމުން ބުނެފި އެވެ.\nއެ އިދާރާއިން ދެންމެ މީޑިޔާތަކަށް ފޮނުވި އެސްއެމްއެސްގައި ބުނެފައިވަނީ އިންތިހާބު ލަސްކުރުމަށް އެދި މިނިސްޓަރުގެ ސިޓީ އެއް ލިބިފައިވާ ކަމަށާއި ނަމަވެސް އިންތިހާބު ބުރާސްފަތި ދުވަހު ބާއްވާނެ ކަމަށެވެ.\n"އަހަރުމެންނަށް ވަނީ މިނިސްޓްރީގެ ސިޓީއެއް ލިބިފައި އިންތިހާބު ލަސްކުރުމަށް. އެކަމަކު ޝެޑިއުލާ އެއްގޮތަށް އިންތިހާބު ކުރިއަށްދާނެ. އިންތިހާބު އޮންނާނެ ތާރީހަކީ 22 އޮކްޓޫބަރު 2015،" އެފްއޭއެމުގެ މީޑިޔާ އޮފިޝަލް ޝިމާޒް އަލީ ފޮނުއްވި މެސެޖްގައިވެ އެވެ.\nމިނިސްޓަރު ޒުހޫރު ސޮއިކޮށް އެފްއޭއެމުގެ ނޯމަލައިޒޭޝަން ކޮމިޓީގެ ރައީސަށް ސިޓީ ފޮނުއްވީ މިއަދު އެވެ. އެ ސިޓީގައި މިނިސްޓަރު އެދިވަޑައިގެންފައިވަނީ އެފްއޭއެމުގެ ކޮރަޕްޝަނުގެ މައްސަލަތަކެއް އެންޓި ކޮރަޕްޝަން ކޮމިޝަނުން ބަލަމުންދާތީވެ އިންތިހާބު ފަސްކުރުމަށެވެ. އަދި އެންމެ ރަނގަޅު ގޮތަކީ އޭސީސީން މައްސަލަ ބަލާ ނިމެންދެން އިންތިހާބު ފަސް ކުރުން ކަމަށެވެ.\nއެފްއޭއެމުގެ ކޮރަޕްޝަންގެ މައްސަލަ އޭސީސީ އަށް ވެއްދީ އެއިދާރާގެ ކުރީގެ އެގްޒެކެޓިވް ސެކްރެޓަރީ ހުސައިން ރަޝީދެވެ. އޭނާ އޭސީސީ އަށް ފޮނުވި ސިޓީގައިވަނީ އެފްއޭއެމަށް ސަރުކާރާއި ބައިނަލް އަގްވާމީ ޖަމާއަތްތަކުން ދެމުން އަންނަ ފައިސާ އެފްއޭއެމުގެ ވެރިންގެ އަމިއްލަ އެކައުންޓަށް ޖަމާކޮށް ކުލަބުތަކަށް ރިޝަވަރުދެމުންދާ ކަމަށެވެ. އަދި މިއީ އިންތިހާބަށް ނުފޫޒު ފޯރުވަން ކުރާ ކަމެއް ކަމަށެވެ.


ޑުރަގުގެ ބޮޑު ދެ "ޑީލަރުން" ދޫކޮށްލަން ކްރިމިނަލް ކޯޓުން ނިންމި ނިންމުން ބާތިލްކޮށްފި\nޑުރަގުގެ ބޮޑު ދެ “ޑީލަރުން” ދޫކޮށްލަން ކްރިމިނަލް ކޯޓުން ނިންމި ނިންމުން ބާތިލްކޮށްފި\n130 ކިލޯގެ މަސްތުވާތަކެތި ރާއްޖެ އަށް އެތެރެ ކުރުމުގައި އިސްކޮށް ހަރަކާތްތެރިވި ކަމަށް ބުނާ ދެ މީހުން ---\nމަސްތުވާތަކެތީގެ ބޮޑު ދެ ޑީލަރުން ކަމަށް ތުހުމަތު ކުރެވޭ ގއ. ވިލިނގިލި ލައިޓްހައުސް، ޝަހީބް އިބްރާހިމާއި ހަމަ އެރަށު ވައިލެޓްވިލާ، އަހްމަދު މޫސާ ބޭސް ފަރުވާ އަށް ދޫކޮށްލުމަށް ކްރިމިނަލް ކޯޓުން ނިންމި ނިންމުން ހައިކޯޓުން ބާތިލްކޮށްފިއެވެ.\nއެ ދެ މީހުން ދޫކޮށްލީ މިދިޔަ އޭޕްރީލް މަހުގެ ހަވަނަ ދުވަހުއެވެ. ކްރިމިނަލް ކޯޓުން ނިންމީ އެ ދެ މީހުން ވެސް ބަންދުން ދޫކޮށްލުމަށެވެ. އެ މީހުން ބަންދުން ދޫކޮށްލަން ނިންމީ ދެ މަސް ދުވަހަށެވެ. ބަންދު މުރާޖާ ކުރުމަށް ބޭއްވި އަޑުއެހުމުގައި އެ ދެ މީހުންގެ ފަރާތުން ވެސް ވަނީ ބޭސް ފަރުވާއާ ގުޅޭ ގޮތުން ވާހަކަ ދައްކައިފައެވެ.\nމައްސަލަ ބައްލަވާ ގާޒީ އެ ދެ މީހުންގެ ވާހަކަތައް އަޑުއެހުމަށް ފަހު އެ ދެ މީހުން ބަންދުން ދޫކޮށްލަން ނިންމީ ކޯޓަށް އެއްބާރުލުން ދިނުމާއި ހުއްދަ ނެތި މާލެ އިން ބޭރަށް ނުދިނުމާއި ރޭގަނޑު ގެއިން ބޭރަށް ނުނިކުތުމަށް ޝަރުތު ކޮށްފައެވެ.\nމީގެކުރިން ކްރިމިނަލް ކޯޓުން ޝަހީބު ދޫކޮށްލިއެވެ. ނަމަވެސް އަލުން އޭނާ ބަންދުކުރީ ހައިކޯޓުން ކްރިމިނަލް ކޯޓުގެ އަމުރު ބާތިލް ކުރުމުންނެވެ. އަހުމަދު މޫސާ އަށް ކްރިމިނަލް ކޯޓުން ވަނީ ޝަރީއަތް ނިމެންދެން ބަންދު ކުރުމަށް މީގެކުރިން އަމުރު ކޮށްފައެވެ.\nހައިކޯޓުގެ ހުކުމްގައި ބުނީ މިދިޔަ މަހުގެ ހަވަނަ ދުވަހު ކްރިމިނަލް ކޯޓުން ނިންމި ނިންމުމަކީ ބާތިލް ނިންމުމެއް ކަމަށެވެ. އަދި ހައިކޯޓުން މީގެކުރިން ޝަހީބް ބަންދު ކުރުމަށް ކޮށްފައިވާ އަމުރު ދަމަހައްޓާ ކަމަށާއި އަދި އަހުމަދު މޫސާ ޝަރީއަތް ނިމެންދެން ބަންދު ކުރުމަށް ކުރިން ކްރިމިނަލް ކޯޓުން ކޮށްފައިވާ އަމުރު ދަމަހައްޓާ ކަމަށެވެ.\nޝަހީބު ހައްޔަރު ކޮށްފައި ވަނީ ފުލުހުންގެ ޑްރަގް އެންފޯސްމަންޓް ޑިޕާޓްމަންޓާއި ފުލުހުންގެ އިންޓެލިޖެންސް އަދި މެރިން ޕޮލިސް ގުޅިގެން 2020ވަނަ އަހަރުގެ އޮކްޓޫބަރު މަހުގެ 12ވަނަ ދުވަހު ހިންގި މަސްތުވާތަކެތީގެ ބޮޑު އޮޕަރޭޝަނެއްގައި ކަނޑުމަގުން ރާއްޖެއަށް އެތެރެކުރި 130 ކިލޯގެ މަސްތުވާތަކެތީގެ މައްސަލައެއްގައެވެ.\nޝަހީބުގެ އިތުރުން އެ މައްސަލާގައި ޖުމްލަ ހަތް މީހަކު ފުލުހުން ހައްޔަރު ކުރިއެވެ. އެކަމަކު މައްސަލައާ ގުޅިގެން ދައުވާ ކޮށްފައި ވަނީ ހަ މީހެއްގެ މައްޗަށެވެ. ޝަހީބުގެ އިތުރުން ދެން މި މަސްތުވާތަކެތި އެތެރެ ކުރުމުގައި އިސް ދައުރެއް އަދާ ކޮށްފައި ވަނީ ހއ. ހޯރަފުށި، ވައިލެޓްވިލާ، އަހްމަދު މޫސާއެވެ.\nޝަހީބަކީ 2020ވަނަ އަހަރު ނޮވެމްބަރު މަހުގެ ތެރޭގައި ރާއްޖެއަށް މަސްތުވާތަކެތި އެތެރެކުރާ ކަމަށް ތުހުމަތުކުރެވޭ މައްސަލައަކާ ގުޅިގެން ރާއްޖޭގެ ކަނޑުގެ ސަރަހައްދު ތެރެއިން ފުލުހުންގެ ބެލުމުގެ ދަށަށް ގެނައި އިރާން ބޯޓުގެ މައްސަލައާ ގުޅުން އޮތް ފަރާތެކެވެ. އަދި މަސްތުވާތަކެތި ރާއްޖެއަށް މަސްތުވާތަކެތި އެތެރެކުރަން އުޅުނު ކަމުގެ ތުހުމަތުގައި ހިފެހެއްޓި އިރާން ބޯޓުން ހައްޔަރުކުރި7މީހުންނާއި ޖާމިނު ވެފައި ވަނީ ޝަހީބް އިބްރާހިމް ކަމަށް ފުލުހުން ކުރިން ބުނެފައިވެއެވެ.\nސަތޭކަ ތިރީސް ކިލޯގެ މަސްތުވާތަކެތީގެ މައްސަލާގައި ޝަހީބަށް ވަނީ 75 އަހަރު ދުވަހުގެ ޖަލު ހުކުމެއް އަންނަ ވަރުގެ ދައުވާތަކެއް ކޮށްފައެވެ.